
Parathenie 


'£>>~avdi Allahut të Lartë që na ka dhënë pjesë neve, robve të 
Tij të ngratë, nga kënaqësia dhe lumturia e besimit! 

Paqe Krenarisë së Përjetshme të gjithësisë, i cili u bë pretekst 
për ta nxjerrë njerëzimin nga errësira në dritë! 

Meqë Zoti e ka krijuar qenien me dashuri, i ka falur asaj 
një enigmë krejt të veçantë. Për rrjedhojë, aty ku s'ka dashuri, 
shihen shfaqje perëndimi e humbjeje, kurse aty ku ka das- 
huri, shihen shfaqje përsosmërie. Ashtu siç thuhet në kritikën 
mesnevite, Allahu i pëshpëriti resë në vesh një të fshehtë dhe nga 
sytë e resë u zbrazën lot si lumë; i pëshpëriti trëndafilit në vesh 
një tëfshehtë dhe trëndafili u zbukurua me mbretërinë e aromave e 
ngjyrave; i pëshpëriti gurit në vesh një të fshehtë dhe guri u kthye 
në perlë tëfshehur mes mineralit; i pëshpëriti njeriut në vesh një të 
fshehtë dhe njerëzit që e ruajtën atë të fshehtë, u bënë të pavdeks- 
hëm! 

Ja, pra, kjo e fshehtë është enigma e dashurisë për Alla- 
hun dhe Profetin. Prandaj, fitimi i lumturisë së të dy botëve 
nga njeriu me anë të fitimit të pëlqimit të Allahut të Lartë dhe 
meritimit të ndërmjetësimit për falje të Profetit (s.a.s.) është një 

e vërtetë evidente e fshehur në madhështinë përshndritëse 
të enigmës së dashurisë për Zotin dhe Profetin. Në zemrat 
konfidente dhe besnike të kësaj të vërtete përjetohet dalldia 
dhe vetëharrimi i një dashurie pasionante të shembëllyer në 
vajtimin e drurit të hurmasë që qante nga dashuria për Pro- 
fetin (s.a.s.)! Ky përjetim e ngre njeriun, si njeri të përsosur, në 
majën e qenies, në postin e krijimit të përsosur dhe e shtyn në 
drejtimin e urdhëruar nga Zoti, në rrugën e drejtë, të quajtur 
sirati mustakim që është rruga e vetme e drejtë! Pastaj, vazhdi- 
mësia e të qenit mustakim, i orientuar, është e mundur duke 
treguar ndjeshmërinë për t'u shoqëruar, për të qenë së bash- 
ku me njerëzit e mirë e besnikë, sepse ky shoqërim vendos 
ekuilibrin kurm dhe shpirt, domethënë siguron epërsinë e 
mbretit-shpirt mbi shërbëtorin-kurm dhe, duke e shpëtuar 
zemrën ku hidhet vështrimi hyjnor, nga kjo botë e vdekshme 
dhe robëria e kurmit, i jep mundësi të arrijë kënaqësinë e të 
qenit konfident i Zotit dhe prehjen e të qenit në shoqërim të 
Zotit. Kjo prehje është një sevda me të cilën nuk ke të ngo- 
pur. Eshtë një mënyrë shikimi pa pasë nevojë për sy, është një 
mënyrë jetese e çliruar nga pengesa e gjymtyrëve! 

Pas kësaj, në çdo stacion të udhëtimit drejt pavdekësi- 
së që e vazhdon duke u maturuar gjithnjë e më shumë mes 
shfaqjeve të besimit dhe provës, njeriu trajtohet në raport me 
principialitetin dhe sinqeritetin e vet. Nga ana tjetër, frika 
dhe shpresa, çelësi i mëshirës dhe bamirësisë së Zotit në 
këtë udhëtim hyjnor, janë shumë të rëndësishëm për fitoren 
e zemrës në luftën e saj ndaj egos në lidhje me ndjenjat ego- 
istike negative si ambicja dhe smira dhe ndjenjën pozitive të 
ngopjes dhe përkorësisë. Kjo situatë, duke e mbajtur zgjuar 
njeriun nga indiferentizmi, i siguron atij adhurimin e Zotit 
me një zemër të gjallë e të paqtë, të pastruar e të ruajtur nga 

mëkatet, i jep mbështetje zemrës për ta mposhtur zemërimin 
duke e mbajtur egon nën kontroll! 

Kështu, ata që munden të pajisen me cilësinë e një "eku- 
ilibristi të vërtetë", siç shprehet Profeti (s.a.s.), duke e dalluar 
vullnetin hyjnor mes jetës dhe vdekjes, nuk u japin vlerë 
kënaqësive kalimtare, kapen vetëm pas njerëzve punëmirë 
dhe vazhdojnë një jetë të stolisur me dije, kulturë shpirtëro- 
re, shërbim dhe adhurim. Dhe zemrat, ngaqë një jetë e tillë 
ka për t'i mbushur vetëm me dashurinë për Zotin, jetojnë në 
qetësinë e zbukurimit të vdekjes brenda dëshirës së bashki- 
mit me Zotin, domethënë e mendojnë vdekjen si natë dasme 
dhe, ngaqë ndodhen vazhdimisht mes emocionit të atij çasti 
bashkimi, kafazi-kurm nis t'i vijë ngushtë zogut-shpirt. Pran- 
daj ditën ushqehen me gjëra hallall, të bekuara, siç e kërkon 
pëlqimi hyjnor, kurse natën, duke u kredhur nga dritarja e 
enigmës së natës në klimëra të zgjedhura, begatohen me të 
mira shpirtërore të vërteta të sofrës së Mëshiruesit. Prandaj 
tek ta nuk ka as lodhje nga frika për ushqimin e përditshëm, 
as rrahje zemre nga dyshimi për një gjë tjetër të kësaj bote! Në 
horizontin e dorëzimit dhe nënshtrimit, shpirti është në gjen- 
djen e një reje që shpërndan mëshirë edhe mbi veten, edhe 
përreth. Duke u bërë burim begatie dhe qetësie për shoqërinë, 
edhe folenë familjare që është guri themeltar i saj, e shndë-r- 
ron në parajsë të kësaj bote! 

Ata që rriten e përgatiten në atë parajsë, janë, në këtë 
botë prove ku zhvillohet lufta për jetë a vdekje mes dritës 
dhe errësirës si një shfaqje hyjnore, vazhdimisht kërkuesit 
dhe shërbyesit e të drejtës, të vërtetës, domethënë, të drejtimit 
të treguar në deklaratat hyjnore. Në mënyrë të veçantë, atë 
që u takon në lidhje me detyrat tona ndaj Kur'anit, e kryej- 
në të ekzaltuar, të mbushur vazhdimisht plot me begati dhe 
frymë shpirtërore. Veç kësaj, nga kjo gjithësi madhështore në 

- 










ENIGMA E DASHURISE PER ALLAHUN DHE PROFETIN 


gjendjen e një libri të pazë e të pafjalë, marrin sa e sa mësime 
urtësie, fshehtësie dhe vërtetësie e, kështu, bëhen një pasqyrë 
e shkëlqyer që reflekton përreth vezullimet e begatisë, qetësi- 
së dhe gëzimit shpirtëror për të cilat janë të denjë. Ja, pra, kjo 
gjendje sublime e lartë është të jesh një Kur'an i gjallë! 


-Këtë subjekt që morëm ta trajtojmë në këtë librin tonë 
të varfër, u përpoqëm ta zhvillojmë duke përfituar së pari 
nga Kur'ani dhe porositë profetike, pastaj edhe nga gjendja e 
bukur, morali, poetika dhe shprehjet me përmbajtje të thellë 
të miqve të Zotit. 

Mbështetur mbi këtë të vërtetë, në librin tonë përfitu- 
am nga njerëzit e afërt të Zotit në kuadrin e shfaqjeve për 
të cilat ata kanë qenë bërë të denjë, duke u drejtuar te buri- 
met e punës dhe përpjekjeve të dikujt, te zjarri i pasionit të 
dikujt tjetër, duke dëgjuar zërin prej bilbili të një tjetri, duke u 
marrë erë trëndafilave te dikush tjetër dhe duke u përpjekur 
të mbledhim perlat plot urtësi të shpërndara nga dikush tje- 
tër. Pra, morëm pjesë nga gjendja e dikujt e nga fjala e dikujt 
tjetër! 

Dhe morëm pjesë veçanërisht nga Mesnevija e Mevlanait i 
cili, mes këtyre, në fushën e fjalëve dhe të thelbit të kuptimit, 
ka qenë i denjë për shfaqje të mëdha. Mesnevija e tij është një 
vepër e pavdekshme që bën fjalë për të fshehtat hyjnore, që 
tregon për rrjedhat e fuqisë së lartë, që na e përcjell neve me 
një stil sundues gjithësinë dhe detajet e saj. 

Për mesnevinë si art poetiko-mistik, Mevlanai thotë 
kë-shtu: 









PARATHENIE - 

"Mesnevija është një rrugë për ata që kërkojnë të arrijnë te e 
vërteta dhe të bëhen njohës të të fshehtave të Allahut. Mesnevija 
është shërim zemrash për njerëz të pastruar. Ajo i shpërndan mër- 
zitjet. Ndihmon për ta kuptuar Kur'anin. I zbukuron shprehitë..." 

Zoti qoftë i kënaqur me këta rob të vërtetë të Tij dhe na 
e mundësoftë neve të përfitojmë denjësisht prej tyre! 

Zoti u dhëntë favore të pafund atyre robve të përso- 
sur të Tij që e kanë shpenzuar jetën në rrugën e shërbimit 
ndaj Kur'anit! Na e mundësoftë të gjithëve të jetojmë si 
ata, të orientuar kah pëlqimi hyjnor e të marrim pjesë nga 
bukuritë e larta e sublime! Na rrethoftë ne me shfaqjet e 
begative dhe pasurive shpirtërore! Na favorizoftë ne duke 
na u dhënë zemrave dalldinë e besimit, ndjenjave, dritën e 
Kur'anit, shqisave, burimet e të fshehtave dhe urtësive dhe 
ndërgje-gjeve, dhembshurinë, mëshirën dhe afërsinë e Tij! 

Amin, ashtu qoftë! 


Osman Nuri TOPBASH 

Stamboll - Yskydar 
07.01.2001 

"(T^emral kënacfm vrtëm kur 
e përmmdin AJJahunV 


(Kur’ani, Ra’d:28) 















Enigma ne Dashurine 
Per Allahun dhe Profetin 




jë mik i Zotit tregon: 


Po kaloja nëpër një fushë të gjerë e të shkretë. Ndërkaq, 
hasa në një çoban të vetmuar. Pashë se po falte namaz me një 
përshpirtshmëri të thellë, kurse tufën po ia ruanin ujqit! Bëra 
çudi! E prita me kureshtje ta mbaronte namazin dhe pastaj e 
pyeta: 


"O çoban! Si ndodhi që ujqit u bënë miq me dhentë? Si 
ndodhi që fryma e egërsisë dhe armiqësisë tek ujqit ia la ven- 
din paqes dhe dashurisë?" 


Dhe çobani, fytyra e të cilit qe ndriçuar prej shenjës së 
sexhdes ndaj Allahut, më tha kështu: 


"O udhëtar i vetmuar! Enigma e kësaj dashurie të ujqve 
për dhentë ka të bëjë me dashurinë e çobanit për të zotin e 
vërtetë të kësaj tufe, pra, kjo që po sheh e po të çudit, është 
një enigmë dashurie!" 


Siç duket edhe në këtë rrëfim, dashuria është një enigmë 
e tillë, veç së cilës nuk ka faktor më të fuqishëm që ta zhvil- 
lojë shpirtin e njeriut. Dhe kur kjo dashuri të jetë kthyer në 

- 

një pasion, drita e saj i djeg të gjitha dëshirat dhe iluzionet e 
tjera, perdet e errësirës i bën hi dhe zemrën e ngre në lartësi 
të pafundme, sepse njëra prej cilësive më të larta të thesarit të 
fshehtë të pohuar në deklaratën e mëposhtme është bukuria 
absolute: 


'■ '°*t '°\ '°\ * °-'\ ' ' '■ °' * ° X' \* ■ ° ' *°f' -* 

"Unë isha një thesar ifshehtë, desha të njihem dhe, pra, e kri- 
jova këtë gjithësi!" (I. Haki Bursevi, Kenz-i Mahfi) 


Ja, pra, Zoti nuk deshi që kjo bukuri enigmatike, trans- 
cendentale dhe përtej njohjes njerëzore të mbetej e fshehtë 
dhe e krijoi gjithësinë! 


Në këtë krijim, kjo gjithësi ku përfshihet edhe bota jonë, 
mori si pjesë një pikë nga deti i dritës dhe bukurisë së Tij. 
Kështu, toka fitoi një përparësi dhe cilësi të ndryshme nga 
qeniet e tjera, ashtu që njeriun që e krijoi si qenien më të nde- 
ruar mes të gjitha qenieve, Allahu i Lartë e krijoi prej toke, 
prej dheu! 


Allahu (xh.xh.) që i ka krijuar me dashuri hyjnore të gjitha 
qeniet, e bëri secilën prej tyre argument dhe provë të artit dhe 
përsosmërisë së Tij. Ndërkaq, edhe qenia e njeriut si një mre- 
kulli e artit hyjnor, u bë shfaqje e përsosur e dashurisë dhe 
pasionit. Sepse synimi përfundimtar i krijimit dhe zbukuri- 
mit të gjithësisë dhe botës sonë, si pjesë e saj nga Zoti duke e 
nxje- rrë nga thesari i Tij i fshehtë, nuk kanë qenë vetëm fus- 
hat e gjera të gjelbëruara, luginat, shkretëtirat e pamata dhe 
malet e lartë, por njeriu, burimi i dashurisë dhe pasionit si 
pretekste të krijimit të tokës dhe të të gjitha krijesave, njeriu, 

O thelbi i gjithësisë! Prandaj hirshmëria e njeriut është në përp- 

- 















MBI DASHURINE PER ALLAHUN DHE PROFETIN 


jesëtim të drejtë me aq sa e ruan ai synimin përfundimtar të 
krijimit të tij. 

Nga ana tjetër, ngaqë shkaku i krijimit është dashuria, në 
çdo gjallesë kjo cilësi paraqet një prirje të bashkëlindur. Fakti 
që edhe akrepi, madje, i bart të vegjëlit e vet mbi shpinë, është 
një rezultat dashurie. Ndërkaq, kjo prirje gjen kulmin e vet te 
njeriu, krijesa më e nderuar. 


Dashuria për Allahun 

Në këtë botë prove, njeriu arrin një rezultat në raport me 
dinjitetin e qenies për të cilën ndjen afërsi dhe dashuri ose pas 
së cilës shtihet. Prandaj ndodh që zemra e njeriut e krijuar me 
një kapacitet "etjeje" të pafund, mund të arrijë përsosmëri në 
dashuri vetëm nëse prirjen dhe cilësinë e bashkëlindur për të 
dashur dhe dashuruar e drejton kah Zoti, ndryshe, nuk mun- 
det të shpëtojë së vrapuari pas synimesh të ulta e të kota! Jeta 
e njeriut merr fund përmes lëkundjesh disfatiste. Pra, njeriu 
zotëron dhuntinë e lartësimit moralo-shpirtëror në atë masë 
sa ç'ua kushton prirjen e natyrshme e të bashkëlindur për të 
dashur e dashuruar Allahut dhe të dashurve të Tij si dhe me 
aq sa ç'e ka nivelin e forcës së vet shpirtërore! 

Me të vërtetë, provat hyjnore para të cilave vihet nje- 
riu, kanë të bëjnë, në një aspekt, me mënyrën se si e përdor 
ai da-shurinë. Prandaj, Zoti i ka dhënë strukturës së njeriut, 
krahas prirjeve pozitive, edhe veçori negative. Në këtë drej- 
tim, Zoti i ka dhuruar njeriut pjesë nga tre atributet e Tij të 
mëdha, ekzistencë absolute, bukuri absolute dhe mirësi absolute 
duke e cënuar atë, njëkohësisht, me të kundërtat e këtyre. 

mosekzistencë absolute, shëmti absolute dhe e keqe absolute. Në 
Kur'an thuhet: 


I y&j 0 ! J-p ! yj y* 


"Allahu ia ka frymëzuar atij (njeriut) edhe të mirat, edhe 
të këqiat!" (esh-Shems, 8) 


Ja, pra, dy pole diametralisht dhe pafundësisht të kun- 
dërta, njëri pozitiv e tjetri, negativ, ndaj tërheqjes së të cilëve 
njeriu jepet një jetë të tërë! 


Vetëm se duhet ditur që prirja e madhe vërtet e sëmurë 
për njeriun është kthimi kah poli negativ, sepse ata që prihen 
kah ky pol përjetojnë një verbëri të tillë, si pasojë e të cilës 
pëlqejnë vetëm veten dhe bëmat e veta, gjë që është një dobë- 
si dhe paaftësi e madhe e cila bëhet pengesë për dallimin e 
dobësisë njerëzore, madje, është më e dëmshmja e sëmund- 
jeve shpirtërore. Kjo do të thotë që, duke mbetur i huaj për 
fuqinë hyjnore, të thuash, me iluzionin e fuqisë vetiake, 
"unë", të tregohesh mendjemadh dhe krenar. 


Prandaj, kuptimi i vërtetë që bart fjala 




"vdisni para se të keni vdekur!” 

është porosia për të mos rënë në kurthin e atributeve të këqia 
të polit negativ te njeriu dhe për të shpëtuar prej vorbulla- 
ve të egos. Ndërkaq, metoda që duhet ndjekur për arritjen e 
kësaj nuk është vrasja e egos, por sundimi mbi të. Poeti Xhe- 
laleddin Rumi, Mevlana, thotë: 


"Kur uji ndodhet nën gjemi, bëhet mbështetje për të, por, kur 
i hyn brenda, e mbyt. Po kështu mund të themi edhe për zjarrin që 

e vë anijen në lëvizje. Kur zjarri ndodhet nën kazanët e avullit, e 
shtyn anijen para, por, kur del nga nënkazanët dhe ngjitet në kuver- 
të, e djeg!" 

Atëherë themi se në atë masë sa t'i zbresë në minimum 
atributet negative, në atë masë i afrohet njeriu Zotit të vet. 
Dhe faktori i vetëm për suksesin e kësaj është, pa asnjë 
dyshim, drejtimi vetëm kah Zoti me tërë kapacitetin e zem- 
rës. Ndërkaq, kthimi i menjëhershëm i dashurisë për kah Zoti 
bart për njeriun shumë rreziqe. Vjen një çast që zemra të nisë 
të digjet sikur të kish rënë nën një tension të lartë, gjë që i 
përmbys jetën njerëzore dhe domosdoshmëritë e saj. Shfaqja 
që qe realizuar para profetit Musa është një shembull i bukur 
i kësaj. 

Në malin Sina, Musai (a.s.) u bë bashkëbisedues i atributit 
eternal të Zotit, "fjalë". Para tërheqjes së bisedimit tej njoh- 
jes njerëzore pa tinguj e fjalë me Zotin, ai e humbi kontrollin 
e vetvetes dhe kërkoi ta shohë Zotin. Por mori përgjigjen 

-v •' 

(j)j y) (ti nuk mund të më shohësh Mua!). Megjithëkëtë, 
Musai (a.s.) nguli këmbë. Atëherë Zoti ia bëri të ditur se do t'i 
shfaqej malit përballë. Dhe, nën ndikimin e një grimce drite 
nga Zoti përshkuar mes pengesash, mali mori flakë e u thërr- 
mua. Para një dukurie të tillë, Musai (a.s.) u mpak dhe bëri 
pendesë. 

Kjo shfaqje e madhe dhe e çastit që i kapërcen fuqitë edhe 
të një profeti të vendosmërisë së lartë, tregon për domos- 
doshmërinë e shkallëzimit në dashuri. Kapaciteti dhe prirja 
e zemrës ndaj dashurisë hyjnore duhen përgatitur dhe rritur 
gradualisht. Duke u shmangur dhe çliruar prej faktorëve 
negativë dhe prej të gjitha lidhjeve dhe prirjeve materiale, 
tokësore, egoistike e të vdekshme, zemra kthjellohet, fiton 

- 










ENIGMA E DASHURISE PER ALLAHUN DHE PROFETIN 


nivel dhe fiton aftësinë për të qenë si një pasqyrë e shkëlqyer 
e cila sheh, njeh dhe pasqyron afërsinë dhe dashurinë hyjno- 
re. 

Prindërit, gruaja, fëmijët dhe dashuria për ta, mundë- 
sitë materiale e shpirtërore dhe të mirat e tjera të kësaj bote 
janë një favor i madh i Zotit për robtë e vet. Por të gjitha këto 
duhet të jenë mjete për t'u afruar te Zoti dhe jo objekte të das- 
hurisë. Ata që e dashurojnë "Bukurinë Absolute", nuk mund 
t'i dashurojnë imtësitë dhe relativitetet. Mevlanai thotë: 

"Ata që iafalin zemrën kësaj bote, i ngjasin gjahtarit që gjuan 
hijet. Ç'mund t'ujapë hija atyre? 

Kështu, një budalla deshi ta kapte hijen e një zogu. Por edhe 
zogu që qëndronte në degë, u habit me këtë!" 

Bukuria Absolute është bukuria e Allahut. Kurse të gji- 
tha bukuritë e tjera që i shohim me mahnitje, janë vetëm 
grimca të reflektuara nga bukuria hyjnore. 

Aventura dashurore mes Mexhnunit dhe Lejlasë është 
një shembull kryevepër e kësaj të vërtete. Po qe se zemra e 
Mexhnunit do të mbetej te Lejlaja, ajo do të bëhej idhull për 
të. Kurse Mexhnuni, megjithëse doli në rrugë pas Lejlasë, 
arriti të ngjitej në nivelin e partnerit të dashurisë hyjnore. Atë- 
herë, në sytë e tij, Lejlaja ra! 

Të gjitha afërsitë dhe dashuritë janë legale me aq sa është 
kapaciteti i qenies së cilës i drejtohen. Ndërkaq, duhet që këto 
afërsi dhe dashuri të mos bëhen një seli absolute për zemrën, 
stacioni i fundit për të e të konkludohen me vetëmashtrim e 
humbje. 

Kur Jusufi që bartte në ballë dritën muhammediane, u 
hodh në pus, Allahu (xh.xh.) e mbrojti atë, nuk e la të humbte. 
Ndërkaq, udhëtari i rastit që e gjeti dhe e nxori atë nga pusi, i 
mahnitur pas bukurisë së pashoqe që i doli para, nuk pa dot 
në të bukurinë jomateriale, shpirtërore që fshihej pas saj dhe 
e shiti! 

Fakti që para bukurisë së Jusufit udhëtari i etur e harroi 
ujin, qe një rast për të, por, i gënjyer nga përfitimi material që 
do të kishte, ai e humbi këtë rast! 

Ajo që u përpoqëm ta parashtrojmë dhe shpjegojmë këtu, 
është orientimi ideal për të arritur në afërsi dhe dashuri përfi- 
timin maksimal. Kapërcimi pa u penguar i etapave të afrimit 
te Zoti dhe te dashuria hyjnore qëndron mbi mundësitë e 
shumicës së njerëzve. Për të veçantët, rezultati përfundim- 
tar për ta është kthimi te Zoti, domethënë ajo që quhet "fena 
fil'lah", humbje e qenies vetiake në qenien e Zotit ashtu siç 
humb lumi në det, gjë që është "beka bil'lah", pavdekshmëri 
te Zoti, fitimi i pavdekshmërisë së qenies tënde pranë Zotit! 
Duhet të dihet se kufiri i mendjes është i përcaktuar; përtej 
atij kufiri vjen çmenduria. Kurse kufiri i zemrës, i ndjenjave, 
është i pafund. Ndërkaq, pika e qetësisë është "fena fii'lah" 
dhe "beka fii'lah". Mevlanai, poeti Xhelaleddin Rumi, thotë 
se, në gjendjet "fena fil'lah" dhe "beka fil'lah", zemra merr 
flakë nga dashuria pasionante hyjnore dhe këtë flakë nuk 
mundet ta shuajë as vdekja! 

"Pasz të kem vdekur dhe tëjem varrosur, hapmani një ditë va-r- 
rin e do të shihni se si më ngrihen tymëra nga qefini për shkak të 
zjarrit që më digjet brenda! Ky, kafazi-kurm është ai që e bën vdek- 
jen të frikshme! Kur ta thyesh kurmin, si një guackë të sedeftë, me 

anë të dashurisë hyjnore, do të shohësh se vdekja brenda tij i ngjan 
margaritarit qëfshihet brenda guackës së sedeftë!.." 

Për veten e vet, Mevlanai thotë kështu: 

"Mua më duhet një ashk i tillë (një dashuri ipasionante e tillë) 
që, ngaflaka brenda tij të shpërthejnë kiamete, që nxehtësia e zemrës 
t'i shuajë e bëjë hi edhe zjarret!” 

Ka dy lloje dashurish pasionante: iluzive e të vërtetë. 

Dashuria dhe të shtënët pas një qenieje çfarëdo nga 
gjërat e zakonshme (vanitetet) e kësaj bote, quhet "dashuri 
pasionante iluzive", kurse afërsia e thellë dhe lidhja ndjesore 
e ndjerë për Zotin e gjithësisë, bukuria e të cilit është përsos- 
mëri dhe përsosmëria, bukuri, quhet "dashuri pasionante e 
vërtetë". 

Perdja e madhe e vënë mes Zotit dhe robit, domethënë 
pengesa apo pengesat që e bëjnë të pamundur ose të vështirë 
komunikimin mes tyre, nuk janë sendet apo largësitë e tilla si 
toka dhe qiejt. Kjo perde është, më tepër, ndjenja e njeriut (e 
frymës apo egos së tij) se është një qenie e veçantë prej Zotit. 
Prandaj Zoti urdhëron: 

"... dhe kur i fryva prej shpirtit tim,..." (el-Hixhr: 29) 

Me këto fjalë Ai ia kujton njeriut margaritarin sublim që 
ia ka dhënë prej vetes. 

Edhe shprehja e mëposhtme e ndjerë shpirtërisht nga 
lartësia e Zotit prej të shquarit Abdylkadir Gejlani, është një 
formë tjetër e të vërtetës së urdhëruar më lart: 

"llnë jam enignta e njeriut..." (Fususu'l-Hikem i, 48) 

Sipas kësaj, mund të themi se thesaret dhe enigmat 
hyjnore i përkushtohen njeriut. Allahu (xh.xh.) kërkon ta trego- 

jë qenien e Tij sublime në strukturën e shenjtë të njeriut; duke 
thënë se "është enigma e njeriut", jep lajmin e gëzueshëm për 
ta gjetur Atë në karakterin njerëzor. Po qe se ky margaritar sub- 
lim dhe ky lajm i gëzueshëm arrin ta bëjë besimtarin të arrijë 
përsosmërinë si rezultat i afërsisë dhe dashurisë pasionante të 
ushqyer për Zotin, atëherë zemra fillon të afrohet drejt botës 
enigmatike hyjnore, dalin në shesh enigmat e botës hyjnore, 
e vërteta e materies, enigma e quajtur njeri dhe gjithësi, robi 
bëhet i merituari i shfaqjeve të zemrës së pastër. 

Kur robi arrin këtë pjekuri, perdja e moskomunikimit 
mes tij dhe Zotit fillon të hapet dhe robi merr pjesë nga enig- 
ma, "të vdesësh pa vdekur", bota dhe dashuria vdekëtare për 
të, e gjithë bukuria kalimtare dhe për dukje e saj i bien robit 
nga syri dhe i dalin prej zemre. Kështu, shpirti meriton shijen 
dhe kënaqësinë e papërshkruar të afrimit me Zotin e vet, nga 
gjuha i derdhen këto vargje të poetit Junus Emre: 

Sofive u duhet bisedë, 

Miqve u duhet tjetra jetë, 

Mexhnunit, Lejlaja vetë; 

Mua, Ti, më duhesh Ti! 

Për zemrën që ka arrihir në këtë nivel, nuk ka qetësim 
tjetër veç bashkimit sublim. Vargjet e mëposhtme të shenjtorit 
të madh, Hydaji, janë tingëllime të pasionit hyjnor që e reflek- 
tojnë këtë situatë: 

Bukurinë hyjnore zemra kërkon, 

Ndryshe, nuk dëfren, nuk dëfren! 

Qetësimin e bashkimit hyjnor kërkon, 

Zemra nuk dëfren, nuk dëfren! 

Ky shpirt që gjeti dashuri, 

Ç'e do pasurinë prej Sulejmani; 

Çasti i dashurisë e la në habi, 

Zemra nuk dëfren, nuk dëfrenl 

As në vetmi, as në shoqëri, 

As në shumëllojshmëri, as në njësi, 

As në Tuba, as në të parajsës bukuri 
Zemra nuk dëfren, nuk dëfren! 

Po qe kjo botë, po qe ajo botë, 

Bashkimi juaj, një dashuri e kotë; 

Hydajiu ç'të bëjë, o Zot, 

Zemra nuk dëfren, nuk dëfren! 

Këto situata dhe shprehje janë shfaqje sublime të lartësisë 
së dashurisë pasionante për Zotin, të mbështjelljes së zemra- 
ve me të, të kthimit të robit kah Zoti me dashuri gjithnjë në 
rritje duke hequr dorë nga gjithçka si dhe të mbajtjes së këtij 
kthimi mbi çdo gjë tjetër! Shkurt, janë shfaqje të ajetit: 

* . ® J & ' //— s . ? s 

aJJ L?- I _j 

"Besimtarët (e formuar) e duan Allahun me një dashuri 
shumë të fuqishme..." (el-Bakara: 165) 


Dashuria për Profetin (s.a.s.) 

Duhet të dihet se burimi i vetëm i mëshirës dhe dashu- 
risë që çojnë në detin e afërsisë dhe dashurisë për Allahun, 
është profeti ynë, Hz. Muhammedi (s.a.s.), ashtu që dashuria 
për Profetin është dashuri për Allahun, bindja ndaj Profetit 

është bindje ndaj Allahut, kundërshtimi ndaj Profetit është 
kundërshtim ndaj Allahut. Sipas kësaj, qenia e shenjtë e 
Profetit është për njeriun një strehë dashurie. Njerëzit e paji- 
sur me kulturën shpirtërore e dinë se shkaku i ekzistencës 
së qenies është dashuria për Muhammedin. Prandaj, e tërë 
gjithësia i është dedikuar Dritës së Qenies, Hz. Muhammed 
Mustafa (s.a.s.)! 

Kështu, Zoti, si krijesë të parë ka krijuar Dritën Muham- 
mediane, sepse shkaku i dytë, pas dëshirës hyjnore, i krijimit 
të kësaj bote shumëllojshmërie është që ajo ta veshë Dritën 
Muhammediane. Prandaj, Drita Muhammediane është dhu- 
rata e madhe hyjnore e Zotit për gjithësinë dhe robtë e Tij. 
Drita Muhammediane është mjedisi i shfaqjes së parë të 
së vërtetës hyjnore. Drita Muhammediane është një burim 
shfaqjesh të së vërtetës së individualitetit hyjnor e zbritur për 
botën tonë dhe në përputhje me kushtet e saj. 

Kjo mrekulli krijimi, Krenaria e Gjithësisë, profeti ynë, 
Hz. Muhammedi (s.a.s.) është e pamundur të konceptohet 
përsosmërisht brenda mundësive njerëzore. Për rrjedhojë, 
deklarata mbi cilësinë e tij të lartë mbyllet në pafundësinë e 
heshtjes. Kurse e vërteta e tij që reflektohet në zemrat besim- 
tare, është sa një centimetër kub në det. Sepse Drita Muham- 
mediane, krejt si "Shtëpia e Allahut", është një shfaqje e të 
vërtetave tej mendjes dhe shpjegimit, të futura në nivelin e 
njohjes njerëzore. 

Ashtu siç e shprehim edhe në Fjalën e Dëshmisë, gjithse- 
si ai është, në dukje, një rob, por ne nuk duhet të përpiqemi 
ta mbushim këtë konceptim në dukje për të me konsideratat 
tona të zakonshme për njeriun në përgjithësi si rob të Zotit, 

sepse njohja jonë përballë të vërtetës muhammediane nuk ka 
ndryshim prej njohjes fëminore përballë dukurive metafizi- 
ke ngaqë Hz. Muhammedi (s.a.s.) është një i dërguar (resul) 
i zgjedhur mes robve e i bërë kurorë e gjithësisë, madje një i 
dërguar i tillë që emrat e të gjithë profetëve janë bashkuar në 
emrin e tij të bekuar. Legjislacioni i sjellë nga të gjithë profe- 
tët, domethënë feja që e ndan të mirën nga e keqja, ka gjetur 
përsosmërinë me Legjislacionin Islam të sjellë prej tij! 

Për njerëzit e shquar, të mirë e të drejtë, për miqtë e Zotit, 
për profetët thuhen fjalë të mira, mbahen hutbe e bëhen lutje 
dhe këto vazhdojnë e ata kujtohen edhe pas vdekjes, sepse 
vdekja nuk e shuan emrin e tyre ashtu siç shuhen nga skena e 
historisë sundimtarët së bashku me shtetet e tyre. Në Kur'an 
thuhet: 


jji"V LiJl s-ÇJjl j! ^fl 


"Dijeni mirë se për miqtë e Allahut nuk ka frikë dhe 
ata s'kanë për t'u dëshpëruar!" (Junus: 62) 


Dhe në ballë të radhëve të formuara nga këta shpirtra 
të çmuar, është kurora profetike, Hz. Muhammed Mustafai 
(s.a.s.)! 



Nisur nga kjo, ndërsa emri i çdo "mbreti" në dukje fshi- 
het e harrohet, emri i nderuar e i bekuar i mbretit të kësaj bote 
dhe ahiretit, botës së pasme, Hz. Muhammedit (s.a.s.), ekzis- 
ton amshueshmërisht në tokë, në qiej e në zemra. Atëherë 
themi se jo emrin e mbretërve të kësaj bote dhe të mbretërive 
të tyre, por emrin e atij mbreti të pashoq të ulur në fronin e 
pavdekshmërisë duhet ta shkruajmë ndër zemra me shkri- 

min e pafshirshëm të dashurisë për të në mënyrë që zemrat të 
mund ta ruajnë vlerën e lartë që u jepet. 

Në Kur'an, ajeti si më poshtë është realizuar për polite- 
istët: 

•t C-Jl j AjJl 015"" L*j 

"(O i Dërguar!) Përsa të jesh ti mes tyre, Allahu nuk ka 
për t'i ndëshkuar ata!.." (el-Enfal: 33) 

Konvencionalisht, kjo do të thotë se për besimtarët që 
e mbajnë në zemër atë Dritën e Qenies, ka përgëzime dhe 
shpërblime të mëdha. Kjo do të thotë se me sa të mbushet 
zemra e një robi besimtar me dashurinë për Profetin (s.a.s.), 
aq largohet nga ndëshkimi hyjnor. Ky është një premtim i 
madh i Zotit. Kështu, pra, po qe se në zemrat tona është Pro- 
feti (s.a.s.), Zoti ynë nuk do të na ndëshkojë e nuk do të na 
shkatërrojë! 


Bukuritë kërkojnë ta shohin veten në pasqyrë. Ato kër- 
kojnë sy e zemër që t'i shohin e t'i duan. Kjo është edhe 
enigma e krijimit të gjithësisë dhe njeriut nga Zoti, Bukuria 
Absolute. Prandaj Ai ka thënë: 


'■ s f T * ‘’J'- 


"Unë isha një thesar ifshehtë që desha të njihem e të duhem..." 

(I. Haki Bursevi, Kenz-i Mahfi) 


Meqë fillimi i krijimit mori sendërtim me dritën e Profetit 
(s.a.s.), të gjithë profetët e shfaqur mbi tokë me Hz. Ademin në 
krye, kanë bartur begatinë e dritës së tij. 


Mevlanai shprehet kështu: 


o 

"Vetëm me hapjen e një krahu, Xhebraili i pati përfshirë edhe 
lindjen, edhe perëndimin. Kur e pati parë Profeti këtë, duke mendu- 
ar për madhështinë e Atij që ia kishte dhënë këtë mundësi Xhebra- 
ilit, humbi ndjenjat dhe u mpak. 

Por po qe se Profeti (s.a.s.) do ta hapte atë krahun që s’ta merr 
mendja të së vërtetës muhammediane, Xhebraili do t'i humbte 
ndjenjat përjetësisht, për të mos ardhur më në vete! 

Kështu, kur i dashuri i Allahut së bashku me Xhebrailin patën 
arritur në Sidreti Munteha, Xhebraili pati qëndruar dhe i pati thënë 
atij kështu: "O i Dërguari i Allahut! Ti urdhëro e vazhdo se unë 
s’jam i barabartë me ty. Edhe sikur një hap të hedh më tej, digjem 
e bëhem hi!" 

Jeta e sahabeve, shokëve të Profetit (s.a.s.) është e mbu- 
shur plot shfaqje dashurie të jashtëzakonshme për të. Ai pati 
thënë: 

s P ./ //j 

"Njeriu rri bashkë me atë që do..." (Buhari, Edeb, 96; Myslim, Birr, 

165) 

Natyrisht, me kusht që ta dojë sinqerisht, t'i bindet dhe 
t'i nënshtrohet... 

Kur vdiq Profeti, dëshpërimi i shokëve arriti në kulm. 
Ata u bënë pothuaj si qiri i tretur, sepse mendonin se zemrat 
e tyre të dashuruara pas tij që nuk mund të rrinin asnjë ditë 
pa e parë, nuk do ta shihnin dot më atë në këtë botë! Ja, pra, 
duke mos e duruar këtë ndarje dhe dëshpërim, Abdullah bin 
Zejdi (r.a.) i hapi duart me zemër të djegur drejt selisë së lartë 
për t'u lutur: 

"O Zot! Merrmi sytë tani! Pas vdekjes së Profetit tim 
që e kam dashur më shumë se çdo gjë, nuk dua të shoh më 
ndonjë gjë tjetër në këtë botëL" 

Dhe iu verbuan sytë aty për aty! 

Afërsinë dhe dashurinë e gjerë të sahabeve, shokëve të 
Profetit për të është e pamundur ta shpjegosh me mundësitë 
e kufizuara të fjalëve! Ja disa shembuj nga deti i shembujve 
të panumërt. 

Enesi (r.a.) tregon: 

"E pashë të Dërguarin e Allahut që po e qethte berberi. Shokët 
e kishin vënë në mes dhe nuk linin të binte në tokë as edhe njëfije 
floku!" 

Me gjërat dhe fijet e flokëve të Profetit, shokët e ndjenin 
veten të bekuar e të begatuar. Ata i patën marrë me vete këto 
gjëra edhe në luftë. Shembulli më i bukur i kësaj është rasti 
i Halid b. Velidit që kishte fshehur nën çallmë disa fije floku 
nga të Profetit. Siç rrëfehet, në luftën e Jermukut, Halid b. 
Velidi e humbi çallmën dhe i urdhëroi ushtarët t'ia gjejnë: 

"Kërkojeni atë!" - i urdhëroi ai ushtarët. 

E kërkuan por nuk e gjetën dot. Halid b. Velidi dha ur- 
dhër përsëri për ta kërkuar dhe e gjetën. Por panë se ishte 
një çallmë e vjetër! Shokët u habitën që Halid b. Velidi nguli 
këmbë aq shumë për një çallmë të vjetër! Atëherë ai u tha: 


"I Dërguari i Allahut i pati prerë flokët. As'habet 
morën të gjithë nga ato flokë. Edhe unë mora disa fije dhe 
i futa nën çallmë që më dha aq shumë mbarësi, sa të gjitha 
luftërat ku u futa me këtë në kokë, i fitova! Sekreti i fitores 

sime është dashuria ime për të Dërguarin e Allahut!" (Sujuti, 
el-Hasaisu'l-Kubra, I, 170) 

Një shembull tjetër. 

Mbrojtësi i famshëm i Medines, pashai osman Fahreddin 
Pasha, gjatë meremetimit të varrit profetik, me frikën se mos 
cënohet fryma shpirtërore e të Dërguarit të Allahut, i poro- 
sit ustallarët e ngarkuar me detyrën e meremetimit që, po 
të duhet të ngulet diku ndonjë gozhdë, të përdorin pa tjetër 
çekiç prej druri dhe mes çekiçit dhe gozhdës të vendosin ban- 
dazh llastiku për të mos e prishur heshtjen e mjedisit. Ajeti 
kur'anor që e pati shtyrë atë të tregonte një delikatesë dhe 
edukatë të tillë, është këshhi: 

"O ju që keni besuar! Mos e ngrini zërin mbi zërin e 
Profetit! Mos i folni Profetit me të bërtitur ashtu siç i flisni 
njëri-tjetrit, sepse mund t'u shkojnë punët kot pa e kuptuar 
as ju vetë!" (el-Huxhurat: 2) 


Afërsia dhe dashuria për të Dërguarin e Allahut (s.a.s.) 
janë të pastra nga rreziku i prirjes ndaj një qenieje nga ato që i 
quajmë vanitete. Prandaj është e domosdoshme që ai të duhet 
me të gjithë fuqinë e zemrës. Hz. Fatimeja (r. anha) që përbën 
një shembull kulmor në këtë dashuri, e përshkruan kështu 
gjendjen e saj pas kalimit të Profetit në jetën tjetër: 

"Me kalimin e Krenarisë së Gjithësisë në jetën tjetër, mbi mua 
ra njëfatkeqësi e tillë që po të binte mbi errësirën, ngjyra e saj do të 
ndryshontel" (Sahih-i Buhari Muhtasari, IV, 45) 

Shfaqja më e bukur dhe kuptimplote e dashurisë për Pro- 
fetin (s.a.s.) është respekti dhe konsiderata për të. Në Kur'an 
thuhet: 

"Falni namaz, jepni zeqat dhe bindiuni Profetit që të 
gjeni mëshirë!" (en-Nur: 56) 


Nga ana tjetër, sipas parimit "ai që do, do çdo gjë të atij 
që do", është kusht që Profeti të ndiqet në sjelljet, qëndri- 
met dhe aktet e tij. Ky kushtëzim rrjedh nga fakti që afërsia, 
da- shuria dhe ndjekja e Profetit në këto aspekte, përbëjnë 
shtyllën kurrizore të afërsisë dhe dashurisë për Zotin. Në të 
kundërt, çdo pretendim dashurie është quajtur i pavlerë në 
rrugën e Kur'anit dhe Sunnetit. Dhe e vetmja rrugë për të 
arritur te Individualiteti i Lartë është përcaktuar me anë të 
dashurisë ndaj Profetit. 


Fryma shpirtërore në adhurim, eleganca në veprim, 
mirësjellja në moral, brishtësia në zemër, drita në bukuri- 
në e fytyrës, rrjedhshmëria në gjuhë, delikatesa në ndjenja, 
thellësia në shikim, shkurtimisht, të gjitha këto bukuri janë 
shkëlqime që u reflektohen zemrave prej dashurisë për Dri- 
tën e Qenies! 


Poeti Mevlana shprehet kështu: 

"Eja, o zemër! Festa e vërtetë është bashkimi me Muhammedin, 
sepse ndriçimi i gjithësisë është nga drita e bukurisë së asaj qenieje 
të bekuar!" 


Për rrjedhojë, dashuria për të Dërguarin e Allahut (s.a.s.) 
është maja më e lartë që mund të arrijë njeriu në rrugën që 
shkon për te dashuria për Allahun. Sepse Allahu i Lartë u ka 
përcaktuar një kufi të gjitha kapaciteteve njerëzore, përfshi 
njohjen dhe konceptimin. Kurse Individualiteti Hyjnor është 
tej e përtej këtij kufiri... 

- 

Dashuria për njerëzit e zgjedhur 
dhe të gjithë besimtarët 


Allahu i Lartë urdhëron: 

"Miqtë tuaj janë vetëm Allahu, i Dërguari dhe besim- 
tarët, ata që, duke iu bindur urdhrave të Allahut, e falin 
namazin drejt dhe e japin zeqatin!" (el-Maide: 55) 


Në ajet tregohet qartë se kush janë njerëzit të cilët duhet 
t'i dojë e t'i bëj miq besimtari: 


- Allahu (xh.xh.) 

-1 Dërguari i Allahut (s.a.s.) 

- Të bindurit ndaj Allahut, njerëzit e mirë dhe të gjithë 
besimtarët. 


Orientimi i dashurisë kah Allahu (xh.xh.) kërkon të duhen, 
në fillim Drita Muhammediane, pastaj qenia e shenjtë e Pro- 
fetit (s.a.s.), miqtë e Zotit dhe, pastaj, duke e zgjeruar këtë si 
rrathë koncentrikë, çdo qenie të vlefshme e të pranueshme 
në lartësinë e Zotit sipas nivelit të vlerës dhe pranueshmëri- 
së së saj. Kështu, një rreth i tillë dashurie në orientimin kah 
Zoti bëhet për shpirtrat një burim shërimi dhe mëshire. Kurse 
afërsitë dhe dashuritë e mbetura jashtë këtij rrethi e dobësoj- 
në lo-gjikën përkatëse që sundon në ato dashuri. Prandaj, në 
afërsinë dhe dashurinë ndaj Profetit (s.a.s.) dhe miqve të Zotit 
që janë trashëgimtarët e tij, ka begati, kurse në përbuzjen ndaj 
tyre ka pendim në këtë botë dhe në jetën e pasme, ahiret! 

Në një hadith të shenjtë, Zoti urdhëron: 


"Atij që i bën armiqësi robit Tim të zgjedhur, edhe Unë i shpall 
luftë... ” (Buhari, Rikak, 38) 


Veçanërisht, fakti që Zoti urdhëron në Kur'an si më posh- 
të në një mënyrë që i përmbledh të gjithë besimtarët, duhet 
t'ia tërheqë vëmendjen çdo besimtari: 


"Ata janë të mëshirshëm ndaj njëri-tjetrit..." (el-Feth: 29) 


Edhe përkufizimi i moralit të bukur si " t'i shkosh atij që 
s'të vjen, t'i japësh atij që s'të jep dhe ta falësh atë që të bën keq” 
(Ihyau Ulumiddin, III, 1151) është, në këtë çështje, një orientim. 


Sipas kësaj, në marrëdhëniet mes tyre, besimtarët kurrë 
s'duhet të dalin jashtë këtij rrethi mëshire, afërsie e dashurie. 
Sepse kjo është rruga e dashurisë ndaj Allahut dhe e sendër- 
timit të afërsisë ndaj Tij. Kështu, edhe virtytet dhe vlerat e 
prijësve të mëdhenj shpirtërorë në lartësinë e Zotit përqënd- 
rohen, krahas në moralin e bukur dhe adhurimin, edhe në 
vështrimin e gjithë krijesave me sy të dhembshur dhe traj- 
timin e tyre me mëshirë dhe dashuri. Prandaj ndodh që në 
Kur'an është urdhëruar shoqërimi me njerëzit e mirë dhe 
atyre u është dhuruar nderi të jenë trashëgimtarë profetikë. 

Eshtë për këtë arsye që, nëse një njeri merr pjesë, përfi- 
ton nga e vërteta dhe drita e Profetit (s.a.s.) duke e parë atë si 
mik të Zotit dhe ndërmjetës, kjo gjë vlerësohet sikur ta kishte 
ma-rrë personalisht prej vetë Profetit (s.a.s.). Krejt si ndezja e 
një qiriri me anë të një qiriri tjetër të ndezur... Flaka që ndez 
një kandil dhe që, pastaj, me anë të tij, u përçohet të gjithë 
kandilëve të tjerë duke bërë të ndriçohet tërë mjedisi përka- 

tës, është po ajo flakë e parë. Edhe robi, njeriu që ndriçohet 
nga kandili i fundit, merr dritë nga burimi i parë. Për rrjedho- 
jë, po qe se një njeri jepet i vetëdijshëm apo jo pas një bukurie 
hyjnore që shndrit te një person tjetër, bukuria ndaj të cilës 
ai mahnitet dhe pasionohet është bukuria e Zotit, është ref- 
lektimi mrekullor i saj te njerëzit dhe qeniet e tjera. Pa asnjë 
dyshim, shfaqja më e madhe e këtij reflektimi është realizuar 
te Profeti (s.a.s.). Nisur nga kjo, i Dërguari i Allahut (s.a.s.) është 
ura e vetme e mëshirës dhe e bashkimit! 

Në Mesnevi thuhet: 

"Allahu i pëshpëriti resë në vesh një tëfshehtë dhe nga sytë e 
resë u zbrazën lot si lumë; i pëshpëriti trëndafilit në vesh një tëfshe- 
htë dhe trëndafili u zbukurua me mbretërinë e aromave e ngjyrave; 
i pëshpëriti gurit në vesh një tëfshehtë dhe guri u kthye në perlë të 
fshehur mes mineralit; me njëfjalë, u shfaq me atributin e bukuri- 
së dhe hijeshisë dhe lëshoi ujë nga reja, i dha trëndafilit bukuri dhe 
gurit vlerë prej margaritari! 

I dha trupit të njeriut një të fshehtë dhe njerëzit që e ruajtën 
atë tëfshehtë, i lartësoi në pavdekësi! Njerëzit që morën frymëzim 
nga bota hyjnore, duke u shkëputur nga kurmi, arritën ta njohin 
enigmën e afërsisë ndaj Zotit!" 

Pa asnjë dyshim, këto janë, në shfaqjet e tyre të ndrysh- 
me, nga një enigmë dashurie më vete, në klimën e të cilave 
janë të fshehura përsosmëria dhe bukuria e çdo gjëje. 

Ja, pra, duke u mbrujtur me enigmën e dashurisë, prijësat 
shpirtërorë janë bërë, gjatë gjithë historisë, pishtarë të përsos- 
jes së besimit me anë të dashurisë, të maturimit të gëzimeve 
të shenjta në natyrën e krijimit të njeriut! 

Zoti na e dhuroftë dashurinë e Profetit, njeriut më të 
dashur të Tij, dhe të atyre që ka dashur ai, si një favor të 
madh për ne! 

Zoti mos na e marrtë amanetin pa u bërë ne njerëz 
punëmirë në atë shkallë sa të na mjaftojë për të na nxjer- 
rë të pafajshëm në ahiret dhe pa na i ndriçuar zemrat me 
shfaqjet e madhështisë dhe shkëlqimit të dashurisë për 
Allahun! 

Amin, ashtu qoftë! 


w 








Frymë dashurie nga Medina e Ndritshme 

Trungu i Hurmes Qe Qan 


'jërat e jashtëzakonshme e të mahnitshme që vunë 
në shesh profetët në formën e mrekullive, kanë pasur për 
qëllim të krijonin efekte për mënjanimin e shkujdesjes dhe 
paditurisë tek njerëzit në mënyrë që ata të kuptonin se ishin 
më asgjë se asgjëja dhe t'i bëheshin rob Zotit me një nënsht- 
rim të plotë! 


Këto ngjarje mrekullore që e grisin dhe mënjanojnë shkuj- 
desjen e njeriut, kanë për qëllim ta bëjnë të paaftë përceptimin 
dhe njohjen e të shkujdesurve, nga njëra anë, dhe ta bëjnë më 
konkret besimin e besimtarëve, nga ana tjetër. Të kësaj natyre 
janë shfaqjet e madhështimit të Zotit nga ana e jogja- llesave, 
bimëve e kafshëve, njohja e Profetit (s.a.s.) dhe prirja ndaj tij 
me dashuri nga ana e tyre. 

Këto mrekulli janë shpalosur shumë e shumë herë krejtë- 
sisht hapur para syve dhe zemrave. Njëra nga më të njohurat 
prej tyre është vajtimi dhe rënkimi i trungut të hurmës për 
Profetin. 


Dihet se, gjatë predikimit, Profeti mbështetej në një nga 
shtyllat e drunjta të faltores. Dhe shtylla në fjalë që ishte një 

trung hurmaje, e ndjente mbështetjen e Profetit dhe bëhej e 
lumtur për këtë. 

Erdhi një ditë që sahabet, shokët e Profetit që merrnin 
pjesë në këto biseda e predikime, u shtuan aq shumë saqë një 
pjesë e mirë e tyre nuk e shihnin dot më Profetin në fytyrë, 
prandaj, me të drejtë, iu ankuan: 

"O i Dërguari i Allahut, ngaqë jemi bërë shumë, nuk ta 
shohim dot fytyrën!" 

Ata i kërkuan Profetit të bënte në faltore një vend të lartë 
ku të ngjitej për të folur. Ky vend i posaçëm që e kanë të gji- 
tha faltoret, xhamitë, quhet minber. 

Atëherë, në faltore u ngrit një minber. Aty e tutje, Drita e 
Profetësisë, Drita e Qenies do të ngjitej në minber e do të flis- 
te. Por në rastin e parë që Profeti u ngjit në minber, ndodhi 
një mrekulli e papritur. Shtylla e hurmës ku mbështetej më 
parë Profeti kur bisedonte e predikonte, nisi të qante e rën- 
konte krejt si një njeri që ndjen, mendon dhe vuan nga ndarja 
dhe vetmia! 

Ky vajtim dhe rënkim qe aq i thellë, saqë e dëgjuan të 
gjithë besimtarët që ndodheshin aty, të rinj e pleq! Ndërkaq, 
vajtimi dhe rënkimi i trungut të hurmës u kthye në një gjuhë 
që e shprehte qartë vuajtjen e vet! 

Të gjithë të pranishmit mbetën të mahnitur e të shtangur 
përballë një shprehjeje kaq të gjallë të vuajtjes nga një trung i 
thatë hurmaje! (Buhari, Menakib, 25; Byjy, 32) 

Poeti Mevlana Xhelaleddin Rumi, në vargjet e tij, e për- 
shkruan poetikisht kështu këtë ngjarje mrekullore: 

- 

"Profeti (s.a.s.) zbriti nga minberi dhe, duke efërkuar trungun 
e hurmës me duart e tij të bekuara, e pyeti: 

"O druri i hurmës, ç'kërkon? Pse qan? Pse rënkon?" 

Dhe druri i hurmës nisi tëfliste me gjuhën e vet. Mes lotëve të 
nxehtë, iu përgjigj: 

"O i Dërguari i Allahut! Ndarja prej teje më ka djegur e për- 
vëluar. Zemra m’u mbush me një mall, dhimbje e hidhërim që s’ka 
të përshkruar! Unë jam ai trungu fatmirë e i lumtur ku më parë 
mbështeteshe ti për të foiur e predikuar, kurse tani kam mbetur 
i vetëm sepse ti më braktise mua për t'u ngjitur në minber. Tani 
mbështetja jote është ai minber! Por, të lutem, ki mëshirë, më thuaj e 
mëjep të drejtë, o i Dërguari i Allahut, cila qenie në këtë botë mund 
ta durojë ndarjen prej teje?" 

Përballë vajtimit prej kësaj dashurie të brendshme të trungut të 
hurmës, Profeti ifoii për ta ngushëiiuar kështu: 

"O druri i hurmësi Meqë vajtimi yt vjen prej hidhërimit të 
ndarjes prej meje, më kërko ç'të duash!.. 

A mos do t'i lutem Allahut të të bëjë ty një pemë të gjallë e të 
gjelbër qëjepfruta për të gjithë njerëzit ç'janë në lindje e perëndim ? 
Apo do të të bëjë ty një fidan xhenneti, njëfidan selvie në xhennet 
që të mbetesh gjer në pafundësi i ri dhe i bukur si trupat më të rinj 
e më të bukur?.." 

Dhe druri i hurmës që meritoi këtë kompliment, kërkoi nga 
Profeti (s.a.s.), si shprehje të dashurisë përvëluese për të, këtë gjë: 

"O i Dërguari i Allahut! Asnjërën prej këtyre gjërave s'dua! 
Dëshira ime e vetme është të shkrihem e humbem në qenien tënde! 
Prandaj, më merr e më gropos që të kalbem e të humbem e të shpëtoj 
nga ky trup i vdekshëm! Pema e re dhe e bukur e merr ushqimin nga 

dielli dhe uji, kursejeta ime u ushqye me bukurinë e bukurisë tënde, 
shijoi kënaqësinë e ngrohjes me ngrohtësinë tënde, kënaqësinë e të 
qenit mbështetje për ty! E unë s'mund të ndahem dot nga kjo këna- 
qësi e këndshme dhe e ëmbël! Unë dua të mbetem kështu, përherë me 
këto ndjenja, me këtë kënaqësi, prandaj më gropos dhe më asgjëso në 
atë mënyrë që të ringjallem në dritën tënde të papërsëritshme për të 
mbetur i pavdekshëm!" 

Dhe i Dërguari i Allahut vuri njerëz ta groposnin në tokë atë 
dru hurmaje që, në ditën e kiametit e të ringjalljes, të ringjallej si 
njeri!" 

Duke marrë shkak nga kjo ngjarje shembullore, Mevlanai 
jep këto këshilla në Mesnevinë e tij: 

"Ta dish mirë, o lexues, se robi që favorizohet prej Zotit, duke 
mos u vënë veshin më dashurive kalimtare të kësaj bote, e kthen 
fytyrën nga Zoti që është synimi i vërtetë! 

O njeri i shkujdesur e i paditur! Pa shih nga mrekullitë e 
Musait dhe Ahmedit! Shih si u bë shkopi kuçedër e si u bë trungu 
i vetëdijshëm e rënkoi! 

Të vërtetën e dashurisë nga një pemë ndjeje dhe merr shembull 
prej tij! Mos e dëno veten me dëshirat trupore e materiale të kësaj 
bote! Dhe dije se më e larta e pozitave dhe lumturisë së vërtetë është 
përtej kurmit, atje ku kurmi merr fund! Dije se lumturia e vërtetë 
duhet të kërkojë të shkëputet nga mashtrimet e kurmit të vdek- 
shëm për t'u bashkuar me Zotin! 

Eshtë e çuditshme që një dru hurme të meritojë shefaatin, 
ndërmjetësimin e Profetit për falje, të zërë vend në zemrën 
e tij, duke mos u mashtruar nga kjo botë e përkohshme, të 
përkryhet si njeri i pjekur, t'i pranohet lutja, edhe pse është 

një bimë, të arrijë një pozitë shpirtërore të paarritur dot nga 
sa e sa njerëz! 

Ka shumë mundësi që, duke u frymëzuar nga kjo ngjarje, 
poeti Junus Emre ta bëjë të flasë kështu dollapin e drunjtë të 
mjerë: 

Mua më quajnë dollap i mjerë, 

Uji më rrjedh paprerë, paprerë, 

Zoti kështu paska thënë një herë; 

E kam një hall pra rënkoj! 

Më morën në mal si një pemë, 

Pastaj duar e krahë m’i prenë 

Dhe deshën si dollap të më kenë; 

E kam një hall pra rënkoj! 

Një dru i rritur në mal unë jam, 

As i ëmbël, as i hidhur jam; 

I shtënë pas Zotit tim jam; 

E kam një hall pra rënkoj! 

Dervish Junusi rënkon e qan, 

Loti i syrit gjynahet i lan; 

I dashuruar pas Zotit jam; 

E kam një hall pra rënkoj! 

A s'merret mësim nga kjo, që sa e sa njerëz të cilët, me- 
gjithëse të krijuar me fytyrë e pamje njeriu e të pajisur me 
nderin dhe dinjitetin njerëzor të mbeten më të pandjeshëm 
se gurët e më të privuar se drurët për shkak se nuk arrijnë ta 
kuptojnë thelbin dhe të vërtetën njerëzore! 

Kaq është e qartë se çdo njeri i ftuar nga Allahu në 
audiencën e Tij, e di se kjo botë është një urëkalim që duhet 
përshkuar me nder dhe dinjitet. Ai nuk ua lëshon veten shije- 
ve mashtruese të kësaj bote, pasioneve që e thyejnë dinjitetin 
njerëzor. Ai bëhet udhëzues e pishtar i synimit drejt afërsisë 
dhe dashurisë hyjnore! 

Vetëm personat me sytë e zemrës të verbuara dhe ves- 
hët e zemrës të zëna ndaj enigmave hyjnore nuk munden të 
besojnë e nuk munden ta kuptojnë si mund të flasë një dru 
apo një send çfarëdo e të tregojë të vërteta të panjohura! 

Rregullsia dhe programimi i imtë hyjnor në gjithësi janë 
rezultat i urdhrit dhe porosisë "bëhu!" 

Po qe se jogjallesat nuk do ta kishin dëgjuar dhe kuphi- 
ar urdhrin e Allahut "bëhu!", atëherë kuptimi i sugjerimeve 
hyjnore nuk do të merrej vesh. Por, meqë të gjitha qenieve të 
gjalla e jo të gjalla iu dha urdhri "bëhu!", do të thotë se urdh- 
rat hyjnorë i dëgjojnë jo vetëm njerëzit, por edhe jogjallesat. 

Djalli vë në zemrat e njerëzve të shkujdesur e të paditur 
një dyshim të akullt plot pandehma dhe ky dyshim ua ngrin 
atyre gjithë ndërgjegjen dhe vetëdijen. Edhe nëse sytë u sho- 
hin fizikisht, para kuptimeve dhe thellësive kuptimore u 
bëhen me perde. Kështu, djalli dhe egoja urdhëruese brenda 
tyre pothuaj i shtyjnë ata në një humnerë vetëvrasëse! 

Qorrat e vërtetë nuk janë ata që i kanë të verbër sytë e 
kurmit, por ata që i kanë të mbyllur sytë e zemrës. Në fakt, 
ka njerëz të vërtetë me sytë e kurmit të verbër por me sytë e 
zemrës të hapur, për të cilët bota e përtejme është krejtësisht 
e dukshme! 

- 

Ja, kjo është urtësia më e lartë e Zotit që veten dhe urtësi- 
të e veta ua tregon atyre që shohin me sytë e zemrës! 

Përpjekja për të kuptuar se ç'thonë jogjallesat, për ta 
dë-gjuar apoteozën e degëve të pemëve me anë të një mend- 
jeje të thatë, është një punë shterpë! 

Ngjarja e mëposhtme ka një rëndësi shumë të madhe për 
ta shpjeguar shkujdesjen dhe paditurinë e njerëzve të tillë si 
Ebu Xhehli përballë zgjuarsisë së sendeve jo të gjalla! 

Një ditë, Ebu Xhehlit ia tha mendja ta provonte Profetin. 
Fshehu gurë në pëllëmbë, shkoi te Profeti dhe i tha: 

"A mund ta gjesh se ç'kam në pëllëmbë? Po qe se je me 
të vërtetë profet dhe ke dijeni për të fshehtat e përtej qiejve, 
duhet t'i gjesh menjëherë gjërat që i ke kaq afër!" 

Profeti i tha: 

''A unë të të them se ç'ke fshehur në pëllëmbë, apo ato të fla- 
sin e të dëshmojnë se unë jam profet i vërtetë? Për fuqinë e Zotit 
është shumë e thjeshtë t’i bëjë tëflasin gjërat që ti ke në pëllëmbë. 
Po de-shi Zoti, të gjitha jogjallesat bëhen tëgjalla eflasin si njerëzl 
Nëfakt, sa e sa tëfshehta mbifuqinë dhe madhështinë e Allahut iu 
zbulojnë ato njerëzve që kanë zemërl Kurse ti dhe ata si ti gjithsesi 
nuk kuptoni dot gjë nga gjuha e tyre!" 

Ndërsa Profeti po thoshte kështu, gurët nisën të flisnin 
një nga një. Ata thanë Fjalën e Dëshmisë! 

Ebu Xhehli u tremb shumë. Gurët i ranë nga dora. Fat- 
keqi i pandreqshëm, në vend që të shfaqte besimin e të shpë- 
tonte, thirri: 

"Gënjeshtër, gënjeshtër!" 

Dhe pastaj i tha Profetit: 











TRUNGU I HURMES QE QAN ^=*»*«*^ 


"Nuk mund të ketë mbi tokë një magjistar që të matet 
me ty!" 

Me këto thirrje mohimi dhe herezie, Ebu Xhehli u bë 
mohuesi më i mallkuar gjer në kiamet! Ai u largua përfundi- 
misht nga mëshira hyjnore! 

Një radhë, Profeti së bashku me Hz. Ebu Bekrin, Hz. 
Omerin dhe Hz. Aliun qenë ngjitur në malin Uhud. I trembur 
nga këta persona shpirtërorë që kishin qëndruar mbi të, mali 
Uhud u lëkund! Profeti i tha për ta qetësuar: 

"Qetësohu, o Uhud! Mbi vete ke një profet, një besnik dhe dy 
dëshmorë!" (Tirmidhi, 3703; Nesai, Abas, 4/5, VI, 235) 

Dhe mali i madh u qetësua! 

Jo vetëm jogjallesat, por edhe kafshët dhe të gjitha qeniet 
e njihnin të Dërguarin e Allahut (s.a.s.), ndjenin dashuri për të 
dhe i bindeshin. Profeti ka thënë kështu: 

"Me përjashtim të kundërshtuesve mes xhindve dhe njerëzve, 
tëgjitha qeniet që ndodhen në qiej e në tokë, e dinë se unëjam i dër- 
guari i Allahut!" (Ahmed bin Hanbel, Musned) 

Të gjitha këto që thamë tregojnë se mrekullitë e shfaqu- 
ra në bimët dhe trupat e tjerë nuk janë të posaçme vetëm për 
tru-ngun e hurmës! 

O Zot! Na jep edhe neve pjesë nga dashuria e trungut të 
hurmës që qan nga dashuria për Mikun Tënd! 

Amin, ashtu qoftë! 












Njeriu i Perkryer 




'\ç rrëfehet, Isai (a.s.) 
në trup dhe me tëmthat të rëna. 
nga të cilat vuante dhe që, me 
thoshte: 


hasi në një person me njolla 
Duke i shpërfillur sëmundjet 
sa dukej, ishin të shumta, ai 


"O Zot! Falënderime të pafund Ty që më ke shpëtuar nga 
mjerimi që i ka zënë shumicën e njerëzve!.." 

Për ta hetuar cilësinë dhe pjekurinë e mendimit të atij 
njeriu, Isai (a.s.) e pyeti: 

"O njeri! E nga ç'mjerim mund të të ketë shpëtuar Zoti 

ty?" 

I sëmuri iu përgjigj: 

"O shpirt i Zotit! Sëmundja dhe mjerimi më paralizues 
është shkujdesja e zemrës dhe shkëputja e saj nga Zoti! Lavdi 
pastë Zoti që më ka ruajtur nga kjo! Sepse unë jam i kënaqur 
me shijen dhe gëzimin e njohjes dhe afërsisë hyjnore që Zoti 
m'ia ka falur zemrës! Përveç Tij, të mirat e kësaj bote as që i 
shoh e i ndjej madje! 


Njeriu, për të cilin Zoti ka thënë se e ka krijuar si "krije- 
së të përsosur", është, pothuaj, si thelbi apo fara e gjithësisë. 

sepse njeriu është qenia e vetme që ka marrë pak a shumë 
pjesë nga të gjitha atributet e Zotit te i cili bashkohen të gjitha 
kundërshtitë. Kjo është edhe urtësia e faktit që njeriu cilëso- 
het si "krijesë e nderuar". 

Kështu, njeriu, aq sa është i pajisur me atribute bukurie 
që e lartësojnë atë në nivelet më të larta, po aq karakterizo- 
het edhe me cilësi negative që e ulin dhe e poshtërojnë gjer 
në nivelet më të ulta. Jeta e njeriut është skena e një lufte të 
përjetshme, si rezultat i së cilës ai pozicionohet në një pikë të 
caktuar mes këtyre dy poleve. Kjo e vërtetë është një shfaqje 
e luftës së ngjashme që zhvillohet në makrokozmos, te njeriu 
që quhet "mikrokozmos". E veçanta esenciale që e bën njeri- 
un njeri, është aftësia e tij për të marrë nga kjo luftë një rezul- 
tat i cili e mbron elementin esencial në krijimin e tij. 

Ja, pra, "njeri i përkryer" është emërtimi i përbashkët i 
atyre që shquhen në këtë mënyrë! 

Njerëz të tillë janë një ekspozitë delikatesash dhe një 
mrekulli arti, janë përmbledhja e librit të gjithësisë, introduk- 
ta e tij si dhe mjedisi ku shfaqet enigma e krijimit. 

Edhe kurmi i njeriut të përkryer, madje, është, në saje 
të sundimit të tij mbi gjymtyrët e veta, një skenë e shfaqjeve 
të gjërave të larta në zemrën e vet e cila, nga ana e saj, është 
mjedisi i konfidencës, intimitetit dhe dashurisë ndaj Zotit, 
është, pothuaj, pallati madhështor i thesarit të intuitës hyjno- 
re! Pra-ndaj, në një kuptim, zemra e njeriut të përkryer është 
bërë Shtëpia e Zotit! 

Njeriun e përkryer është tepër e vështirë për ta kuptuar 
dhe shpjeguar siç duhet. 


Saadiu thotë: 

"Zemra është vendvështrimi i Allahut që është tejet i madh!" 

Fjalët e njeriut të përsosur janë urtësi dhe enigma, vepri- 
met e tij janë të pastra, të mira. Ai ka marrë pjesë nga klima 
ndjesore e Profetit (s.a.s.). Me strukturën e tij ndjesore, ai është 
një përsosmëri estetike krijimi, sepse konfidenca me Zotin 
dhe cilësia e të qenit zëvendës i Zotit mbi tokë janë të mun- 
dura vetëm me një zemër të pastër e të mirë! 

Njeriu i përkryer është bërë mishërim i enigmës: 

"Fjalët i kam sheriat, punët, tarikat, gjendjen, hakikat !" 1 

Në hadithin profetik thuhet: 

"Allahu ka enë nga banorët e tokës. Këto enë të Zotit janë zem- 
rat e robve të Tij të mirë. Më e pëlqyera te Zoti është më e holla dhe 
më e bllta prej tyre!" (Taberani, Musnedu'sh-Shamijjun, II, 19) 

Duke u nisur nga kjo porosi profetike, disa janë shprehur 
figurativisht kështu: 

"Ajo që s'e nxënë tokë e qiej, ndodhet në zemrën e besimta- 

rit!" 


Si fluturat që vërtiten rreth dritës, njeriu i përkryer, me 
konfidencën dhe dashurinë ndaj Zotit, e humb vullnetin e 
vet, domethënë, Zoti bëhet syri që i sheh dhe veshi që i dë- 


o 


i Këtu, me sheriat kuptohet legjislacioni islam i mbështetur në 
Kur'anin dhe Traditën Profetike të profetit Muhammed ose vetë 
ato; me tarikat kuptohet pluralizmi i mendimit në islam, jo ajo 
lloj dasie dhe praktike destruktive që nënkuptohet shpesh kur 
përmendet fjala tarikat ose sekt. Fjalën e tretë e lamë siç ishte në 
origjinal: hakikat. Në botëkuptimin fetar dhe mistik islam si dhe në 
terminologjinë përkatëse, me hakikat emër-tohet e vërteta absolute, e 
ndryshme nga e vërteta relative e kësaj bote. (Përkthyesi) 

gjon. Gjërat e paracaktuara nga Zoti janë, për njeriun e për- 
kryer, më të bukurat e gjërave që kanë për të ndodhur. Meqë 
ndodhet nën efektet e soditjes së pamjeve hyjnore, dëshirat 
dhe pasionet e kësaj bote zvogëlohen tepër në vështrimin e 
tij. Relativitetet e përkohshme e humbin çdo vlerë. 

Njeriu i përkryer është kah vëzhgon vazhdimisht buku- 
ritë hyjnore. Gjithësia dhe dukuritë janë për të një rq'edhë 
shembëllyese. Përballë shfaqjeve hyjnore që rrjedhin e shkoj- 
në, ai përjeton vetëdijen e robit dhe edukatën e njeriut të thje- 
shtë e të përulur. 

Prandaj ndodh që lutjet dhe përgjërimet që i drejton nje- 
riu i përkryer Zotit, janë, përgjithësisht, të pranuara. Lutjet e 
tij nuk kthehen mbrapsht. Ndërkaq, ai, si rrjedhojë e edukatës 
dhe pëlqimit ndaj Zotit, për vete nuk kërkon asgjë. Pra, në 
lutjet ai vetë nuk është. Meqë natyra e tij është mbrujtur me 
tharm mëshire, zemra ia përfshin tërë krijesat. Ai është i vetë- 
dijshëm për faktin se programi hyjnor i gjithësisë është më i 
përkryeri, më i gjeturi dhe i pajisuri me një urtësi të thellë! 

Një ditë, prijësi i urtë, Zymbyl Sinan Efendiu, i pyeti nxë- 
nësit e vet: 

"Ç'do të bënit ju nëse, mos qoftë e thënë, një ditë Zoti do 
t'ju jepte në dorë administrimin e kësaj gjithësie?" 

Megjithëse mbetën të habitur para kësaj pyetjeje të paza- 
kontë, nxënësit, për të mos treguar mungesë mirësjelljeje 
ndaj mësuesit duke mos iu përgjigjur, shfaqën mendime të 
ndry-shme. 

Dikush tha: 

"Nuk do të lija në botë asnjë mohues!" 

- 

Një tjetër: 

"Të gjitha të këqiat do t'i asgjësoja!" 

Dikush tjetër: 

"Do t'i vrisja të gjithë ata që pijnë!" 

Mësuesi vuri re se njëri prej nxënësve nuk po e hapte 
gojën fare. Ai rrinte i tërhequr e i drojtur. Mësuesi i tha: 

"O bir, po ti, ç'do të bëje?" 

I skuqur nga turpi, duke iu bindur me një përulësi plot 
edukatë pyetjes së posaçme të mësuesit, nxënësi iu përgjigj 
me një zë të ulët: 

"Imzot! Mos qoftë e thënë, a ka ndonjë të metë në admi- 
nistrimin e kësaj gjithësie nga ana e Zotit që unë të mund të 
bëj diçka të ndryshme nga kjo? Ndërsa rregullsia hyjnore në 
gjithësi vepron me një fuqi përtej çdo përfytyrimi, a mund të 
them unë, me mendjen dhe vullnetin tim të dobët, të cunguar 
e të kufizuar, këtë do ta bëja kështu e, atë, ashtul” 

Dhe i uli sytë e turpëruar përtokë. 

Pas kësaj përgjigjeje të përkryer, mësuesi i urtë mbeti 
shu-më i kënaqur. Duke e vështruar nxënësin me shikime të 
the-lla me fytyrën e tij të nurshme e të buzëqeshur, u tha të 
gjithë nxënësve: 

"Ja, tani e gjeti puna të zotin!" 

Pas asaj dite, nxënësi i quajtur Musa Muslihiddin u mbi- 
quajt "i zoti i punës" dhe ky cilësim, duke e shtyrë në harresë 
emrin e tij të lindjes, u bë emri i tij i vërtetë! 

Meqë njeriu i përkryer ndodhet nën shfaqjen e konfi- 
dencës dhe dashurisë hyjnore, prirjet egoistike tek ai digjen 

ashtu siç digjet një copë letre nën një thjerrëz. Dhe meqë, 
kështu, ai kthehet në një epiqendër tërheqjeje shpirtërore, 
edhe njerëzit e tjerë e duan dhe e respektojnë në mënyrë 
të pavullnetshme. Por ai nuk bie në vorbullën e krenarisë 
dhe mendjemadhësisë sepse e ka shpëtuar veten nga çarku 
i komplimenteve dhe interesimeve të vdekshme. Ai ndod- 
het bashkë me Zotin mes njerëzve, ndërkaq që kurrsesi nuk 
tregon afërsi dhe prirje ndaj njerëzve të padrejtë dhe mosmi- 
rënjohës që janë e kundërta e njeriut të përkryer, megjithëse 
edhe për ta i vjen keq se është i mëshirshëm dhe lutet që të 
hyjnë në rrugë të drejtë! 

Malli e pasuria dhe të gjitha kapitalet e kësaj bote i duhen 
atij vetëm për të dhënë, për të dhuruar, për të ndihmuar. 

Njeriu i përkryer ia ka kushtuar veten njohjes dhe afrimit 
ndaj Zotit, të qenit konfident i Tij. Tashmë ai është një rob i 
thjeshtë e i vërtetë që nuk u jep vlerë vuajtjeve dhe mun- 
dimeve të kësaj bote. Njeriu i përkryer e sheh këtë botë me 
mendimin se 

jr 

"... çdo gjë dhe çdokush është i vdekshëm..." (er-Rahman: 

26 ) 

Gjithë synimi dhe qëllimi përfundimtar i njeriut të për- 
kryer është fitimi i pëlqimit të Zotit. Në këtë drejtim, për të, 
gjella e shijshme nuk ka ndryshim nga gjella e pashijshme. Po 
kështu, e shumta nga e pakta, e nxehta nga e ftohta, pasuria 
nga varfëria. Sepse të gjitha janë relative. 

Njeriu i përkryer është, në pamje, si një i vetmuar a i var- 
fër, por, në botën e ndjenjave ai mbretëron në pallate të tilla 

- 

madhështore, rri ulur në frone të tilla të stolisura që, në sytë 
e tij, bota s'është gjë tjetër veçse një lojë e luajtur në rërë. Për 
rrjedhojë, ai s'kërkon gjë prej botës e prej njerëzve! 

Në të gjitha punët ai vepron me maturi. Edhe në adhuri- 
met ai ndjek rrugën më të dobishme. 

Kështu, i Dërguari i Allahut (s.a.s.) ka thënë: 

"Unëjam, ndër ju, më i maturi dhe ai që e kafrikë më shumë 
Allahun. Unë, disa herë agjëroj e, disa herë, s'agjëroj, disa herëfal 
namaz nafile e, disa herësfal. Unëpushoj. Unë martohem." (Buhari, 
Nikah, 1; Muslim, Nikah, 5) 

Me këto fjalë, ai kërkon të thotë se çdo gjë duhet bërë me 
maturi, pa e lënë mangut e pa e tepruar. 

Sipas kësaj, Profeti, agjërimin e vazhdueshëm, qëndrimin 
zgjuar tërë natën dhe jetën prej murgu kurrë nuk e ka pëlqyer 
e kurrë s'e ka këshilluar. Ndërkaq, sigurisht që e ka ndaluar të 
kundërtën, jetën pa agjërim, në shkujdesje e indiferentizëm, 
të dhënë pas gjumit dhe dëshirave trupore. Domethënë, as 
lëshim, as dhe një teprim që do ta trondiste ekuilibrin... 

Mbi njeriun ka të drejtë Zoti për një adhurim dhe falën- 
derim ndaj Tij, ka të drejtë familja, vetvetja etj. Njeriu i për- 
kryer përpiqet ta ruajë ekuilibrin mes tyre. 

Njeriu i përkryer që ka një zemër të butë, e çon në vend 
pa tjetër fjalën e dhënë dhe kurrë nuk e shkel premtimin. Ai 
nuk e cënon dinjitetin e bashkëbiseduesit për shkaqe egoisti- 
ke. Ai është i drejtë si në adhurimin ndaj Zotit, ashtu dhe në 
qëndrimin ndaj njerëzve. 

Ai nuk thyhet as ndaj ndodhive kundër interesave të tij. 
Po qe se ai që i ka bërë keq është një i varfër të cilit ai gjer 

atëherë i pati bërë mirë, edhe pas kësaj vazhdon t'i bëjë të 
mira me sa t'i vijë për dore, sepse njeriu i përkryer i cili është 
i pajisur me moralin e Allahut dhe kërkon vetëm pëlqimin e 
Tij, sillet dhe vepron sipas kritereve të Kur'anit dhe Sunnetit, 
Traditës Profetike! Dihet se Zoti i furnizon të gjitha qeniet, 
madje edhe ata që i kundërvihen! 

Hz. Ebu Bekri (r.a.) e ndihmonte vazhdimisht një të varfër 
me emrin Mistah. Por, kur pa se në ngjarjen e shpifjes kundër 
së bijës ishte përzjerë edhe Mistahu, u betua se kurrë nuk do 
t'u jepte ndihmë atij dhe familjes së tij. 

Pas kësaj, familja e Mistahut ra në një gjendje shumë të 
vështirë. Atëherë zbritën ajetet hyjnore që thoshin: 

"Personat e virtytshëm e të pasur ndër ju le të mos 
betohen se nuk do t'u japin nga pasuria e vet të afërmve, të 
varfërve, të emigruarve në rrugën e Allahut; le t'i falin ata! 
A nuk doni ju që Allahu t'ju falë? Allahu është falës dhe 
mëshirues i madh!" (en-Nur: 22) 

"Mos e bëni pengesë, për shkak të betimit, Allahun për 
të bërë mirë, për t'u drojtur prej Tij dhe për t'i pajtuar nje- 
rëzit. Allahu dëgjon dhe di!" (el-Bakara: 224) 

Pas zbritjes së këtyre ajeteve, Ebu Bekri (r.a.) tha: 

"Sigurisht, unë dua që Allahu të më falë!" (I. Xhanan, 
Kutub-i Sitte, II, f. 551) 

Pastaj, ai dha dëmshpërblim për betimin që kishte bërë 
dhe vazhdoi të ndihmonte. 

Njeriu i përkryer dhuron aq shumë në kohën dhe vendin 
e duhur, saqë ata që e shohin, e pandehin për dorëlëshuar. Po 
s'qe vendi dhe koha e duhur, aq pak jep, saqë ata që e shohin, 

- 

e pandehin për dorështrënguar dhe koprrac. Kurse ai përje- 
ton vetëm pëlqimin e Zotit. Zoti urdhëron në Kur'an: 

"Jepu të drejtën edhe të afërmit, të varfërit, udhëtarit. 
Por mos shpenzo vend e pa vend! Sepse ata që shpenzojnë 
kështu, janë vëllezër me djallin. Dhe djalli është shumë 
mosmirënjohës ndaj Zotit të vet!" (el-Isra: 26-27) 

"Mos u bëj dorështrënguar, por as krejt dorëlëshuar, 
se, pastaj, dënohesh dhe vuan për ato që ke humbur!" (el-Is- 
ra: 29) 

I ndërgjegjshëm dhe i vetëdijshëm për këtë ajet, kalifi 
Omer bin Abdulaziz ua pati shpërndarë pasurinë e tij e të 
familjes duke e marrë edhe pëlqimin e tyre, nevojtarëve, të 
vetmuarve e jetimëve, duke u bërë shembull për nënshteta- 
sit e vet si dhe për të pasurit e tjerë. Si rrjedhojë, në kohën e 
tij pati ardhur puna të mos gjendej njeri për t'i dhënë zeqat! 
Omer bin Abdylazizi pati shkuar edhe më tej duke e brakti- 
sur pa- llatin perandorak për të jetuar në një çadër! 

Edhe nëse njeriu i përsosur disa herë dënohet nga të tje- 
rët për nënvleftësimin e jetesës dhe kënaqësive materiale, ai 
ndodhet në një pozitë të lartë moralo-shpirtërore që, në të 
vërtetë, kihet zili nga të gjithë. Bota është urdhëruar t'i nën- 
shtrohet atij! 

Porosia profetike thotë: 

"... Atë që e ka hallin te jeta e pasme, ahireti, Allahu e bën të 
pasur në zemër, ia shpëton punët nga çoroditja dhe njerëzit vijnë 
tek ai të nënshtruar. Dhe atë që e ka hallin te kjo jetë, Allahu e 
bën të pangopur, të varfër, të çoroditur dhe nga kjo botë te ai vijnë 

vetëm ata që ia kanë nevojën atij!" (Ahmed bin Hanbel Kitabu'z- 
Zuhd, 181) 


Njeriu i përkryer pajiset me një moral dhe natyrë aq 
të përkryer, saqë, përveçse për Allahun, për asgjë dhe me 
askënd nuk nxehet, nuk thyhet. Ai përjeton të fshehtën e dek- 
laratës hyjnore që thotë: 


0 ^ ,0 O jjjgj gjgj ' * J 

"Ata njerëz të devotshëm që japin për hir të Allahut si 
në bollëk, ashtu dhe në ngushticë, që e kapërdijnë zemëri- 
min dhe që i falin të tjerët. Dhe, kështu, Allahu i do ata që 
dhurojnë!" (Al-i Imran: 134) 


Duke e pëqetuar të vërtetën e këtij ajeti, Hz. Xhaferi e 
pati falur shërbëtorin që i pati derdhur gjellën sipër dhe i pati 
bërë të mira të tjera. Kurse Hz. Hasan Basriu i falte ata që e 
përfolnin dhe i edukonte duke u dërguar dhurata! 


Njeriu i përkryer është thesari i enigmave hyjnore. Vetëm 
ata që janë konfidentë të enigmës hyjnore e njohin përkryer- 
jen e tij. Sepse ai nuk ka ndryshim nga njerëzit e tjerë si kurm, 
por, si zemër, është ndër robtë që Zoti i ka bërë bujarë. Ai 
është pasqyrë reflektuese e "krijimit të bukur". 


Zemra, ndjenjat e njeriut të përkryer nuk kalben nën 
tokë. Prandaj dhe veprat e tij që janë produkte të zemrës së 
tij, fitojnë pavdekësi. 


Prandaj Allahu i Lartë, duke e çliruar njeriun e përkryer 
nga frika dhe hidhërimi, i ka dhuruar lumturinë e dy botëve. 
Në Kur'an thuhet: 

- 

"Ta dini se për miqtë e Allahut nuk ka frikë dhe ata 
nuk do të mbeten të dëshpëruar..." (Junus, 62) 


Zoti ynë mos na ndaftë nga klima e begatë e miqve të 
Tij, me të mirat shpirtërore të të cilëve jemi rritur dhe edu- 
kuar! 


Amin, ashtu qoftë! 


w 


0 








Orientimi 




Mkush prej njerëzve të mëdhenj hasi në një plak që 
kishte ngarkuar dru në shpinë dhe ecte me vështirësi. Duke 
ia parë hallin, i tha: 

"O plak, a s'të mbeti bindje në Allahun i cili është ai që 
e ushqen çdo gjallesë, që akoma heq këtë mundim në këtë 
mo-shë, apo s'ke njeri që të kujdeset për ty?" 

Për ta plotësuar mungesën shpirtërore të bashkëbisedu- 
esit, druvari plak ngriti sytë dhe hapi duart drejt qiellit: 

"O Zot! Ktheji këta dru në flori!" 

Kështu u lut druvari dhe drutë u kthyen menjëherë në 
flori! 

Njeriu që e pa këtë shfaqje shenjtërie, foli, po kësaj radhe 
pa iu drejtuar kujt dhe me habi e mahnitje bashkë: 

"Një njeri që ka arritur këtë shkallë, pse të bartë dru?" 

Druvari plak tha: 

"O bir, këtë e bëj që vetja ime ta dijë se unë jam një rob i 
Zotit, pra dhe të mos dalë jashtë rrethit të të qenit rob i Zotit, 
sepse gjëja më e pëlqyer dhe e pranuar në lartësinë e Zotit 
është orientimi në të qenit rob i Zotit!" 

Prandaj, arifët, njerëzit e pajisur me kulturën shpirtërore, 
kanë thënë: 


"Shenjtëria më e madhe është orientimi..." 

Në kuptim të përgjithshëm, orientim (istikamet) do të 
thotë të kthehesh pa kundërshtim dhe ngurrim dhe të ecësh 
pa pushim drejt një synimi ose objektivi të caktuar. Kurse në 
terminologjinë e mistikës, do të thotë ta ruash pafajësinë dhe 
qashtërsinë e krijimit pa e dëmtuar dhe shkatërruar. 

Si përfundim i ruajtjes së jetës ndjesore, vetja ose egoja 
arrin të edukohet, kurse zemra ose ndjenjat i afrohen fry- 
mës dhe moralit muhammedian, enigmat nisin të bëhen të 
dukshme, Allahu (xh.xh.) bëhet qëllimi i qëllimeve, gjërat e 
zakonshme ose vanitetet e humbin fuqinë, besimtari fiton një 
përmbajtje të denjë për të realizuar nivelin cilësor të arritjes 
te Zoti. 


Megjithëse modeli më i personifikuar i përsosmërisë së 
një sjelljeje të tillë është Hz. Muhammedi (s.a.s.) i dërguar si 
mëshirë për botët, për ta treguar vështirësinë e realizimit të 
këtij niveli cilësor, edhe ndaj atij personaliteti të madh, madje, 
është drejtuar këshillimi hyjnor: 

Kështu, duke nxjerrë nga ky ajet kuptimin e aludimit mbi 
vështirësinë e këtij niveli cilësor, përballë peshës hyjnore të 
një përgjegjësie të lartë, Profeti (s.a.s.) pati thënë një ditë: 

"Sureja Hud më plaku mua..." (Tirmidhi, Tefsiri i sures 56/6). 

Rrëfehet se një njeri i mirë e pa në ëndërr Profetin (s.a.s.) 
dhe e pyeti: 

"O i Dërguari i Allahut, ç'gjë nga sureja Hud të plaku 


ty?" 


Dhe Profeti (s.a.s.) i tha: 

"... bëhu i drejtë siç je urdhëruar!..." (Hud: 112 ) (ihjau uiumid- 
din, III, 145) 

Abdullah bin Abbas (r.a.) ka thënë: 


"Nuk ka në Kur’an për të Dërguarin e Allahut ndonjë këshillë 
hyjnore më të rëndë se ky ajet!" (Tefsiri Elmallëllë, v, 18) 

Prandaj ka ndodhur që te Profeti, flokët dhe mjekra e të 
cilit gjer atë ditë ishin krejt të zeza, pa një fije të bardhë, pas 
zbritjes së këtij ajeti nisën të duken thinjat e para. 

Komentuesit e Kur'anit e shtjellojnë në mënyrë të përmb- 
ledhur kështu këtë ajet: 

"O i Dërguar! Eshtë e domosdoshme të veprosh sipas moralit 
dhe urdhrave të Kur'anit për t'u bërë një model i personifikuar ori- 
entimi në mënyrë që mbi ty të mos mbetet vend për asnjë dyshim 
dhe lëkundje. Ti mos i vër re fjalët e politeistëve dhe hipokritëve; 
ata lëria Allahut! Si në detyrat e përgjithshme, ashtu edhe në ato të 
veçantat, qëndro i orientuar ashtu siç duhet, ashtu siç je urdhëru- 
ar dhe mos u shmang nga rruga e drejtë (sirati mustakim)! Sado i 
rëndë të tëjetë zbatimi i urdhrit të zbuluar, në kumtimin, zbatimin 
dhe praktikimin e atij urdhri mos u zbraps nga asnjë pengesë! Zoti 
yt është ndihmësi yt!” 

Nga ana tjetër, ky komunikim hyjnor i ajetit përmbledh, 
në personin e Hz. Muhammedit (s.a.s.) gjithë ummetin, bash- 
kësinë e tij. Në fakt, ajo çka e ka plakur Profetin, është, lidhur 

me këtë përfshirje, shqetësimi i tij për bashkësinë, sepse ai 
vetë, sipas pohimit të ajetit të mëposhtëm, është i garantuar: 

Jal 

"... ti je në rrugë të drejtë!" (Jasin: 4) 

Në këto kushte, ashtu siç nuk ka rrugë tjetër veç orien- 
timit (sirati mustakim-rrugës së drejtë) për t'iu afruar Zotit 
e për t'u bërë konfident i Tij (vasilillah), ashtu dhe nuk ka 
pozitë më të lartë se ruajtja e orientimit në çdo çështje dhe ur- 
dhër më të vështirë për ta zbatuar atë me dinjitet. 

Ja, pra, është për shkak të kësaj vështirësie që ky urd- 
hër që e lexojmë në suren Fatiha shumë herë për ditë, i është 
dhënë ummetit, bashkësisë, si një lutje dhe, për rrjedhojë, si 
një tërheqje vëmendjeje! 

Edhe fakti që kërkesa për orientimin në rrugë të drej- 
të, TtyJJl lihh (ihdina's-sirata'l-mustakim), zë vend në 

suren Fatiha dhe detyrimi i besimtarit për ta përsëritur atë të 
paktën dyzet herë në ditë në formë lutjeje, është argument i 
vështirësisë së ruajtjes së orientimit në mënyrë dinjitoze. 

Sipas shprehjeve në Kur'an, sirati mustakim (rruga e drej 
-të, orientimi) është përshkruar si rruga e Allahut, rrugë krejt 
e drejtë, rrugë e përshtatshme, libri i Allahut, besimi dhe ele- 
mentët e lidhur me besimin, islami dhe ligjshmëria islame, 
rruga e Profetit (s.a.s.) dhe e të mëdhenjve ndër sahabet, rruga 
e sunnetit dhe xhemaatit, rruga e njerëzve të mirë dhe e dësh- 
morëve, rruga e lumturisë në këtë botë dhe në jetën e pasme 
(ahiret), rruga e xhennetit, etj. 



Sipas kësaj, sirati mustakim është rruga krejt e drejtë, për- 
gj a të të cilës nuk ka asnjë kthesë, shtrembërim dhe çnivelim. 

Sirati mustakim është rruga që shkon te Zoti. Në Kur'an 
thuhet: 

^l ^ h *j olL» 4J (_$ JJl 4JJI Js>l 

"(Sirati mustakim) është rruga e Allahut, Zotit të qiejve 
e të tokës. Dhe dijeni se çdo gjë më në fund do të kthehet 
te Ai!" (esh-Shura: 53) 


Të jesh në rrugë të drejtë është adhurim i vërtetë ndaj 
Allahut. Në Kur'an thuhet: 

"... Adhurojeni Atë (me të vërtetë); ja, kjo është rruga e 
drejtë!" (Al-i Imran: 51) 


Jal jfjs ^Jl (_gJjss Jjh aJJLj ^ j 

"... Kush lidhet ngushtë pas Allahut, pa diskutim është 
shtyrë për në rrugë të drejtë!" (Al-i Imran: 101 ) 

Në suren En'am, sirati mustakim është përkufizuar kësh- 


tu: 


"Thuaj: "Ejani t'ju këndoj se ç'gjëra ju ka bërë haram 
Zoti juaj: të mos i bëni shok asgjë Atij, të silleni mirë me 
prindërit, të mos i vrisni fëmijët me frikën e varfërisë se 
edhe ushqimin tuaj, edhe ushqimin e tyre Ne e sigurojmë, 
të mos u afroni as te të këqiat e hapura, as te të këqiat e 
fshehta dhe të mos e vrisni padrejtësisht jetën! Ja, këto që 
jua tregova m'i ka porositur Allahu në mënyrë që të men- 
doni dhe kuptoni!" 

- 

"Trajtojeni me qëllim dhe formë të mirë mallin dhe 
pasurinë e jetimit gjersa ai të arrijë në moshën e pjekurisë 
dhe peshoni e matni me drejtësi. Ne e ngarkojmë çdokënd 
me aq sa ka fuqi të mbajë. Kur të flisni në të mirë apo kun- 
dër dikujt, mbani drejtësi qoftë edhe sikur ai të jetë një nga 
të afërmit tuaj. Dhe mbajeni fjalën që i keni dhënë Allahut 
Ja, pra, Allahu ju urdhëroi këto në mënyrë që të mendohe- 
ni mirë!" 

"Pa dyshim, kjo është rruga ime e drejtë, lidhuni pas 
saj e jo pas rrugëve të tjera që ju largojnë prej rrugës së Tij!" 

(En'am: 151-153) 

Po qe se robi nuk e vë dashurinë për Allahun mbi dashu- 
rinë dhe lidhjen për çdo gjë tjetër veç Tij, nuk mund t'i afro- 
het denjësisht rrugës së drejtë. Prandaj, njohja e Allahut sipas 
vetive të individualitetit të Tij të lartë, domethënë intuita ndaj 
Allahut (marifetullah) është kusht. Sipas kësaj, sirati mus- 
takim (orientimi, rruga e drejtë) është intuita ndaj Allahut 
(marifetullah-njohja e Allahut me intuitë). Sepse ai që arrin 
ta njohë Allahun me intuitë, pra arrin atë nivel shpirtëror që 
quhet marifetullah dhe që e rregullon jetën tërësisht sipas 
domosdoshmërive të këtij besimi, largohet prej të këqiave 
(sherrit) të vetes (nefsit-egos) dhe intrigave të djallit dhe jeton 
duke kërkuar vetëm pëlqimin e Zotit, zemra i bëhet e meri- 
tuara e shfaqjeve të favorit hyjnor. Robi që arrin këtë gjendje, 
ka hapur një dritare shpirtërore përtej klimës materiale që 
sheh syri e dëgjon veshi dhe tërë gjithësia kthehet për të në 
një libër madhështor e të urtë. 

Ndërkaq, duhet ditur se një pjesë nga sahabet, shokët e 
tij, i patën kërkuar Profetit (s.a.s.) të bënin një jetë larg familjes 

duke u dhënë natë e ditë pas adhurimit, kurse Profeti (s.a.s.) u 
pati këshilluar atyre maturinë. 

Duhet ditur se Hz. Muhammedi (s.a.s.) e ka jetuar tërë 
jetën e vet brenda një programi të caktuar dhe kuadrit të 
mundësive njerëzore në mënyrë që të bëhet shembull për të 
tjerët. Ditët e tij kanë kaluar me adhurim ndaj Allahut, me 
respektim të të drejtave të familjes, me pushim të trupit që 
është një e drejtë e vetes (nefsit-egos) si dhe me marrëdhënie 
shoqërore zbatuese të detyrave hyjnore kundrejt njerëzimit. I 
Dërguari i Allahut (s.a.s.) i pati rregulluar në mënyrën më të 
bukur dhe ia pati parashtruar dhe propozuar ummetit, bash- 
kësisë së tij. 

Në këto kushte themi se nuk është aspak e drejtë që, 
duke dalë jashtë këtij rregullimit, parashtrimit dhe propozi- 
mit të Profetit, në disa detyra që na bien përsipër të tregojmë 
mefshtësi dhe nënvleftësim, kurse në disa të tjera, ndjeshmëri 
skajore. Ne duhet ta rregullojmë jetën tonë në përshtatje me 
parimet jetësore që na ka parashtruar Profeti. 

Allahu i Lartë urdhëron: 


^LjlLI j Ll ^lp Ajjl ^jl I S JjSi JJ 

"Thuaj: "Ja kjo është rruga ime! I ftoj veten time dhe 
ata që më ndjekin mua të shohim se ç'thotë Allahu..." (Jusuf: 
108 ) 


Në periudhat kur njerëzimi në përgjithësi i dhënë pas 
interesave materiale dhe forcës, qe zhytur në errësirën e 
mbretërimit të egos, një pjesë e njerëzve të mirë me krijim 
përjashtimor qenë ngarkuar nga ana hyjnore me detyrën e | | 

- 

profetësisë pranë njerëzve. Këta ambasadorë të bekuar që 
do të bëhe-shin model për popujt, qenë ngarkuar me këto tri 
detyra krye-sore: 

a) T'i lexonin dhe kumtonin ajetet e Allahut. 

b) T'ua mësonin njerëzve Librin dhe urtësinë. 

c) T'i pastronin vetet (nefset, egot), domethënë t'i orien- 
tonin njerëzit. 

Ky varg orientuesish i nisur me Ademin (a.s.), ka gjetur 
përsosmërinë me Hz. Muhammedin (s.a.s.). 

Kur'ani i cili i bën mohuesit ta ndjejnë veten krejtësisht të 
dobët e të paaftë dhe besimtarët të mahniten para tij, si dhe 
rruga e drejtë (sirati mustakim) si një shfaqje e personalitetit 
të Hz. Muhammedit (s.a.s.), i është paraqitur gjithë njerëzimit 
si një model shembullor. 

Sirati mustakim, domethënë orientimi, është një poetikë 
njerëzish punëmirë. 

Që punët të jenë të mira, duhen plotësuar dy kushte: 

1. Tadhim li-emrillah, zbatimi i rregullt i urdhrit hyj- 

nor. 

2. Shefkat li-halkillah, dhembshuri për krijesat e 
Zotit. 

E shprehur ndryshe, orientimi është, duke e mbajtur të 
freskët dashurinë për të Dërguarin e Allahut, të mund të 
ma-rrësh pjesë nga personaliteti i tij shembullor, të mund 
të pajisesh me moralin e tij, të mund të jetosh me frymën e 
Kur'anit dhe Sunnetit, si dhe, duke u larguar nga kënaqësi- 
të materiale, frymore dhe egoistike të kësaj bote, të mund të 

fitosh kompetencë mbi enigmat e adhurimit, lutjes dhe mari- 
fetit, njohjes intuitive të Zotit. 

Edhe Hz. Omeri (r.a.), madje, shqetësohej për ruajtjen e 
principialitetit, sinqeritetit dhe orientimit në jetesën e vet. 
Pasi u bë kalif, në një hutbe, i pyeti kështu muslimanët: 

"O xhemaat! Po qe se unë shmangem nga rruga e Alla- 
hut, ç'bëni ju?" 

Një beduin u ngrit në këmbë e iu përgjigj: 

"O kalif! Mos ki merak se, po të shmangesh, të drejtojmë 
ne me shpatat tona!" 

Kalifin e kënaqi kjo përgjigje dhe tha me falenderim drej- 
tuar Zotit: 

"Lavdi ty, o Zot, që më dhe në pjesë një bashkësi (xhema- 
at) të tillë që të më korrigjojë po të gaboj!" 

Për hir të së mirës së ummetit, bashkësisë, Profeti (s.a.s.) 
vetëm Hudhejfes (r.a.) ia pati treguar se cilët kishin ndër 
zemra shenja hipokrizie. Hz. Omeri (r.a.) që e kishte marrë 
vesh këtë, duke dyshuar për veten, e pati pyetur një ditë 
Hudhejfen (r.a.): 

"O Hudhejfe! Për dashurinë për Allahut, më thuaj, a ka 
tek unë shenjë hipokrizie?" 

Dhe Hudhejfe i qe përgjigjur: 

"O kalif! Të garantoj se tek ti nuk ka shenjë hipokrizie!" 

Hasan Basriu (rah. a.) i tha kështu specialistit të hadithit 
Tavus që e kishte nxënës: 

- 









ENIGMA E DASHURISE PER ALLAHUN DHE PROFETIN 


"O Tavus! Po qe se mësimi i hadithit të jep krenari, hiq 
dorë nga këndimi i kësaj diturie!" 

Duke u dhënë mësim treqind nxënësve, Gazaliu u rrëm- 
bye nga një shqetësim i madh: 

"Duke u dhënë mësim kaq shumë nxënësve, unë a po 
veproj sipas pëlqimit të Allahut, apo, duke u mundur nga 
popullariteti, po ndodhem në buzë të greminës?" 

Pas kësaj, Gazaliu e zbriti mallin dhe pasurinë e vet në 
nivelin më të paktë të mjaftueshëm (kifajet). Pastaj e la mësi- 
min dhe, duke u tërhequr në vetmi dhe meditim, jetoi vetëm 
me lutje dhe adhurim drejtuar Zotit. Kështu, iu shfaq fryma 
e Profetit (s.a.s.) dhe ai gjeti qetësinë dhe lumturinë. Si përfun- 
dim, i shpëtuar nga përpjekjet e kaluara, tha: 

"Lavdi Zotit, arrita prehjen e kënaqësinë!" 

Tashmë një Gazali krejt tjetër kishte dalë në shesh! 

Duke u kthyer nga fitoret e njëpasnjëshme të fushatës 
egjiptiane, sulltani i shquar Selimi i Rreptë mori lajmin se 
populli i Stambollit po e priste me entuziazëm të madh. 
Atëherë, megjithëse i ishte afruar Stambollit, e vuri ushtrinë 
të bëjë konak në bregun e kundërt të Çamllëxhasë dhe nuk 
u fut në qytet. Për të mos iu nënshtruar egoizmit, e thirri 
mësuesin dhe shokun e pandarë, lalë Hasan Xhanin, dhe i 
tha: 

"O lalë, të erret mirë, të gjithë njerëzit të futen nëpër 
shtëpi e pastaj të hyjmë në Stamboll. Duartrokitjet e nje- 
rëzve të vdekshëm, kurorat e fitores dhe lavdërimet e tyre 
të mos na bëjnë krenarë e të na shtrijnë për tokë!.." 

Më në fund, kur u err mirë, sulltan Selimi i Rreptë hyri 
në qytet fshehurazi e pa asnjë ceremoni! 

Zemra (ndjesitë) është vendvështrimi hyjnor. Vlera e adhu- 
rimeve varet nga kthjelltësia e ndjenjave. Në Kur'an thuhet: 

çtLL* aISI ^ N/l j jq j JC» 

"Atë ditë as malli të jep dobi, as fëmija, veç atyre që 
vijnë tek Allahu me zemër të pastër!" (esh-Shuara, 88-89) 

Në lidhje me zemrën e pastër, poeti Mevlana (k.s.) jep 
këtë shembull: 

"Jusufi (a.s.) e pyet një mikun e tij që kthehej prej udhëtimit: 

"Ç’dhuratë më solle mua?" 

Miku i përgjigjet: 

"Ç’mungon tek ti? Vetëm pse nuk ka gjë më të bukur se buku- 
ria jote, të solla një pasqyrë që çdo çast bukuria yte të shfaqet te 
pa-sqyra!.." 

Kurse Zoti është i pastër prej çdo mungese e relativite- 
ti. Ai është krijuesi dhe shkaku origjinal i të gjitha bukurive. 
Eshtë e domosdoshme të shkohet në audiencën e Tij të lartë 
duke e ruajtur zemrën të pastër në mënyrë që të vëzhgo- 
hen shfaqjet e enigmave dhe bukurive të Tij të pashoqe e të 
pafundme! 

Kështu, në hadithin profetik thuhet: 

"Pa dyshim, Allahu i Lartë nuk sheh kah trupat dhe pamjet 
tuaja; Ai e hedh vështrimin vetëm në zemrën tuaj!" (Muslim, Birr, 
33; Ibni Maxhe, Zuhd, 9) 

- 

Allahu im! Na fut ne në rrugën e drejtë (sirati musta- 
kim), na oriento dhe drejto! Na bëj ndjekës të rrugës plot 
lumturi bashkimi dhe favori të profetëve, besnikëve, dësh- 
morëve dhe të të mirëve që u ke dhënë të mira! Mos na ndaj 
nga orientimi! Dhe na ruaj nga rrugët e këqia mbushur plot 
dhimbje e shkatërrim të të ndëshkuarve dhe të të shman- 
gurve, rrugë e cila të nxjerr në disfatë! 

Amin, ashtu qoftë! 


w 










TE RRISH BASHKE ME 
NJEREZIT E MIRE DHE BESNIKE 







Adlahu Ljjilhsesi e mhren mja të këcfiat 
ftjenun jë nipranë besnikëve e i vëzhjm ata. 
cHese dëshiron që i Hkashuri të të cfëudrojë besnik, 
mes e lër të të ikë kp rast cfë edhe 
Ai të tws hecfë derë prej teje. 

(Fragment poezie persishte) 


















Te Rrish Bashke me 
Njerezit e Mire DHE BeSNIKE 2 


shte një njeri i paditur dhe indiferent që s'i donte 
njerëzit e afërt të Allahut 3 . Një ditë, duke kaluar pranë seli- 
së së një miku të Zotit, zgjati kokën me kureshtje për të parë 
se ç'bëhej atje brenda. Atje ishte shtruar një kuvend mbi të 
cilin reshonin me pika margaritarësh shirat e frymëzimit dhe 
begatisë shpirtërore hyjnore. Por njeriu i paditur dhe indife- 
rent s'kuptonte gjë nga kjo. Prandaj rrudhi buzët dhe vazhdoi 
rrugën e vet. 

Atë natë pa një ëndërr të tmerrshme. Ishte në sheshin e 
grumbullimit të njerëzve pas ringjalljes 4 . Engjëjt ndëshkues 5 

2 Në origjinal janë fjalët salih dhe sadik. "Salih" do të thotë "njeri i p - 
nëve të mira", njeri me cilësitë vetiake më të mira e të pëlqyeshme, 
që sillet dhe vepron mirë, pra që është i mirë edhe për të tjerët. Një- 
kohësisht, ky "njeri i mirë" është i tillë edhe në kryerjen e rregullt 
dhe të plotë të detyrave fetare. Kurse "sadik" do të thotë "njeri i 
fjalës së drejtë dhe besnik". Të tillë janë cilësuar, në historinë e mis- 
tikës islame, njerëzit që nuk e kanë vënë kurrë në dyshim ekzisten- 
cën dhe njësinë e Zotit, pro-fetësinë e Hz. Muhammedit dhe i kanë 
qëndruar gjer në fund besnikë besimit të tyre. Muslimani i parë që 
është cilësuar sadik (besnik), ka qenë Hz. Ebu Bekri. (Përkthyesi) 

3 Në origjinal: evlijaullah. 

4 Në origjinal: mahsher. 

5 Në origjinal: zebani. 

- 










ENIGMA E DASHURISE PER ALLAHUN DHE PROFETIN 


e kishin kapur dhe po e çonin për në xhehennem. Por ja tek 
u duk ai miku i Zotit, pranë selisë së të cilit kishte kaluar atë 
ditë! Ai u tha engjëjve: 

"Lëreni atë se koka e tij u fut dje në kuvendin tonë!" 
Kurse engjëjt kundërshtuan: 

"Jo! Ky është një njeri i paditur dhe indiferent, i caktuar 
për në xhehennem!" 

Njeriu i shkretë, i zgjuar ndërsa ata po bisedonin kështu, 
qysh në mëngjes herët vrapoi për në selinë e atij personit dhe, 
me zemrën të zgjuar, tashmë, u fut në karvanin e njerëzve të 
pajisur me kulturë shpirtërore 6 . 

Sipas një hadithi profetik të rrëfyer nga Enesi (r.a.), Alla- 
hu i Lartë ka një sërë engjëj shëtitës që kërkojnë vazhdimisht 
kuvendet ku bëhet ziqër dhe zhvillohen biseda shpirtëro- 
re. Kur hasin në një kuvend të tillë, radhiten rrotull tij dhe 
thonë: 

"Zoti ynë! Këta njerëz këndojnë Librin tënd, i dërgojnë 
përshëndetje Profetit duke u lutur për paqe e mëshirë për 
të dhe kërkojnë prej teje gjërat e nevojshme të kësaj bote e të 
jetës së pasme." 

Dhe Zoti urdhëron e thotë: 

"Bëhuni dëshmitarë: qofshin të falur!" 

Ndërkaq, engjëjt shtojnë: 

"Zoti ynë! Por mes tyre janë edhe filani e filani që kanë 
hyrë aty gabimisht!" 

6 Në origjinal: arif, njeri i pajisur me kulturë fetare e shpirtërore. 

- 

Por Zoti thotë: 

"Ata robtë e mirë dhe besnikë janë një shoqëri e tillë që, 
kush ndodhet së bashku me ta, nuk mund të quhet i keq!" 
(Tergib, II, 402) 

Sihariqet e dhëna këtu në lidhje me çështjen e shoqërimit 
me njerëzit e mirë dhe besnikë, janë një nxitje me karakter të 
brendshëm, një nxitje që i drejtohet botës së brendshme të 
njeriut, sepse, për ta mbrojtur zemrën nga vanitetet 7 dhe për 
ta bërë atë vazhdimisht objekt të sugjerimeve për të mira e 
dobi, janë të domosdoshëm shoqërimi, konfidenca dhe inti- 
miteti me njerëzit e zemrës, me njerëzit e mirë e besnikë me 
qëllim për të marrë frymëzim prej botës së tyre shpirtërore. 
Nuk duhet harruar se, ndërsa organet e tjera kanë vullnet, 
zemra s'ka; ajo është e prirur për t'u orientuar në atë drejtim 
që i kërkojnë sugjerimet që i vijnë prej mjedisit. 

Zemra merr ngjyrën, formën dhe harmoninë e mjedisit 
ku ndodhet. Ndërkaq, për zemrën, ky është fillimi i situatës 
kur nisin të lëshojnë rrënjë për të zënë vend në të ndikime 
të ndryshme. Ndikimet pozitive dhe negative të formuara 
më vonë mund të jenë edhe pozitive, por edhe negative për 
shkak të ngjashmërisë ose kundërshtisë me të parat. Po qe se 
zemra nuk mbruhet e formohet qysh në fillim me ndikime të 
mira, mbetet e hapur ndaj një rreziku të madh, sepse konfi- 
denca (dashuria) e pranishme në zemër ndaj të gjitha ndiki- 
meve, luan një rol pranues, kurse neveria dhe urrejtja luajnë 
një rol kundërshtues. Prandaj, gjatë ngritje-uljeve shpirtërore 
të njeriut, përdorimi me vend i konfidencës (dashurisë) dhe 
urrejtjes ka një rëndësi shumë të madhe. 

7 Në origjinal: masiva, vanitete, gjëra të zakonshme, gjëra të kota e të 
pa-vlefshme. 

- 

Me të vërtetë, ndërsa drejtimi i dashurisë ndaj atij që 
është i denjë për atë dashuri dhe i armiqësisë ndaj atij që e 
ka merituar atë armiqësi, e lumturojnë njeriun, e kundërta, 
domethënë drejtimi i dashurisë ndaj atij që s'është i denjë për 
atë dashuri dhe i armiqësisë ndaj atij që s'e ka merituar atë 
armiqësi, e bëjnë fatkeq njeriun po me atë intensitet që das- 
huron ose urren në mënyrë të padrejtë. 

Po të mbahet parasysh kjo e vërtetë, del në pah krejt qartë 
se sa e domosdoshme dhe e rëndësishme është për zhvillimin 
moralo-shpirtëror shoqërimi dhe jetesa me njerëzit e mirë të 
Allahut! Edhe përfitimi nga kjo është në raport të drejtë me 
dashurinë që ndjehet ndaj bashkëbiseduesit, ndryshe, një 
shoqërim sa për formë, edhe në sjelltë ndonjë dobi, nuk e jep 
rezultatin e kërkuar! 

Veçanërisht të tërheq vëmendjen fakti që fjalët sahabi dhe 
sohbet 8 vijnë nga e njëjta rrënjë. Sahabet, shokët e Profetit, u 
bënë modeli më konkret dhe i përsosur i përfitimit të dëshiru- 
ar nga biseda dhe edukimi moralo-shpirtëror në atmosferën 
ndjesore të dashurisë, respektit dhe edukatës që tregonin ata 
ndaj të Dërguarit të Allahut (s.a.s.). Ndërkaq, duke dashur të 
përshkruanin se në ç'kushte të jashtëzakonshme dashurie, 
qetësie, prehjeje e lumturie e ndjenin veten në bisedat e Pro- 
fetit, ata shpreheshin kështu: 

"Na dukej sikur mbi kryet na kishte qëndruar një zog 
dhe druheshim se, po të bënim edhe lëvizjen më të vogël, 
zogu do të ikte!" 

8 Sahabi quhen pasuesit e profetit Muhammed, shokët e tij, bas - 
këkohësit e tij, ata me të cilët ai kumtoi e përhapi islamin. Kurse 
fjala sohbet do të thotë bisedë. Sahabet ishin, njëkohësisht, bash- 
këbiseduesit e Profetit, pje-sëtarët e bisedave të tij. 

Bota ndjesore e sahabeve, të cilën, duke bërë një parale- 
lizëm figurativ me të kaluarën e tyre, mund ta përngjasojmë 
me një tokë të thatë, u mbrujt me reshjet mëshiruese e bega- 
tuese të klimës moralo-shpirtërore të bisedave të tij. Në këtë 
mënyrë u shndërruan krejtësisht ata njerëz të egër të periud- 
hës injorante paraislamike, aq të pandjeshëm e të pamëshirs- 
hëm sa të groposnin përsëgjalli vajzat e tyre të vogla! Nga 
besimi i ri, nga shoqërimi me Profetin dhe nga bisedat e tij u 
formësua, brenda të njëjtës siluetë, një tip njeriu tejet i ndjes- 
hëm, i gatshëm për t'u përlotur edhe për gjënë më të vogël, i 
dashur e vetmohues! 

Ata njerëz e bartën kudo që shkuan personalitetin dhe 
moralin e lartë të të Dërguarit të Allahut (s.a.s.). Ata shfaqën 
virtyte, jehona legjendare e të cilave do të vazhdojë gjer në 
kiamet. Zoti ynë i Lartë shprehet kështu për ta në Kur'an: 

"Allahu është i kënaqur me muhaxhirët dhe ensarët 9 
dhe me ata që u ngjajnë atyre. Edhe ata janë të kënaqur me 
Zotin e tyre. Allahu ka përgatitur për ta xhennete ku rrje- 
dhin lumenj dhe ku ata do të mbeten përgjithmonë. Ja, ky 
është shpëtimi i madh!" (et-Tevbe, 100) 

❖ 

Të gjitha bisedat që zhvillohen përmes një ekstaze adhu- 
rimi, janë një jehonë e bisedave të të Dërguarit të Allahut 
(s.a.s.), sepse Ai është epiqendra e përfitimit moralo-shpirtë- 
ror. Edhe bisedat plot emocione shpirtërore që janë zhvilluar 

9 Muhaxhirët: mekasit muslimanë që u detyruan të emigronin për 
të shpëtuar nga shtypja dhe dhuna e politeistëve mekas si dhe për 
ta jetuar lirisht besimin e tyre. Ensarët: ndihmëtarët, medinasit që 
u dhanë ndih-më emigrantëve mekas, që i pritën si vëllezër duke 
ndarë çdo gjë me ta. 

më pas e që zhvillohen sot janë vezullime të buruara nga ajo 
epiqendër. Bisedat e njerëzve të mirë e besnikë duhen vlerë- 
suar si një pasuri, sepse ato janë si parajsa ku ka sy dhe zemra 
që gufojnë me dashuri hyjnore. 

Sa ç'është e rëndësishme për mbrojtjen e jetës ndjesore 
ndenjja me njerëzit e mirë e besnikë, po aq e rëndësishme 
është ruajtja me forcë prej afërsisë me njerëzit e paditur, 
indiferentë dhe mëkatarë, sepse era që kalon sipër kërma- 
ve, e përhap gjithandej kundërmimin e qelbur të tyre, i ngec 
frymëmarrjet dhe i ndrydh shpirtrat. Poeti Junus Emre e 
shpreh kështu këtë të vërtetë: 

Po t'i vënë bashkë në një kafaz korbin dhe bilbilin, 

Secili do të dojë t’i shmanget bisedës me tjetrin, apo jo! 

Korbi do të dëshirojë të ndahet sa më parë nga bilbili; 

Edhe bilbili të njëjtën dëshirë do të ketë, për Zotin! Apo jo! 

Dihet afërsia e veçantë mes profetit Jakub (a.s.) dhe të 
birit, profetit Jusuf (a.s.). Kur profeti Jakub dailoi te i biri 
Jusuf cilësitë e veta, u dha më shumë pas tij duke e dalluar 
nga fëmijët e tjerë. Kjo dashuri krijoi një njësim të tillë mes të 
dyve, saqë, kur po ia dërgonin këmishën e të birit nga Egjipti, 
ai nisi ta ndjente që shumë larg kundërmimin karakteristik 
të të birit, kur këtë të fshehtë nuk ishte në gjendje ta ndjente 
askush tjetër! 

Kur situatat shpirtërore ndikojnë edhe mbi gjërat e paje- 
të, kuptohet qartë se sa me kujdes duhet ta ruajë zemrën e 
vet njeriu i cili, pa asnjë dyshim, është pakrahasimisht më i 
ndje-shëm se sendet. 

Një herë, duke kaluar nëpër zonën e quajtur Vadi Muhas- 
sir mes Arafatit dhe Muzdelifes, Profeti (s.a.s.) e nxitoi duk- 
shëm ecjen. Të bërë kureshtarë për këtë veprim të tij, shokët 
e pyetën: 

"O i Dërguari i Allahut, ç'ndodhi që u nxitove këtu?" 

Dhe ai iu përgjigj: 

"Në këtë vend Zoti e shkatërroi ushtrinë e Ebrehesë!" 

Një herë tjetër, duke u kthyer nga fushata tejet e mun- 
dimshme e Tebukut, për t'u çlodhur nën hije e për të gjetur 
ujë, shokët hynë në rrënojat e pallateve me gurë të gdhendur 
të fisit të Themudit. Kurse Profeti (s.a.s.) u tha: 

"Këtu e shkatërroi Zotifisin e Themudit. Mos merrni ujë këtu 
që të mos ju bjerë edhe juve pjesë nga ai ndëshkim!" 

Shokët i thanë: 

"O i Dërguari i Allahut, po ne i mbushëm caliket dhe 
gatuam brumë!" 

Dhe Profeti (s.a.s.) u tha: 

"Zbrazini ujërat, kurse brumin ua jepni deveve ta hanë!" 
(Buhari, Enbija, 17) 

Edhe njerëzit e mirë e të pajisur me kulturë shpirtërore, 
afërsinë, dashurinë dhe ekstazën e zemrave e bartin edhe në 
bisedat e tyre. Drita e të fshehtës së zemrave u reflektohet 
bashkëbiseduesve, zemrat e të cilëve, pastaj, marrin pjesë nga 
begatia e tyre shpirtërore. 

Në lidhje me këtë çështje, Zoti urdhëron: 

- 

"O ju që keni besuar! Kini frikë Allahun dhe rrini 
ba-shkë me besnikët!" (et-Tevbe, 119) 

Tejçimi i situatave realizohet, siç u trajtua edhe më lart, 
në raport të drejtë me afërsinë dhe dashurinë. Për t'u bërë një 
besimtar i përplotësuar, për të marrë rezultatin e dëshiruar në 
këtë tejçim, është kusht shoqërimi me njerëzit e mirë dhe bes- 
nikë, domethënë, t'i duash ata dhe të bëhesh i afërt për ta. 

Për këtë arsye, koncepti "rabita - lidhje" që shpreh lidh- 
jen e brendshme, esenciale, mes gjërave, këtu, konkretisht, 
mes nxënësit që i nënshtrohet edukimit mistik dhe njerëzve të 
mirë e besnikë të atij mjedisi, me qëllim për ta mbajtur gjallë 
e të freskët afërsinë dhe dashurinë ndaj tyre, është kthyer në 
një praktikë të bërë rregull. 

Duhet menduar se një njeri që ndodhet në rrugën e 
mëkatit e të së keqes, mund të shpëtojë prej shumë humbjeve 
shpirtërore, ndoshta të pazëvendësueshme, me anë të ndiki- 
meve pozitive të kësaj lidhjeje. Krahas kësaj, me anë të bega- 
tisë së lidhjes ndjesore, mund të bëhet i merituari i kushedi sa 
përfitimeve shpirtërore! 

Me anë të fuqisë së afërsisë dhe dashurisë, lidhja ndje- 
sore krijon, në ndijimet dhe ndjenjat, një vijë shpirtërore 
sublime dhe mes individualiteteve që ndodhen në dy ska- 
jet e kësaj vije, nis një marrëdhënie shpirtërore njësimi dhe 
identifikimi. 

Në fund të këtij procesi lidhjeje, njësimi dhe identifikimi, 
ai që do, pothuaj asgjësohet në qenien e atij që do. Këtë situ- 
atë shpirtërore të realizuar vetëm si rezultat i një dashurie 

pasionante, poeti Mevlana Xhelaleddin Rumi (k.s.) e shpreh 
kë-shtu: 

"Lumi që arrin në det, mbaron së qeni lumë. Ai tashrnë është 
një pjesë e detit. Buka që hamë tretet në trupin tonë duke u bërë 
pjesë e tij. Edhe qenia e një njeriu që do, humbet në qenien e atij që 
do po me atëforcë që dol" 

Në vazhdim, duke e përshkruar gjendjen shpirtërore pas 
këtij procesi lidhjeje, njësimi e identifikimi, shprehet kështu: 

"Erdhi pasioni dhe më mbushi të tërin si gjaku damarët. Më 
hoqi mua prej meje dhe ma mbushi qenien me qenien e atij që dua. 
Miku ma mbushi tërë trupin dhe prej meje mbeti vetëm emri im. 
Gjithçka tjetër, vetëm Ai!.." 

Kjo është cilësia e quajtur në mistikë "fenafil'lah" dhe 
"bekabil'lah" 10 . Ndërkaq, për të përparuar kaq shumë në 
da-shurinë dhe afërsinë me Zotin, duhet që zemra të fitojë 
një denjësi të tillë që të ketë mundësi për ta përballuar atë, 
gjë që mund të arrihet me anë të praktikimeve konfidenciale 
njerëzore. 

Hz. Ebu Bekri (r.a.), në çdo takim të ri e në çdo bisedë të 
re me Profetin (s.a.s.) përjetonte një situatë të re vrulli dhe dall- 
die ndjesore. Edhe kur i ndodhej pranë, në vend që dashuria 
dhe malli për të t'i qetësoheshin, i shtoheshin. E, kështu, kur 
një ditë ia vuri para Profetit gjithë pasurinë duke ia falur me 
gjithë zemër, mori, si përgjigje, falenderime dhe komplimente 
profetike të cilat, me gjithë vlerën e lartë të tyre, nuk e këna- 
qën, sepse e vunë, qoftë edhe në dukje, në pozitën e "tjetrit". 


10 FenafilTah: humbje në Zotin. Bekabil'lah: gjetje e pavdekësisë me 
Zotin. 

kurse ai e ndjente veten të shkrirë në qenien e Profetit, pran- 
daj dhe, me dhimbje dhe drojtje, i tha: 

"O i Dërguari i Allahut! Mos vallë pasuria, jeta dhe çdo 
gjë tjetër e imja janë veç prej teje?" 

Një ditë, kur dëgjoi se Profeti (s.a.s.) ishte sëmurë, edhe 
Hz. Ebu Bekri, Besniku, ra në shtrat i sëmurë. 

Ishte ky njësim dhe identifikim mes tyre që Profeti (s.a.s.) 
qe shprehur kështu një ditë: 

"Ebu Bekr është prej meje, edhe unëjam prej tij. Ehu Bekr është 
vëllai im në këtë botë dhe në jetën e pasme!" (Tirmidhi, Menakib, 20) 

Ja, kështu, ata që i shtrojnë zemrat para miqve të Zotit me 
sinqeritet, nënshtrim dhe thjeshtësi, shndërrohen në vend- 
shfaqjen e bukurive që u drejtohen. Ashtu si hëna në qiell që, 
megjithëse s'ka dritë vetë, fiton veti dritëdhënëse duke e ref- 
lektuar dritën e marrë nga dielli, njerëz të tillë bëhen si kandi- 
lë ndriçues në natën njerëzore të mbuluar nga errësira! 

Zoti ynë! Dhurojua edhe zemrave tona bukuritë e bise- 
dave mes Profetit (s.a.s.) dhe shokëve të tij! Dhe na bashko 
ne me bashkësinë e njerëzve të mirë! 

Amin, ashtu qoftë! 


w 


o 








Shpirti dhe Kurmi 

(Mbreti dhe skllavja) 


&C, 


1 jeriu i krijuar në mënyrë të përkryer e bujare, në 
ndryshim nga frymorët e tjerë, përbëhet prej dy shpirtrash. I 
pari është shpirti ose fryma që ndodhet në të gjithë frymorët 
dhe që merr fund së bashku me kurmin. 


Në Kur'an thuhet: "... dhe i fryva atij nga shpirti im..." 

(el-Hixhr, 29) Ky është shpirti i dytë, shpirti cilësor i dërguar 
nga Zoti që bashkohet me kurmin në një etapë të caktuar të 
zhvi-llimit të fetusit në mitër. Ky shpirt ka edhe një emër tje- 
tër: "shpirti-mbret". Dhe, më në fund, origjina e kurmit është 
toka. 


Meqë prirja e çdo gjëje për t'u kthyer në origjinën e vet 
është e natyrshme dhe e bashkëlindur, kurmi u përshtatet të 
mirave të krijuara nga toka, prirja dhe dëshira e kurmit plotë- 
sohet dhe merr fund kur hyn në dhë. Ndërkaq, meqë shpirti 
cilësor vjen nga fryma hyjnore, edhe prirja e tij është e lartë 
dhe sublime. Kështu, edhe jeta është, te çdo njeri, skenë e një 
lufte të përjetshme mes shpirtit dhe kurmit. Rezultati i luftës 
midis prirjeve të lindura nga origjina e shpirtit dhe prirjeve 
të lindura nga origjina e kurmit siguron pikën e stabilitetit 

mes pozitës më të ulët dhe pozitës më të lartë të vlerave nje- 
rëzore. 

Në ngjarjen e mëposhtme, poeti Xhelaleddin Rumi na e 
përshkruan në mënyrë të figurshme luftën për sundim mes 
shpirtit dhe frymës. 

Ishte një mbret i pasur e fuqishëm. Një ditë, ai doli për 
gjah së bashku me oborrtarët. 

Në rrugë e sipër, mbreti hasi në një skllave të bukur. Ajo 
ishte aq e bukur, sa e plagosi në zemër mbretin duke e bërë 
për vete në çast. Mbreti i gjuajtur dhe i plagosur vetë ndër- 
sa kishte dalë për gjah, për t'u freskuar sadopak nga zjarri i 
da-shurisë ku kishte rënë, e bleu skllaven duke dhënë para 
dhe dhurata të shumta, sepse, ashhi si zogu që përpëlitet 
brenda në kafaz, edhe zemra e mbretit përpëlitej tërë mun- 
dim brenda kafazit-kurm. 

Pasi e bëri të vetën skllaven, mbreti pandehu se e gjeti, 
më në fund, lumturinë! Por gëzimi i tij nuk zgjati shumë. 
Skllavja u sëmur nga një sëmundje shumë e rëndë dhe nisi të 
dobësohej çdo ditë e më shumë duke u shkrirë si qiri. Erdhi 
çasti që ajo të mos ngrihej më dot nga shtrati. I mjerë dhe i 
dëshpëruar, mbreti mblodhi të gjithë mjekët e dëgjuar dhe iu 
lut me lot e përulësi duke lënë mënjanë kërkesat e pozitës së 
tij të lartë: 

"Jeta ime dhe e skllaves janë në duart tuaja!" 

Edhe mjekët iu përgjigjën me krenari: 

"Imzot! Secili prej nesh është, në mjekësi, Jezusi i kohës! 
Nuk ka sëmundje që të mos gjejë shërim në duart tona!" 

Mjekët nuk thanë "në dashtë Zoti"! Dhe ky egoizëm i 
turpëroi ata. Barërat që përgatitën dhe ia dhanë skllaves së 

sëmurë jo vetëm që s'e shëruan atë, por e sëmurën edhe më 
keq! Skllavja e gjorë mbeti kockë e lëkurë! 

Mbretin e mbërtheu dëshpërimi. Klithjet që i dilnin nga 
gjoksi i përvëluar si shkretëtirë, ia bënë fytin nyje-nyje. 

Pasi pa dobësinë dhe paaftësinë e mjekëve, mbretit i er-d- 
hën, më në fund, mendtë në kokë, shkoi me vrap në faltore 
dhe ra në gjunjë me ballin përtokë. Duke e qullur vendin me 
lot, ai iu përgjërua Zotit: 

"Zoti im! Ti i di të gjitha dëshirat e zemrave! Unë u robë- 
rova pas një skllaveje! O shëruesi i vërtetë i lëngatave, mos 
më kthe prapë!" 

Dhe u lut mbreti, u lut, u lut... 

Para lutjeve të mbretit të dëshpëruar si det i dallgëzuar, 
edhe mëshira hyjnore nisi të fryhet si det i dallgëzuar duke 
bërë që t'i pranohet lutja. Zoti ia bëri të ditur me anë të frymë- 
zimit se do t'i dërgonte për mjekim njërin ndër robtë e Tij të 
mirë e të vërtetë, një udhëzues hyjnor. 

Mbreti vrapoi i gëzuar për në pallat dhe vuri re se mjeku- 
esi kishte ardhur. Iu morën sytë nga drita që lëshonte pamja e 
tij. Para të ardhurit, edhe drita e diellit dukej e zbehtë. I shtan- 
gur nga mahnitja, mbretit i dukej se kishte mbetur pa kokë e 
pa këmbë! Gjëra të pandjera ndonjëherë më parë ndjeu dhe, 
në mënyrë të pavullnetshme, i foli kështu mikut: 

"Në të vërtetë, unë dua jo atë skllaven, por ty! Por në 
këtë botë punët ndryshojnë. Urtësia e Zotit lind shkaqe pas 
shkaqesh!" 

Dhe e përqafoi mikun fytyrëdritë me dashuri dhe e futi 
në zemër. Nga njëra anë ia puthte dorën e ballin, nga ana tje- 
tër mendonte me vete: "More, po këta njerëzve u janë veshur sytë 

- 










ENIGMA E DASHURISE PER ALLAHUN DHE PROFETIN 


që nuk e shohin këtë të vërtetë, që nuk e vënë re këtë hënë të ndritsh- 
me?" I pushtuar nga një gëzim i papërshkruar, mendonte: "Ja 
se ç’thesar gjeta me durim në mjerimin ku rashë!" Pastaj foli me 
zë të lartë duke iu drejtuar mikut: 

"O ti, dhurata e Zotit tim! O ti, kuptimi i gjallë i hadithit 
"Durimi është çelësi i gëzimit!" (Dejlemf Musned, 3844) Mirë se 
erdhe! E kuptova se ç'mjerime na bien në kokë pa ty! Edhe qiejt e 
gjerë na vijnë ngushtë e nisin të na shtrëngojnë!" 

Dhe e mori mbreti mikun për ta shpënë te skllavja e 
sëmurë. 

Miku ishte një mjek shpirtëror, një mbret i shpirtrave. Ai 
kishte një mendim dhe zgjuarsi parashikuese të thellë. Me 
anë të dritës së Zotit, ia vuri diagnozën skllaves që në shiki- 
min e parë. 

Skllavja ishte një e sëmurë zemre. Ajo s'kishte asnjë 
sëmundje në trup. Kurse zemrën e kishte të vrarë e të copë- 
tuar! 

Mjeku shpirtëror ia përshkroi me pak fjalë mbretit gjend- 
jen e skllaves dhe, për ta bërë skllaven të fliste, i nxori jashtë 
të gjithë pranishmit. 

Mjeku shpirtëror nisi t'i bënte pyetje të ndryshme të 
sëmurës duke ndjekur kundërveprimin e saj. Kështu, kur 
mjeku përmendi fjalën Samarkand, pulsi i të sëmurës nisi 
të rrahë fort. Fytyra nisi herë t'i skuqej e, herë, t'i zverdhej. 
Pastaj, kur mjeku përmendi fjalën argjendar, ajo u soll në atë 
mënyrë sa e zbuloi krejtësisht sekretin e saj. 

Mjeku shpirtëror që e kuptoi, tashmë, si qëndronte puna, 
i kërkoi mbretit të çonte njerëz për ta sjellë aty argjendarin e 
Samarkandit. 

I paaftë për të kundërshtuar, mbreti e zbatoi kërkesën e 
mjekut. Dhe skllavja që u bashkua, tashmë me të dashurin e 
saj, nisi të përmirësohej çdo ditë e më shumë dhe shpejt iu 
rikthyen shëndeti, bukuria dhe hijeshia e dikurshme. 

Ndërkaq, mjeku shpirtëror që kishte qëllim tjetër, filloi të 
zbatonte pjesën e dytë të detyrës. 

Mjeku i bëri argjendarit një sherbet shumë të fortë. Ai 
e piu sherbetin dhe në çast nisi të tretej në sy të skllaves. 
Ar- gjendari u dobësua e u shëmtua. I dolën sheshit të gjit- 
ha shë-mtitë! 

Sa më shumë që të dobësohej e të shëmtohej argjendari, 
aq më shumë ftohej skllavja prej tij gjersa, më në fund, ai vdiq 
dhe u fut në dhë. Kurse skllavja shpëtoi nga pasionet tokëso- 
re, u çlirua nga vuajtjet dhe u pastrua. 

Kjo ngjarje e treguar në veprën poetike "Mesnevi" të 
poetit Xhelaleddin Rumi, nuk është një ngjarje e vërtetë das- 
hurie mes një mashkulli dhe femre. 

Ashtu siç e sqaron edhe vetë poeti që në krye, kjo ngjarje 
është, në të vërtetë, historia e hallit tonë! 

Ky tregim përmban aventurën tonë me një mijë e një 
prova e urtësi, të nisur pasi Allahu, Zoti ynë, i fryu shpirt 
kurmit tonë. E thënë ndryshe, është tregimi i Moisiut dhe 
Faraonit brenda vetes tonë! 

Ndarja e shpirtit nga bota e tij shpirtërore për t'u dërgu- 
ar në këtë botë dhe, pastaj, pas hyrjes së tij në një kurm për 

një farë kohe dhe rikthimit në botën e vet pas një maturimi 
frymor në atë kurm janë përshkruar në këtë tregim përmes 
ngjarjeve të tij në mënyrë shumë kuptimplote. 

Kështu, mbreti për të cilin flitet në tregim, përfaqëson 
shpirtin hyjnor të fryrë në kurmin e njeriut. 

Skllavja është simbol i frymës, egos së njeriut dhe ar- 
gjendari pas të cilit qe pasionuar ajo, simbol i dëshirave dhe 
interesave tokësore, i tërheqjeve të përkohshme e të vjetë- 
rueshme. 

Kurse mjeku shpirtëror është mjeku hyjnor, domethë- 
në, prijësi i përkryer. 

Sipas këtyre simboleve, historia e njeriut është kështu: 

Mbreti ose shpirti hyjnor i larguar nga qenia pranë Zotit 
në pallatin hyjnor, del për gjah shpirtëror, por, kur përballet 
me skllaven, pra, me kurmin njerëzor, jepet pas saj duke e 
harruar postin dhe nderin e vet. Ai e harron adhurimin ndaj 
Zotit që është qëllimi i krijimit, bëhet gjah apo viktimë e egos 
dhe skllav i tij. Ai nis të bëjë gjithçka që ka në dorë për t'ia 
plotësuar kërkesat egos dhe për ta kënaqur atë! 

Ndërkaq, fryma apo egoja njerëzore, për shkak të natyrës 
së vet, i mban sytë vazhdimisht poshtë, drejt gjërave të ulta 
duke i pandehur ato për lumturi. Dashuria e saj për argjenda- 
rin shpreh dashurinë për kërkesat dhe dëshirat tokësore, për 
arin e argjendin, shpreh adhurimin për to. Prandaj ajo nuk ia 
hedh sytë fare shpirtit. Sa më shumë që të vrapojë shpirti pas 
saj, aq më shumë largohet ajo prej tij! 

I dëshpëruar nga kjo, shpirti kërkon ndihmë nga mjekët. 
Por ata nuk bëjnë dot gjë, sepse sëmundja është shpirtërore, 
pra, i sëmuri ka nevojë për një mjek shpirtëror. 

Pasi mjeku i jep argjendarit sherbet dhe ai, duke u tretur 
e shëmtuar gjersa vdes, bie nga sytë e skllaves, mbreti ose 
shpirti hyjnor e kupton të vërtetën dhe shpëton nga skllavëria 
e saj, pra, nga skllavëria e frymës, egos. 

Nga ana tjetër, lidhja dhe dashuria pasionante mes sklla- 
ves dhe argjendarit, për të cilën flitet në tregim, shpreh pasi- 
onet tokësore të njeriut, të cilat vjen një ditë e marrin fund 
ashtu si në tregim. Poeti shprehet kështu: 

“Dashuria e vdekëtarëve nuk është e përhershme. Të vdeku - 
rit nuk na kthehen më prapë. Kurse dashuria e atyre që s'vdesin, 
mbetet çdo çast më efreskët dhe e hijshme se gonxhja! Mësoje këtë 
dhe mos u kënaq me dashuritë e përkohshme, mos u deh e mos u 
humb pas tyre! Ti zgjidh dashurinë e vërtetë ku kanë gjetur lumtu- 
ri profetët, të urtët! Dashuria e atij që është i pavdekshëm të bën ty 
ta da-shurosh të dashurin e vërtetë! Dashuria e përkohshme që zë 
vendin e dashurisë së vërtetë, mbetet e kufizuar kur nuk ka ndonjë 
shkallë për t’u ngjitur zemra te dashuria ndaj Zotit. Ai, zemra e të 
cilit ngec pas Lejlasë, nuk mundet të arrijë te Zoti, për rrjedhojë, 
nuk mund të gjejë qetësi!" 

Sahabet, shokët e Profetit (s.a.s.), qenë lidhur dhe shtënë 
fort pas tij vetëm pasi i patën kapërcyer të gjitha dëshirat e 
kësaj bote, dhe, çdo dëshire të tij i qenë përgjigjur me gjithë 
zemër: 

"Nënë e babë t'u bëfshin kurban, o i Dërguari i Alla- 
hut!" 


Shfaqja më e bukur e dashurisë për Profetin që qe bërë 
truall për këtë nënshtrim dhe sakrifikim, është Hz. Ebu Bekr 
Besniku (r.a.). Aq e thellë ishte dashuria e tij për Profetin, sa, 
edhe kur ndodhej pranë tij, Hz. Ebu Bekri digjej nga malli 
për të! 

Shpirti i njeriut sado afër të jetë me trupin përsa u përket 
veprimeve, është krejt i ndryshëm përsa i përket strukturës 
së vet. Me strukturë të pandryshueshme, ai është i pavdeks- 
hëm dhe i përhershëm. Kurse kurmi, nga çasti kur krijohet e 
gjer sa të bëhet dhë, kalon nga një gjendje në tjetrën. Ndodh 
kështu sepse shpirti vjen nga një pozitë e lartë, kurse kurmi 
formohet nga një botë e vdekshme. 

Poeti Junus Emre shprehet kështu: 

"Nëse vdes, kurmi vdes, shpirti s'është i tillë që vdes!..” 


I Dërguari i Allahut (s.a.s.) ka thënë: 




"O Zot! Jam i paaftë për të të njohur Ty me një intuitë të 
denjë për Ty dhe për të të lavdëruar e madhëruar Ty ashtu siç 
duhet! Ti je siç e ke përshkruar vetë individualitetin tënd!.." 

(Gazaliu, Ihjau Ulumiddin, II, 719) 


Shpëtimi nga dora e frymës, egos, i ngjet zogut që del 
nga kafazi në liri. Atëherë për shpirtin janë hapur dyert e 
larta të qiejve! Në Kur'an thuhet: 

"... dhe mos e hidhni në rrezik veten me dorën tuaj!.." 

(el-Bakara, 195) 



Këtë ajet, komentuesit e Kur'anit e kanë komentuar në 
mënyrë sinjifikative kështu: Këtu i bëhet thirrje shpirtit i cili 
ndodhet në pozitën e mbretit në strukturën e njeriut, të mos e 
shkatërrojë veten duke rënë rob në duart e skllaves së bukur 
ego që ecën në rrugën e gjërave të ulta... 










SHPIRTI DHE KURMI 


Për të mos rënë në një gjendje të tillë, Profeti këshillon: 

"Në këtë botë, bëhu si një i vetmuar, si një udhëtar!" (Buhari, 
Rikak, 3; Tirmidhi, 2333). 

Ibni Omeri (r.a.) që përcjell këtë hadith, thotë: 

"Kur të bëhet mbrëmje, mos e prit mëngjesin! Pra, kur 
të jesh duke ecur në rrugën e përjetësisë, mos ndalo duke 
thënë: "U err. Pa të shplodhem pak dhe, kur të gdhihet, 
nisem prapë për rrugë!" Ti je një udhëtar që ke para një 
rrugë të gjatë. Ti nuk ke kohë për të humbur. Pra, mos u 
lësho e mos qëndro! 

Pastaj, kur të gdhihet, mos e prit mbrëmjen! Pra, mos 
mendo se ke para rininë dhe një kohë të gjatë që, gjithsesi, 
të mjafton për të shkuar, mos ia lër punën përtacisë! Mendo 
se vdekja mund të të kapë shumë më parë dhe sipas këtij 
mendimi vepro! 

Dhe, kur të jesh i shëndetshëm, merr masa për kohën 
kur mund të sëmuresh, kurse për vdekjen përgatitu gjatë 
gjithë jetës!" (Rijazu's-Salihin, III, 437-438) 

Mbreti i të diturve të shpirtit, Hz. Hydaji i paralajmëron 
kështu njerëzit për të mos e humbur lumturinë e përjetsh- 
me: 


Trëndafil i çelur në kopshtin e përjetësisë ndërsa qe, 

Nëfolenë tënde të mëparshme bilbil ndërsa qe, 

Pate mirësinë të vish në këtë botën tjetër; 

Kthehesh një ditë nëfolenë e vjetër... 

Kjo botë, një iluzioni, një ëndrre i ngjan, 

Jeta njerëzore në të, si uji rrjedh e shkon; 

- 

Pra, kujdes, iluzionit s’ke pse i beson, 

Mos u mbështet te era qëfryn, te uji që rrjedh e shkon!.. 

Nuk ka dyshim se njerëzit që mendojnë vetëm për kur- 
min, e kanë shkuar kot jetën! Kurse njerëzit parashikues që 
mendojnë për shpirtin, janë nisur drejt së vërtetës! 

Kur teprohet, ushqimi i kurmit bëhet i dëmshëm, kurse 
ushqimi i shpirtit, sa më i shumtë që të jetë, aq më i dobishëm 
bëhet! 

Edhe kurmi duhet mbrojtur sepse është kallëpi i shpirtit, 
ndërkaq, nuk duhet treguar kujdes më shumë se ç'është e 
nevojshme. Sepse esencial është shpirti! 

Imam Gazaliu e përcakton kështu masën e marrëdhënie- 
ve shpirt-kurm: 

"Shpirti është si një kalorës, kurse kurmi, si një kalë. Kalorësi 
duhet tëjetë i aftë, kurse kali, i shëndoshë e ifortë. Kalorësi i aftë e 
çon kalin nga të dojë. Kali që mban mbi vete një kalorës të paaftë, 
vjen një çast që prapësohet e rrokulliset në greminë bashkë me të!” 

O Zot! Mos na bëj ne, brenda këtij kafazi-kurm, të 
je-pemi pas dëshirave dhe pasioneve të kurmit! Duke na 
e mbrojtur bukurinë dhe delikatesën e shpirtit, na oriento 
drejt selisë së takimit me Ty! 

Amin!.. 


w 








Besimi dhe Prova 


ëllimi kryesor i mistikës islame 11 është që, duke e 
stolisur njeriun e zakonshëm me sinqeritet dhe principialitet 
besimor 12 , t'i japë atij formën e përsosur. Sepse njeriu ka ard- 
hur në këtë gjithësi të pajisur me rryma fuqie dhe të fshehta 
hyj-nore që do ta bënin të bashkohej me Zotin e vet, për t'u 
përgatitur për botën e përjetësisë dhe, mbështetur mbi këtë 
urtësi, është kushtëzuar me prova të ndryshme. Ndërkaq, për 
t'i merituar dhuntitë e përgatitura për të në botën e përjetsh- 
me, njeriu është i detyruar t'i fitojë provat duke arritur të ketë 
një zemër të pastër. 

Eshtë për këtë arsye që, në çështjen kauzale të besimit 
dhe virtytit, njerëzit kalohen nëpër mijra etapa plot vuajtje, 
brenga, ankthe e dhimbje. Kështu, në rrugën e së Vërtetës, 
besnikët e kauzës hyjnore me perversët diferencohen nga një- 
ri-tjetri. Prandaj, vetëm besimi është i pamjaftueshëm. Eshtë 
e domosdoshme që, duke e zbukuruar besimin me aktin e 

11 Në origjinal: tasavvuf 

12 Në origjinal: ihlas. 


o 

mirë, të arrihet një nivel i lartë që do të japë mundësi për t'i 
kaluar me sukses provat hyjnore. 


Allahu i Lartë thotë kështu në Kur'an: 

Idt I jS" jZj ^»LJl j*Jl 

\JJl aDI y* JJl J-aJ j 

^jjiSi '4j 

"Elif. Lam. Mim. A mos vallë njerëzit pandehin se do të 
lihen vetëm me thënien "besuam", pa u vënë në provë?" 


Me shprehjen si më poshtë, bëhet e qartë se besimi me 
provën janë pothuaj të ndërthurur me njëri-tjetrin: 

"Ne i vumë në provë edhe paraardhësit e tyre. Sigu- 
risht, Allahu e di se kush janë besnikët (e çështjes së besimit 
dhe fesë) dhe kush janë gënjeshtarët!" (el-Ankebut: 1-3) 


Sipas kësaj, besimi është një favor dhe prova, etaloni i tij, 
kurse mbrojtja e besimit me anë të durimit dhe nënshtrimit 
që kërkohet nga njeriu, është kundërvlera e besimit. E thënë 
ndryshe, me anë të provave të caktuara për njerëzit - sipas 
mundësive përballuese të tyre - me qëllim që t'i bëjë ata 
ta kuptojnë vlerën dhe lartësinë sublime të favorit që u ka 
dhënë, Zoti pothuajse kërkon prej tyre një kundërvlerë. Pohi- 
mi i ajetit të mëposhtëm është një shfaqje e kësaj të vërtete: 


<U?xJl ■y —OL ^ £ Sl^a J 11 AjJl jl 


"Allahu ka blerë nga besimtarët pasurinë dhe jetën e 
tyre me xhennet..." (et-Tevbe: 111) 


Për rrjedhojë, sakrifikimi me gjithë dëshirë në rrugën e 
Zotit i kundërvlerave të kërkuara prej Tij (mall, pasuri, jetë. 

etj.) me qëllim për të fituar pëlqimin hyjnor, është pretekst i 
përsosjes së besimit. Eshtë jashtë çdo dyshimi se pasionet dhe 
vuajtjet që heq besimtari në këtë botë prove janë kundërvlera 
që i paguan ai fitimit në botën e ringjalljes. 

Nga ana tjetër, dhuna e ushtruar nga mosbesimtarët e 
dhënë pas ambicjeve të kësaj bote mbi ata që përpiqen të jetoj- 
në sipas Kur'anit dhe fesë, është për ta kundërvlera perseku- 
tuese e një ndëshkimit skëterror të mbushur plot ankth dhe 
fatkeqësi. Sepse ata e meritojnë ndëshkimin nga dy drejtime: 
e para se nuk besojnë dhe e dyta, se ushtrojnë dhunë dhe 
pa-drejtësi mbi besimtarët. 

Në kohë të tilla të vështira, arritja e sinqeritetit dhe prin- 
cipialitetit në besim duke bërë adhurime dhe duke kryer 
punë të mira si dhe hyrja në universin shpirtëror të të Dërgu- 
arit të Allahut (s.a.s.), janë të domosdoshme. 

Ç'është puna e mirë ose, ndryshe, akti i mirë ? 13 Eshtë të 
besosh, të kryesh adhurime, të shfaqësh një moral të lartë 
dhe të përvetësosh e zbatosh parime jetësore të drejta në 
përputhje me besimin, adhurimet dhe moralin e lartë, duke 
i realizuar të gjitha këto për pëlqim të Allahut dhe kënaqësi 
të Profetit duke mos marrë parasysh kushtet që do të duhet 
të përba-llosh dhe çmimin që do të duhet të paguash për 
këtë. Mistikët e kanë përkufizuar aktin e mirë si respekt ndaj 
Krijuesit 14 dhe dhembshuri ndaj krijesave 15 të Tij. Realizimi i 
kësaj veçanërisht në kohë të vështira përsa i përket fesë dhe 
besimit është domosdoshmëri e mëshirës dhe dritës hyjnore. 
Në Kur'an thuhet: 

13 Në origjinal: amel-i salih. 

14 Në origjinal: tadhim li-emrillah. 

15 Në origjinal: shefkat li-hallkil'lah. 

- 

"... (O besimtarë!) Po qe se tregoni durim dhe qëndresë 
(për ta jetuar fenë e Allahut duke i kapërcyer vështirësitë e 
shqetësimet), mashtrimet dhe kurthet e tyre (e armiqve të 
Islamit) kurrë nuk do t'ju dëmtojnë juve, sepse Allahu i ka 
nën vëzhgim bëmat e tyre!" (Al-i Imran: 120) 


Po të shihet historia islame, vihet re se, në sajë të ndih- 
mës së Allahut, muslimanët kanë arritur suksese të mëdha 
me forca shumë të vogla. Bedri, Muteja, dalja në Spanjë e 
Tarik bin Zijadit, etj. janë vetëm disa shembuj të kësaj të vër- 
tete. Nga ana tjetër, edhe shteti i shkëlqyer osman që e vuri 
nënshkrimin me emrin hyjnor në të katër anët e botës, me 
katërqind kalorës është themeluar! 


Dhe kjo tregon se muslimanët bëhen të suksesshëm me 
aq sa janë të sinqertë dhe principialë në besim. Kur janë të 
sinqertë e principialë, bëhen një fuqi e pamposhtur dhe, kur 
e humbin sinqeritetin dhe principialitetin në besim, e humbin 
edhe fuqinë. Në lidhje me këtë, Allahu i Lartë urdhëron: 


^JJl IS QLj ^JxJJbL jl j dJbJbli AlJl^jf qQL ji 

jjU>J^Jl Jjf jLlj aISI PJ sJjt) 


"(O besimtarë! Mbahuni ju në rrugën e Zotit pas sinqe- 
ritetit, durimit dhe devocionit!) Po ju ndihmoi Allahu, s'ka 
kush që mund t'ju mundë... (Kurrë mos u ndani nga rruga 
e Tij duke u sjellur me indiferentizëm dhe injorancë dhe mos 
bëni lëshime në fe, sepse) po ju la Allahu përmbys, kush 
mund t'ju ndihmojë ju pastaj? Prandaj muslimanët duhet 
t'i besojnë dhe dorëzohen vetëm Allahut!" (Al-i Imran: 160) 


Shkurt, ecja në rrugën e Allahut dhe të Dërguarit të Tij 
pavarësisht nga të gjitha vështirësitë dhe pengesat, është tre- 

gues i besimit të muslimanit. Dhe çdo musliman duhet t'ia 
paguajë Zotit kundërvlerën e dhuntisë së besimit. Për ata që e 
paguajnë këtë kundërvlerë, në Kur'an është përdorur shpreh- 
ja "ata që i japin borxh Allahut" dhe është pohuar se Zoti do 
t'ua shpërblejë këtë me të tepërt: 

s 

o \i\jt^p\ 4J Ll^>- aUI Jlli^j^ 

"Kush është ai që i jep Allahut një borxh të mirë dhe, 
pastaj, Allahu t'ia paguajë atij me të tepërt?.." (el-Bakara: 245) 


Prandaj, është e pamundur të kërkohet diçka pa e paguar 
kundërvlerën e saj. Në Kur'an thuhet: 


"(O besimtarë!) A mos pandehët ju se do të hyni në 
xhennet pa ju rënë mbi krye ato që u patën rënë paraar- 
dhësve tuaj? Aq shumë patën vuajtur ata nga varfëria dhe 
shqetësimet, aq shumë qenë tronditur, sa, më në fund, pro- 
fetët dhe besimtarët rreth tyre patën thënë: "Kur do të vijë 
ndihma e Allahut?" Dijeni se ndihma e Allahut është e 
afërt!" (el-Bakara: 214) 


Në një hadith, Profeti porosit kështu: 

"Besimtarët dhe hesimtaret vihen në provë në vetvete, nëfëmi- 
jët dhe në pasurinë e tyre, gjersa të takohen me Allahun të pastër e 
pa mëkate..." (Tirmidhi, Zuhd, 57) 


Kjo do të thotë se urtësia e provave para të cilave vihet 
njeriu, janë jo vetëm për t'i dalluar besnikët dhe perversët nga 
njëri-tjetri, por, në të njëjtën kohë, për ta pastruar njeriun nga 
papastërtitë e mëkateve. 


Eshtë për këtë arsye që dhuna dhe padrejtësitë e ushtru- 
ara mbi besimtarët, edhe në u dukshin si persekutim mbi ta, 
janë favor. Mbi këtë ide ngrihet porosia: 

- 

"Sa të vuash, aq përfiton!" 

Çdo gjë ka çmimin e saj. Eshtë e pamundur të bëhesh 
zotërues pa u bërë i nënshtruar, të zotërosh diçka pa humbur 
diçka tjetër! 

Para mrekullisë së profetit Musa, magjistarët e faraonit 
thanë: 


"I besuam Zotit të botëve, Zotit të Musait dhe Harunit!" 


Dhe ranë me ballin në tokë si shenjë nderimi ndaj Zotit. 
Ndërsa faraoni kokëtrashë u nxeh dhe u thirri sikur të donte 
të sundonte edhe mbi ndërgjegjet: 

"I besuat pa ju dhënë leje unë, ë? Do t'jua pres këmbë e 
duar kithi dhe do t'ju var në litar!" 

Por, të ekzaltuar nga besimi, magjistarët iu përgjigjën: 

"E keqja jote s'na prek ne! Dëmi që mund të na shkak- 
tosh ti, është i kësaj bote, kurse lumturia e jetës tjetër është e 
përjetshme!" 


Dhe iu përgjgëruan Zotit kështu: 

bi jJj Iluip ^ ji\ Ljj 

"... Zoti ynë, na jep durim dhe na e merr jetën si musli- 
manë!" (el-Araf: 126) 


Magjistarët e paguan besimin me këmbët dhe duart e 
prera dhe u bashkuan me Zotin si dëshmorë! 

Në periudhat e para të krishterizmit, romakët dhe gre- 
kët paganë bashkë me idhujtarët e tjerë i nxirrnin besimtarët 
krishterë në cirqe që t'i copëtonin kafshët. 

Edhe muslimanët e parë, gjatë 13 viteve të periudhës 
mekase të zhvillimit të Islamit, e paguan rëndë besimin e tyre 
dhe vetëm kur emigruan në Medine filluan të bëjnë një jetë 
më të qetë. 

Historia e mohimit, herezisë, padrejtësisë dhe dhunës 
është e mbushur plot me shembuj të tmerrshëm të shpagimit 
hyjnor. Gjithashtu, ngjarjet tipike të dukura si fenomene naty- 
rore janë, në fakt, jo dukuri spontane, por të lidhura me kup- 
time dhe urtësi të shumta. Fatkeqësitë natyrore vërtetohen si 
rrjedhoja të rregullsisë hyjnore. Zoti nuk është i padrejtë dhe 
mizor, por është një e vërtetë se këto fatkeqësi shfaqen kur 
njerëzit e meritojnë ndëshkimin. Zoti e bën të ditur këtë të 
vërtetë në Kur'an kështu: 



"Ndonjë fatkeqësi që mund t'ju bjerë mbi krye, në fakt 
e keni përgatitur vetë me duart tuaja!.." (esh-Shura: 30) 

Pra, ata që u kundërvihen rregullsisë hyjnore dhe pari- 
meve të shenjta, nuk mund t'i shmangen zbatimit të hidhur 
të shpagimit hyjnor! 

Brenda të gjitha ndodhive fizike përmbahen në mënyrë 
të padukshme një mijë e një të fshehta që u tregohen profetë- 
ve dhe njerëzve të zemrës. Disa nga deklaratat kur'anore mbi 
këtë çështje janë si vijon: 

"Sa e sa popuj të përkëdhelur nga mirëqenia i shkatë- 
rruam Ne! Ja gërmadhat e lëna prej tyre, një pjesë shumë e 
vogël e të cilave janë ribanuar përsëri. Ne u bëmë trashë- 
gimtarët e atyre (të gjithave)!" (el-Kasas: 58) 


"... Ja, pra, shih, si qenka fundi i mizorëve!" (el-Kasas: 40) 

"Shumë breza të fuqishëm para tyre i shkatërruam; ata 
bënë strehime dhe kërkuan vrimë për t'u futur, por a shpë- 
tuan? Pa dyshim, në këtë ka mësime për ata që kanë ndje- 
nja ose duan t'ua vënë veshin!" (Kaf: 36-37) 

"Pastaj pas tyre sollëm breza të tjerë..." (el-Mumimm: 42) 

"Shumë vendbanime popujsh mizorë i rrënuam dhe, 
pas tyre sollëm shumë popuj të tjerë..." (el-Enbija: 11) 

"... Pa dyshim, ndëshkimi i Tij është shumë i dhimb- 
shëm, shumë i vështirë!" (Hud: 102) 

"Me të vërtetë, shumë prej vendeve përreth jush i shka- 
tërruam... Dhe i përsëritëm provat disa herë se ndoshta 
kuptojnë!.." (el-Ahkaf: 27) 

"Me të vërtetë, Ne i shkatërruam të ngjashmit me ju! A 
nuk ka kush që të mendojë dhe të marrë mësim?" (el-Kamer: 
51) 

Zoti ynë është zotëruesi i një fuqie persekutuese që e 
ka shndërruar zjarrin e Nemrudit në trëndafilishte me anë 
të besimit të Ibrahimit, që e ka përmbysur mbretërimin e 
faraonit me anë të shkopit të Musait, që e ka bërë ushtrinë e 
Ebrehesë i cili është ngritur ta shkatërrojë Qaben, si një arë të 
lashtash të shkelur e të copëtuar me anë të zogjve të vegjël që 
kanë lë-shuar mbi ta gurë prej argjile të ngurtësuar, që i ka 
hapur profetit Muhammed (s.a.s.) horizontet e fitoreve duke 
e përforcuar me ushtarë të padukshëm në trajtën e engjëjve, 
erës dhe frikës! 

Prandaj, çdo kundërshtues që ngre flamur kundër besi- 
mit dhe Islamit, është i dënuar të shkatërrohet nën kthetrat e 
tmerrshme të persekutimit hyjnor! 

Zoti urdhëron në Kur'an: 



"... Thesaret e qiellit e të tokës janë të Allahut, por 
hipokritët nuk e kuptojnë këtë!" (el-Munafikun: 7) 

Nuk duhet harruar se njeriu është i kushtëzuar me ligjet 
e jetës dhe vdekjes. Ç'marrëzi dhe ç'disfatë e tmerrshme është 
të mos e mbrosh dot besimin për shkak të indiferentizimit 
ndaj Allahut duke e nënvleftësuar atë (besimin) ndaj pozita- 
ve materiale prapëseprapë të dhëna nga Allahu i cili jep jetën 
dhe vdekjen! 

Te njeriu, pajisjet materiale-shpirtërore si sytë, veshët, 
duart, këmbët, fjala, vetëdija dhe ndërgjegjja, të cilat i janë 
dhënë njeriut para së gjithash mbështetur mbi qëllimin final 
të krijimit, domethënë, për ta bërë njeriun të merituar të së 
vërtetës hyjnore, janë favore të larta të Zotit. Sytë janë dhënë 
për të parë përshndritjet objektive të së vërtetës; veshët, për 
të dëgjuar zërat orientuese hyjnore; duart, për të bërë mirë; 
këmbët, për kryer shërbime të dobishme; fjalët, për të shpre- 
hur rrjedhat ndjesore dhe kënaqjen e zemrës me përmendjen 
e Zotit duke kënduar fjalët hyjnore; vetëdija, për të rrokur 
rrjedhat e fuqisë hyjnore në botën e jashtme; ndërgjegjja, për 
të përmbledhur përshndritjet e shenjta dhe takimet shpirtëro- 
re në botën e brendshme. 

Duhet ditur se prishja e fisnikërisë së krijimit, ndryshimi 
i asaj që ka krijuar Allahu janë të pamundur. Sado që të bëhen 
përpjekje për ta përhapur mohimin me anë të forcës apo 
shtrëngesës së formave të ndryshme, zhvillimi dhe filizimi 
i rrënjëve sublime të ngulura në thellësitë e ndërgjegjes dhe 
frymës besimore nuk mund të pengohet. Nevoja e njeriut për | | 

- 

t'iu afruar Zotit të vet, nuk mund të ndalohet. Këto gëzime 
sublime të krijimit nuk mund të parandalohen. Sepse fuqia 
hyjnore e ka përcaktuar nevojën për të besuar dhe afrimin te 
Zoti si sunnetullah, zakon hyjnor. 




J 


I«lu*l Jisl C—J «I 


'o'\' ° °' 

j iL uIp jh h->j 


"... Zoti ynë! Na jep durim, na i forco këmbët (në besi- 
min me sinqeritet dhe principialitet) dhe na ndihmo kundër 
mohuesve!" (el-Bakara: 250) 


aaLJLSI Uy>tJ , yj dJ-L-"j ^Ip LJApj L* LJlj Ll^ 


"Zoti ynë! Dhurona edhe neve atë që u ke premtuar 
profetëve dhe, në ditën e kiametit, mos na turpëro e mos na 
shkatërro!" (Al-i Imran: 194) 


Amin, ashtu qoftë! 


w 

m7 

m 


mam Kushejriu tregon: 

Një njeri i mirë pa në ëndërr Amr bin Lejsin e vdekur, ish 
heroin dhe sovranin e Horasanit, dhe bëri një bisedë me të. 

"Si të trajtoi Allahu ty?" - E pyeti njeriu i mirë Lejsin. 

"Allahu më fali!" - Iu përgjigj Lejsi. 

"Ç'bëre ti që të fali Allahu? Ç'punë bëre sa ishe gjallë që 
meritove faljen e Allahut?" - E pyeti njeriu i mirë Lejsin. 


Lejsi iu përgjigj kështu: "Një ditë kisha dalë në një vend 
të lartë. Prej atje u hodha një vështrim ushtarëve të mi dhe, 
duke më tërhequr vëmendjen numri i madh dhe shkëlqimi i 
tyre, dëshirova kështu: "Eh, sikur të kisha jetuar atëherë e të 
kisha marrë pjesë me këtë ushtrinë time në luftërat e Profe- 
tit e të kisha qenë një nga ata fatmirët që patën dhënë jetën 
për të!" Ja, pra, për këtë qëllimin dhe sinqeritetin e dëshirës 
sime më trajtoi Allahu me mëshirë, m'i fali mëkatet dhe më 
shpërbleu me dhuntitë e Tij të pafundme!" 


o 


16 Në origjinal: ihlas. 

Kjo ngjarje është një shembull i bukur që tregon se sa i 
rëndësishëm është sinqeriteti për besimtarin. Kështu, si rezul- 
tat i sinqeritetit të tij, njeriu bëhet i merituari i shumë e shumë 
favoreve edhe prej një pune të pakryer. Profeti (s.a.s.) porosit: 




0 



“Qëllimi (synimi dhe sinqeriteti besimor) i besimtarit është më 
i dobishëm se akti i tij!" (Sujuti, Xhamiu's-Sagir, II, 194) 


Sepse synimi dhe sinqeriteti besimor janë akte të zemrës. 
Në këndvështrimin e Islamit, vlera e akteve është ekuivalente 
me qëllimin dhe sinqeritetin që bëhen shkak për realizimin e 
tyre. Kështu, konkluzioni (vlerësimi juridiko-fetar) mbi një 
akt mbështetet mbi synimin që vë personi me atë akt. Hadi- 
thi profetik mbi këtë çështje thotë kështu: 

oUJb JlIpÇl UJI 

"Aktet varen (dhe vlerësohen) nga qëllimet...” (Buhari, iman, 41; 
Muslim, Imare, 155) 


Nisur nga kjo, parimisht, të gjitha aktet apo punët e mira, 
duke filluar me adhurimet, duhen kryer duke vënë si synim 
pëlqimin e Allahut, gjë që është e mundur me anë të sinqe- 
ritetit besimor, ihlas. Ihlasi ose principialiteti dhe sinqeriteti 
besimor është kryerja e akteve duke patur si synim vetëm pël- 
qimin hyjnor pa lëshuar mbi to hijen e synimeve dhe qëllime- 
ve vetiake, materiale e egoistike. Siç është shpirti për trupin, 
është dhe principialiteti dhe sinqeriteti besimor për aktin. 
Akti pa principialitet dhe sinqeritet besimor është thjesht një 
lodhje e kotë e mangët në thelb. 

Sinqeriteti (principialiteti dhe sinqeriteti) besimor është, 
në synimin për t'iu afruar Zotit, mbrojtja e zemrës nga çdo 
lloj interesi material e temporal. 

Kurse fryti i sinqeritetit është mirësia. 17 Mirësia është adhu- 
rimi dhe sjellja e njeriut sikur të ndodhej para Zotit, është 
ndjenja e të qenit në çdo çast nën vëzhgimin hyjnor. 

Sinqeriteti i jep mundësi njeriut të meritojë pëlqimin hyj- 
nor që është dobia dhe mbarësia më e madhe. Ajo çka kërkon 
Allahu nga aktet e krijesave është sinqeriteti, orientimi i tyre 
kah pëlqimi i Tij. Në Kur'an urdhërohet: 

"(O i Dërguar!) Pa dyshim, Ne ta zbritëm ty Librin për 
hir të së vërtetës, prandaj adhuroje ti Allahun me sinqeri- 
tet!" (ez-Zumer: 2) 

"Thuaj: "Unë jam urdhëruar ta adhuroj Allahun duke 
qenë i sinqertë në adhurimin ndaj Tij!" (ez-Zumer: li) 

I përzënë nga audienca hyjnore, Iblisi (djalli) "Tha: Zoti 
im, meqë më përzure, unë do t'ua bëj atyre (njerëzve) mëka- 
tet të bukura dhe do t'i largoj nga rruga e drejtë të gjithë me 
përjashtim të robve të tu të sinqertë!" (el-Hixhr: 39-40) 

Siç kuptohet nga ajetet, djalli mund t'u bjerë në qafë 
vetëm e vetëm atyre që tregojnë dobësi në sinqeritet, por nuk 
mund të ushtrojë asnjë ndikim mbi njerëzit e sinqertë. Si kun- 
dërpërgjigje ndaj fjalëve të djallit, Zoti thotë: 

"Kjo është rruga ime e drejtë! Kurse ti nuk ke asnjë lloj 
pushteti mbi robtë e mi përveç se mbi ata të humburit që të 
ndjekin ty!" (el-Hixhr: 41-42) 





17 Në origjinal: ihsan. 

"Sigurisht, ti nuk do të kesh asnjë ndikim mbi robtë e 
mi, sepse atyre u mjafton Zoti si mbrojtës!" (el-lsra: 65) 

Në hadithin e shenjtë thuhet: 

"Sinqeriteti është, ndër tëfshehtat e mia, një efshehtë e tillë që 
ia lë amanet vetëm zemrës së njeriut që dua! Atë (sinqeritetin) nuk 
mund ta dijë as ndonjë engjëll për ta shkruar (në librin e tij të punë- 
ve), as dhe ndonjë shejtan për ta mbrapshtuar!" (et-Taxh, i, 43) 

Sinqeriteti është një dhunti tejet e lartë dhe e domosdosh- 
me për të gjitha aktet. Për të treguar se shpëtimi pa të është i 
pamundur, hadithi profetik thotë kështu: 

"Njerëzit shkatërrohen, por dijetarët shpëtojnë. Edhe dijeta- 
rët shkatërrohen, por dijetarët punëmirë shpëtojnë. Edhe dijetarët 
punëmirë shkatërrohen me përjashtim të atyre të sinqertë të cilët, 
me-gjithëkëtë, janë (në këtë botë, në çdo çast) ballëpërballë me një 
rrezik të madh." 

Kjo e vërtetë shprehet kështu në Kur'an: 

"(Nga ndëshkimi) do të përjashtohen vetëm robtë e vër- 
tetë të Allahut..." (es-Saffat: 40) 


ISI ^I j-^*l jjjjJl Lg_>l L; 
S LL aIJI jl^l 


"O ju që keni besuar! Ju shihni veten tuaj (bëhuni të 
sinqertë dhe ruajeni këtë si bashkësi)! (Po të bëni kështu), 
askush nga ata që janë shmangur nga rruga nuk mund t'ju 
sjellë dëm. Të gjithë keni për t'u kthyer te Allahu që do t'ju 
njoftojë për ç'keni bërë!" (el-Maide: 105) 

Sinqeriteti është pastërtia e qëllimeve nga të cilat varet 
shëndeti dhe begatia e adhurimeve. 

Poeti Mevlana u bën zë kështu atyre që kryejnë adhurime 
pa principialitet dhe sinqeritet: 

"O ti, njeri i shkujdesur! Sikur ta ktheje fytyr'ën me sinqeritet 
ndaj Zotit kur bie në sexhde dhe ta dije se ç'do të thotë, "Zoti im i 
lartë është i pastër prej të gjitha atributeve relative", pra, të mos bëje 
vetëm sexhde për formë, por edhe sexhde me zemër!" 

Adhurimet pa principialitet dhe sinqeritet janë të mbu- 
shura me "zota" të tjerë, pra, të fëlliqura. Kështu, pra, enigma 
që i kullon dhe i bën sublime adhurimet, ekziston me princi- 
pialitetin dhe sinqeritetin. E kundërta e kësaj shprehet kështu 
në Kur'an: 



"Sa keq për ata që nuk tregohen seriozë në namaz por 
vetëm veprojnë për dukje!" (el-Maun: 4-6) 

Principialiteti dhe sinqeritet janë mbrojtja e zemrës nga 
përzierja në akte e synimeve të tjera veç pëlqimit të Zotit. 
Vetëm adhurimet e realizuara me principialitet dhe sinqeri- 
tet, pra, me zemër të pastër, quhen "akte të pastra e të mira" 18 . 
Zoti urdhëron: 

"... Ju pini një qumësht të pastër që kalon përmes sto- 
makut dhe gjakut të kafshëve.." (en-Nahl: 66) 

Komentuesit e Kur'anit e kanë komentuar kështu këtë 
ajet metaforik: 


18 Në origjinal: salih amel. 

"Principialiteti dhe sinqeriteti e kullojnë aktin (adhuri- 
min) nga turbullitë ideore e ndjesore siç kullohet qumështi 
nga përbërja e stomakut dhe gjaku..." 

Allahu i Lartë urdhëron: 



"(O i Dërguar!) A e pe atë që i bën për zot dëshirat e 
veta?.." (el-Xhathije: 23) 


Kjo do të thotë se besimi dhe akti që dëshiron Zoti janë 
ato të realizuara me zemër të sinqertë dhe vetëm për pëlqim 
të Tij. 

Sa bukur e shpreh ky rrëfim pendimin e sinqertë të një 
zemre të pastruar: 

Një nga sahabet, shokët e Profetit, në shkujdesje e sipër, 
kishte mëkatuar duke vjedhur dhe, pastaj, kishte ndjerë pen- 
dim, kishte shkuar te Profeti të cilit i kishte pohuar mëkatin 
dhe kishte pritur t'i jepte dënimin ligjor. Sahabiu ishte dënuar 
me prerjen e dorës dhe ishte ekzekutuar. Duke parë dorën e 
prerë duke u rrokullisur përtokë, sahabiu i ishte drejtuar me 
këto fjalë: 

"Moj dorë! Falenderuar qoftë ai që të shkëputi ty prej 
meje, ndryshe ti do të ma kishe djegur tërë trupin!.." 

Kështu e shprehte ai qetësinë, prehjen dhe gëzimin që ia 
kishin mbështjellë zemrën! 

I Dërguari i Allahut (s.a.s.) porosit: 




"Bëje punën me sinqeritet, se edhe e pakta të mjafton!" (ihjau 
Ulumiddin, IV, 676) 

"Allahu nuk sheh pamjen dhe pasurinë tuaj, por zemrat dhe 
punët tuaja!" (Muslim, Birr, 34) 

Në ajetin e mëposhtëm Zoti aludon se i çmuar te Ai nuk 
është ai që bën shumë apo pak adhurime, por ai që i bën ato 
në mënyrë sa më të sinqertë: 

'JS J opl ^ jjl 

"... Ai që i krijoi vdekjen dhe jetën për t'ju provuar se 
cili prej jush është më i mirë (i sinqertë) në punë..." (el-Mulk: 
2) 


Zoti i provon njerëzit në mënyra të ndryshme për të për- 
caktuar mirësinë (principialitetin dhe sinqeritetin) në aktet e 
tyre. Kështu, në Kur'an thuhet: 

"Elif. Lam. Mim. A mos vallë njerëzit pandehin se do të 
lihen vetëm me thënien "besuam", pa u vënë në provë? Ne 
i vumë në provë edhe paraardhësit e tyre. Sigurisht, Alla- 
hu i di se kush janë besnikët dhe kush janë gënjeshtarët!" 

(el-Ankebut: 1-3) 


Ndërkaq, duhet të kuptohet mirë përmbajtja e principi- 
alitetit dhe sinqeritetit. Nuk është aspak e drejtë ajo që bëjnë 
disa njerëz që i braktisin adhurimet me pretekstin se nuk 
munden të kryejnë adhurime të sinqerta, pra, ka rrezik të 
bien në hipokrizi. Prandaj nuk duhen braktisur adhurimet, 
por duhen bërë përpjekje për t'i përsosur ato duke i kryer me 
zemër të pastër, sepse rruga e sinqeritetit është plot vështirë- 
si. Ajo kërkon luftë kundër prirjeve egoistike. Sinqeriteti nuk 
është një rezultat që arrihet menjëherë dhe thjesht. Sinqeriteti 
i denjë është një kulm në lartësimin njerëzor. Dhe kulmi arri- 
het duke u ngjitur hap pas hapi. Në këtë rrugë duhet edhe 

- 

vullnet njerëzor, edhe lutje drejtuar bujarisë dhe favorit të 
Zotit. 

Rruga më e mirë për të arritur një zemër të pastër duke 
e mbrojtur atë nga vanitetet për ta bërë krejtësisht të sinqertë 
varet nga pajisja me këto veti kryesore: 

1. Me ndjenjën e mirësisë për të qenë së bashku me Alla- 
hun (xh.xh.) nëpërmjet zikrit, domethënë për ta ndjerë veten 
gjithmonë nën praninë dhe vëzhgimin hyjnor. 

2. Me aftësinë për ta mbajtur gjithmonë të freskët afërsi- 
në me njerëzit besnikë e të mirë, duke filluar me Profetin, me 
anë të lidhjeve shpirtërore me ta, për t'i mbajtur ata si model 
dhe, kështu, për të siguruar energjinë e duhur moralo-shpir- 
tërore. 

3. Me aftësinë për ta përsosur zemrën duke fituar cilësi- 
të e mëshirës, sakrificës dhe dorëzimit të mundësive vetiake 
duke e përjetuar vëllazërinë e besimit me anë të bisedës. 

4. Me aftësinë për t'i përfshirë tërë krijesat në kuadrin e 
mëshirës dhe dashurisë së zemrës nëpërmjet shërbimit. 

5. Me aftësinë për ta ushqyer kurmin, këtë amanet hyj- 
nor, me ushqim hallall, sepse, po të bëhet kujdes për ushqim 
hallall, zemrat mbushen me prirjen për bindje ndaj urdhrit të 
Allahut dhe kurmi na bëhet burim dobie e mbarësie. 

Esenciale është që, me anë të zikrit, lidhjeve shpirtërore, 
bisedës, shërbimit dhe ushqimit hallall, njeriu të jetojë në një 
klimë konfidence me bukuritë e shfaqura në zemrën e cila 
është vepra më e madhe e mëshirës hyjnore dhe një vepër 
estetike krijimi. 

Zoti ynë! Na bëj edhe ne të merituarit e të vërtetës së 
principialitetit dhe sinqeritetit që është një ndër të fshehtat 
e Tua! Na jep pjesë edhe neve nga klima e zemrës e të urtë- 
ve që të adhurojnë Ty mes falenderimit të këtij favori! 

Amin, ashtu qoftë! 


w 








Frika dhe Shpresa 19 


r^el 


w e,a e njeriut kalon përmes lëkundjeve mes frikës 
dhe shpresës. Për një besimtar është e domosdoshme që frika 
dhe shpresa të përjetohen në zemrën e tij në një ekuilibër dhe 
harmoni të dyanshme. Sepse nga frika e tepruar lind skepti- 
cizmi dhe pesimizmi, kurse nga mungesa e tepruar e frikës 
lindinndjenjat e sigurisë dhe garancisë. Prandaj, duke u nisur 
nga kjo, është ndaluar rënia në siguri nga goditja e ndësh- 
kimit hyjnor si dhe në pesimizmin e mungesës së mëshirës 
hyjnore. Besimtari i formuar mban në këtë drejtim një qënd- 
rim të ekuilibruar. Në Kur'an thuhet: 

i* " \*'\ ' r - ' ° **' i ' 'u '=**** ', 

lw> j U(JjPJJ j%-gJ J-Ur 

r, 

0 cxJUCJ' a — 

"(Ata njerëz të bindur që) ngrihen nga shtrati, i luten 
Zotit të tyre duke patur frikë nga ndëshkimi i Tij dhe shpre- 


19 Në origjinal: havf, rexha. 

së për mëshirën e Tij dhe që, nga gjërat me të cilat i kemi 
furnizuar, dhurojnë në rrugë të dobishme!" (es-Sexhde: 16) 

Pesimizmi absolut, domethënë prerja e shpresës, është 
indiferentizmi i njeriut ndaj realitetit, është këndvështrimi 
indiferent sipas të cilit ai e sheh veten jashtë faljes (amnisti- 
së) hyjnore, si rezultat, është mohimi i shfaqjeve mëshirore, i 
fuqisë dhe madhështisë së Zotit. 

Kurse siguria absolute (ndaj mosgoditjes prej ndëshkimit 
hyjnor) si e kundërta e pesimizmit absolut, është mungesa 
e ndjeshmërisë ndaj atributit hyjnor "Kahhar" (persekutu- 
es, dëshpërues, shkatërrues) ose nënvleftësimi i ndëshkimit 
hyjnor. 

Shkurt, është e domosdoshme që frika ndaj Allahut të 
mos sillet në kufirin e pesimizmit absolut dhe, në të njëjtën 
kohë, që shpresa të mos afrohet te siguria absolute, por të 
ruhet ekuilibri. 

Nga mikrobota në makrobotë, tërë gjithësia është prog- 
ramuar brenda një rregullshmërie dhe ndjeshmërie hyjnore. 
Nga lëvizja e diellit gjer në lëvizjen e trupave të tjerë qiellorë, 
nga rrotullimi i grimcave brenda atomit gjer te rrezatimet e 
padukshme, që të gjitha zhvillohen brenda rrymave të një 
force të papërceptueshme e të papërfytyrueshme. Çdo gjë i 
nënshtrohet programit të vullnetit hyjnor. Edhe mosbesimta- 
ri mendon se nuk ka mundësi që dielli ta shtojë ose pakësojë 
shpejtësinë, që ditë-nata të bjerë ose të dalë mbi 24-orëshin. 
Në këtë mënyrë, në ndërgjegje ai e miraton fuqinë e vullnetit 
hyjnor, por, për shkak të egos, e mohon dhe ligjet themelore 
të gjithësisë i quan gabimisht si fuqi më vete duke i emërtuar 

- 

"ligje të natyrës". Kurse këto ligje janë të vërtetat që quhen 
shkurt "zakone ose tradita hyjnore" 20 . 

Pa asnjë dyshim, kjo gjithësi është gjithësi shkaqesh. Alla- 
hu, Zoti i gjithësisë që është shkaku i shkaqeve, e ka bërë çdo 
gjë të varur nga një shkak me qëllim që ajo të marrë ekzisten- 
cën e duhur dhe të kryejë siç duhet detyrën e saj. Kështu, po 
qe se vullneti hyjnor do të ishte shfaqur pa shkak, as shfaqja 
e tij do të mund të përballohej, as kjo botë do të mbetej një 
botë prove. Prandaj, zotëruesit e kulturës shpirtërore nuk 
lidhen pas shkaqeve, por pas shkakut dhe shtyesit të shka- 
qeve. Kurse ata që nuk mundin të bëjnë vëzhgime hyjnore, 
përsillen pa orientim mes shkaqeve duke u kapur vetëm pas 
shkaqeve fizike. 

Për t'i ndëshkuar mohuesit dhe mizorët, Zoti i vë në 
veprim disa dukuri natyrore jashtë programit hyjnor me të 
cilin jemi mësuar, domethënë, në funksion të ndëshkimeve 
materiale-shpirtërore. Kështu, vetia konstruktive e vëzhgu- 
ar rregullisht te zjarri, uji, era dhe elementë të tjerë natyrorë, 
shtyhet në plan të dytë duke i shndërruar ata në fuqi shkatë- 
rruese. Për rrjedhojë, të mos e shohësh dëshirën dhe vullnetin 
hyjnor ose, shpesh, lejen hyjnore në themel të dukurive që 
zhvillohen në natyrë, do të thotë të mbetesh i mbërthyer te 
një perspektivë shterpë dhe, disa herë, të verbër. Ata që bien 
në një indiferentizëm dhe gabim të tillë, poeti Mevlana i para- 
lajmëron kështu: 

"Mos harro se, përballë fuqisë hyjnore, kjo botë i përngjet krejt 
një mullari kashte! Vullneti hyjnor atë disa herë e ngre, disa herë e 
sheshon; disa herë e bën të rregullt, disa herë, të derdhur e të shpërn- 


20 Në origjinal: adetullah, sunnetullah. 

darë. Disa herë e vërtit djathtas e, disa herë majtas, disa herë e bën 
si një trëndafilishte, kurse disa herë, si një gjembishte..." 


Zoti ka dashur që kjo botë të jetë një botë prove, prandaj 
ka bërë të shfaqen në të dy cilësi të kundërta, por të ndërthu- 
rura me njëra-tjetrën, favorin dhe persekutimin 21 . 

Ndërsa nuk është një e drejtë e njeriut, favori (lutf) reali- 
zohet shpesh në saje të preteksteve të tilla si lutjet dhe lëmo- 
shat e sinqerta si dhe lloje të ndryshme punësh të mira. 

Kurse persekutimi (kahr) realizohet para së gjithash për 
shkak të haramit (akteve fetarisht të ndaluara), padrejtësisë, 
dhunës dhe perversiteteve e teprimeve masive. Krahas kësaj, 
persekutimi shfaqet disa herë për të vënë në provë durimin, 
dorëzimin dhe nënshtrimin e njeriut dhe, për rrjedhojë, për ta 
lartësuar atë. Kështu, herë pas here, Zoti i vë në provë robtë e 
vet në mënyra të ndryshme. Kjo shprehet kështu në Kur'an: 

"Pa dyshim, Ne vëmë në provë me pak frikë dhe uri si 
dhe me pakësim në jetët, mallrat, pasurinë dhe prodhimet... 

(O i Dërguar!) Përgëzoji ata që durojnë!.." (el-Bakara: 155) 

Mbi këtë urtësi mbështetet edhe fakti që edhe profetët, 
madje, me gjithë pafajësinë (inocencën) e tyre, kanë kaluar 
nëpër një qerthull vuajtjesh e mundimesh. 


Në përgjithësi, çdo gjë që ndodh në gjithësi ndodh bren- 
da dijes së Zotit. As edhe një gjethe nuk bie pa dijeninë e Tij. 
Në Kur'an thuhet: 


* t 


oLOis <u?- bo■ -~ L»j 

21 Në origjinal, respektivisht: lutf, kahr. 

"... as dhe një gjethe nuk bie jashtë dijes së Tij. Ai ka 
dijeni edhe për një grimcë në thellësitë e errta të nëntokës. 
Çdo gjë e njomë dhe e thatë ndodhet në librin e qartë!" 

(el-En'am: 59) 


Prandaj gjithmonë duhet mbështetur te Zoti dhe duhet 
kërkuar falje prej Tij duke bërë pendesë. Në Kur'an thuhet: 


• A ' o ' o * ' o * * ‘j' 11 .i i x '' 


"... dhe, nëse kërkojnë falje, Allahu nuk ka për t'i ndë- 
shkuar!" (el-Enfal: 33) 


Poeti Mevlana shprehet kështu: 

"Të qash e të rënkosh është një pasuri e madhe e shëndoshë dhe 
e palëkundur, kurse mëshira e Allahut është një mhështetje shumë 
e fuqishme. O ti i shkujdesur që vetëm qesh, shijoje kënaqësinë e të 
qeshurit, por shijoje edhe kënaqësinë e të qarit që është si një mini- 
erë sheqeri. Çsy i bekuar është syri që qan për Allahun! Ç'zemër e 
bekuar është zemra që qan për Allahun! Për qarjen dhe rënkimin ka 
patjetër mëshirë!” 

Kurse poeti Saadi shprehet kështu: 

"Po s'qau reja, si do të qeshin barërat, po s'qaufëmija, si do t'i 
japë nëna sisë?" 

Zoti ynë! Mbroje bashlcësinë e Muhammedit nga ndë- 
shkimi yt dhe nga çdo e keqe dhe fatkeqësi! Na bëj ne që, 
si në kohë të qeta, ashtu dhe të vështira, të kemi frikë dhe 
shpresë dhe, në kohë të vështira, të durojmë duke mos e 
humbur shpresën tek Ti! 

Amin, ashtu qoftë! 








Indiferentizmi 22 


cHl 


1 jë udhëtar po udhëtonte i vetëm nëpër shkretëti- 
rë. E kish vënë kokën para i zhytur në mendime duke e hum- 
bur krejt kujdesin për të papriturat dhe rreziqet e panumërta 
të udhëtimit në shkretëtirë. Ndërkaq, papritmas i doli para 
një egërsirë, udhëtari u shkund nga indiferentizmi dhe nisi të 
vraponte me sa kish mundësi për të shpëtuar kokën, megji- 
thëse e kishte të qartë se me të ikur s'do të mund të shpëtonte. 
Prandaj, sapo pa një pus, u hodh në të pa u menduar. Duke 
rënë poshtë, pa një degë peme të rritur në murin e pusit dhe 
u kap në të! 

Por ç'e do, degën ku u mbajt udhëtari po e brenin dy 
minj, njëri i zi e, tjetri, i bardhë! Udhëtari hodhi vështrimin në 
fundin e pusit: një kuçedër po e priste me gojë hapur të binte 
sapo të këputej dega, ndërsa katër gjarpërinj kishin nxjerrë 
kokat nga foletë dhe po i kërcënoheshin... 

Udhëtari i shkretë u tmerrua! E kapi një frikë e thel- 
lë! Gjendja ku kishte rënë s'lejonte as nënvleftësimin më të 


22 Në origjinal: gaflet, indiferentizëm, moskokëçarje, padije, mosinte- 
resim, etj. 

vogël, as dhe humbjen më të vogël të kohës! Duhet të dilte 
nga pusi një çast e më parë, domethënë para se minjtë ta bre- 
nin plotësisht degën... 

Ndërsa po mendonte seriozitetin dhe rrezikshmërinë e 
gjendjes ku ndodhej dhe po kërkonte ndonjë vend për t'u 
kapur në muret e pusit e për të dalë jashtë, udhëtarit i zuri 
syri aty pranë hoje blete plot mjaltë! Ai mendoi me vete: 

"Mjaltë në këtë vend të çuditshëm! Kushtet nuk i kam 
aspak të përshtatshme, por, megjithëkëtë, po e provoj një herë 
mjaltin pastaj dal jashtë!" 

Udhëtari zgjati dorën, mori një copë hoje dhe e hëngri. 
Aq shumë i shijoi mjalti, sa, duke e harruar në ç'gjendje ndo- 
dhej, tha me vete: 

"E ku e gjej unë prapë një mjaltë të tillë! Po ha sa e kam 
në dorë!" 

Kështu, duke e përqëndruar mendjen, syrin dhe zemrën 
te mjalti, udhëtari i mjerë harroi se ku ndodhej dhe se i duhej 
të kërkonte mundësi për të dalë që atje, krejt si struci që e fut 
kokën në rërë për t'u mbrojtur duke harruar se ka lënë jashtë 
gjithë trupin! 

Ndërsa udhëtari hante mjaltë, minjtë e brenë degën, dega 
u këput, udhëtari ra në gojën e kuçedrës dhe mori fund... 

❖ 

Ky është një rrëfim simbolik dhe alegorik. Pusi dhe 
rreziqet në të simbolizojnë jetën e kësaj bote, kuçedra dhe 
gjarpërinjtë simbolizojnë cilësitë e këqia, mjalti simbolizon 
kënaqësitë e përkohshme dhe mashtruese të kësaj bote, dega 
simbolizon jetëgjatësinë e njeriut, miu i zi dhe miu i bard- 

hë simbolizojnë netët dhe ditët, domethënë kohën që e bren 
jetëgjatësinë dhe udhëtari simbolizon njeriun që vjen e shkon 
si udhëtar në këtë botë prove, i cili, po të bjerë në indiferenti- 
zëm, përfundon me disfatë e shkatërrim! 

Në këto kushte, çështja më e rëndësishme për njeriun 
është të dijë të mbrohet nga çdo lloj indiferentizmi që do ta 
bënte një ditë të qante me klithma pendese dhe të bëjë të gji- 
tha përpjekjet për të arritur shpëtimin e lartë, qetësinë dhe 
gëzimin e përjetshëm. Fundja, a nuk e kërkon këtë qëllimi 
final i njeriut dhe gjendja ku ndodhet? 

Dihet se lumturia e çdo njeriu vërtetohet me anë të jetesës 
në përshtatje me qëllimin final të krijimit të vet. Si qenia më e 
lartë e gjithësisë, njeriu duhet ta dijë pse është krijuar, t'i rre- 
gullojë sjelljet dhe veprimet e veta sipas kësaj dhe të qëndrojë 
syçelë ndaj rreziqeve të kësaj bote dhe dashurive e kënaqësi- 
ve të përkohshme të saj. 

Ndryshe, po qe se njeriu i krijuar me cilësi që e bëjnë 
qenien më të përsosur e të nderuar, bën një jetë larg Zotit, i 
pavetëdijshëm dhe i paditur për esencën e vet, bie në indi- 
ferentizmin e përshkruar në rrëfimin e mësipërm, gjë që ka 
për rezultat një jetë të hequr zvarrë dhe një mjerim mjaft të 
hidhur. 


Nuk mund të mendohet një mendimtar dhe intelektual 
i vërtetë i cili nuk do që ta kuptojë enigmën dhe urtësinë e 
kësaj vajtje-ardhjeje të njerëzimit, individët e të cilit vijnë këtu 
një nga një nga një botë e panjohur dhe, pasi jetojnë për një 
farë kohe në kushte prove, dalin përsëri një nga një nga kufiri 
i kësaj bote për të emigruar në botën shpirtërore. 

- 

Zotërimi i të vërtetës së njerëzimit, rrokja e kuptimit të 
jetës dhe vdekjes janë rezultat i shpëtimit nga indiferentizmi 
për të cilin po flasim, gjë që është punë e një gjykimi të qartë 
që shkëlqen me një dritë hyjnore, e një zemre të zhvilluar dhe 
e një ndërgjegjeje të paintriguar. 

Prirjet natyrore si injoranca, epshi, mendjemadhësia, kre- 
naria, ambicja, koprracia, smira, shpërdorimi dhe zemërimi 
janë shfaqje shkatërruese të indiferentizmit. Të mbytesh në 
këto vorbulla për ta braktisur nderin si njeri, është vetë- 
mashtrim dhe disfatë. Eshtë për shkak të këtij vetëmashtri- 
mi që mëkatet që realizohen si rezultat i prirjeve në mënyrë 
indiferente dhe pasionante, bëhen pengesë për dallimin e të 
Vërtetës, nderi dhe dinjiteti njerëzor bien poshtë, shpirtrat 
mbulohen me errësirë, Krijuesi harrohet. 

Për ata që bien në një gjendje të tillë, Kur'ani thotë: 



"... Sa keq për ata që u janë ngurtësuar zemrat për ta 
përmendur Allahun!.." (ez-Zumer: 22) 

Me të vërtetë, me pakësimin e mbështetjes morale në 
ndërgjegjet, mendimi i hollë dhe thellësia shpirtërore hum- 
basin, shfaqet një dobësi serioze në aftësinë për t'u orientuar, 
mëkatet u duken egove të këndshme si një fllad i ëmbël, nje- 
riu bëhet i verbër ndaj turpeve të veta. Ashtu siç ndodh që 
një njeri me gishtat tërë plagë e qelb ha bukë pa ndjerë neveri 
dhe, përgjithësisht, pa i shkuar mendja se të tjerët që e sho- 
hin mund të ndjejnë neveri, ashtu edhe indiferentët që jetojnë 
nën pushtetin e egos, nuk shqetësohen nga gabimet e veta. 
Ata gjithashtu nuk janë të vetëdijshëm për dëmin që pësojnë 
vetë ose u shkaktojnë atyre që kanë përreth. Sepse ata që izo- 

lohen nga indiferentizmi sikur të futeshin brenda një blindi, 
bëhen shurdhë dhe të verbër ndaj të Vërtetës. Zoti thotë për 
ta në Kur'an: 

"Ata, shurdhët, memecët dhe qorrat..." (el-Bakara: 18) 

Poeti Mevlana i përshkruan në mënyrë humoristike gafat 
e vizitorit dhe të të sëmurit, që të dy indiferentë, larg pëlqimit 
të Zotit, të dhënë pas interesave materiale. 

Një njeri i arsyeshëm dhe i respektueshëm i thotë një 
mikut të tij indiferent dhe të rëndë nga veshët: 

"Komshiun e ke të sëmurë, a s'di gjë ti?" 

Shurdhi nisi të bëjë llogari me vete: 

"Ta zëmë se i shkova komshiut të sëmurë për vizitë. Po si 
do ta kuptoj unë me këta veshë të rëndë se ç'thotë ai i sëmuri 
i ri?" 

Dhe shtoi: 

"Veç kësaj, kur sëmuret njeriu, zëri i del i prerë, i dobët 
dhe i ngadaltë. Unë s'do ta marr dot vesh ç'do të më thotë!" 

Por, pasi u mendua edhe pak, vendosi të shkojë: 

"Megjithatë, e kam komshi, s'kam ç'bëj, më duhet t'i 
shkoj. Ndryshe, të gjithë do të më shajnë e do ta humbin res- 
pektin për mua!" 

Pastaj bëri një plan të tillë: 

"Kur t'i shkoj për vizitë, me ta parë se po lëviz buzët, do 
të përpiqem ta marr vesh se ç'thotë dhe do t'i përgjigjem pa 
i lënë ta kuptojë se s'e kam dëgjuar. Fundja, edhe dhimbjet 

- 

s'kanë për ta lënë t'i dëgjojë mirë fjalët e mia! Së pari po e 
pyes: 

"Si je, o komshiu im i shkretë?" 

Sigurisht, ai do të më përgjigjet kështu: 

"Mirë, pak më mirë jam tani!" 

Atëherë, edhe unë do ta uroj: 

"Lavdi ZotitL" 

Pastaj do ta pyes: 

"Ke ngrënë ndonjë gjë?" 

Dhe ai do të më thotë: 

"Kam pirë një sherbet" ose "Kam ngrënë një supë"! 

Unë prapë do ta uroj: 

"Të bëftë mirë, t'u bëftë shëndet!" 

Pastaj do ta pyes për mjekun: 

"Cili mjek të vjen, kush të sheh?" 

Ai do të më përgjigjet: 

"Më sheh filan mjek!" 

Për t'ia shtuar besimin te mjeku dhe për t'ia forcuar 
shpresën për shërim, unë do t'i them: 

"Shumë mjek i mirë! Shumë mirë që e keni thirrur atë! 
Ai ka këmbë të mbarë! Ku të vërë dorë ai, punët vihen për 
vije!" 

Pasi i rregulloi me mend të gjitha, njeriu i rëndë nga ve-s- 
hët u nis për tek komshiu i sëmurë. 

Siç e kishte menduar me vete, filloi duke e pyetur për 
shëndetin: 

"Si je, o komshiu im i shkretë?" 

I sëmuri që përpëlitej nga dhimbjet, iu përgjigj: 

"Jam shumë keq, më duket sikur më ka ardhur fundi!.." 

Vizitori që s'ia dëgjoi dot fjalët, i dha përgjigjen që e kish- 
te menduar vetë më parë: 

"Lavdi ZotitL" 

I sëmuri u prek thellë! Ai s'e kuptoi dot se pse po gëzohej 
nga kjo komshiu që i kishte ardhur për vizitë! Ai mendoi me 
vete: "Domethënë, komshiu do që unë të vdes!" 

Vizitori i bëri të sëmurit pyetjen e dytë: 

"A ke futur gjë në gojë, o komshi, ç'ke ngrënë?" 

I mërzitur nga fjalët e para që ia kishin rënduar akoma 
më shumë gjendjen, i sëmuri iu përgjigj me zemërim: 

"HelmL" 

Vizitori iu përgjigj: 

"Të bëftë mirë, gjak e dhjamë!.." 

I sëmuri u nxeh keq sepse edhe nuk qe nga ata njerëz që 
mund ta kuptonin se këtu kishte një keqkuptim! Megjithatë, 
heshti. Kurse vizitori vazhdoi: 

"Cili mjek të ka parë, kush po të vjen?" 

I sëmuri, zemërimi i të cilit kishte arritur kulmin, iu për- 

gjigj: 

- 

"Kush të më vijë? Azraili! Eja, këput qafën që këtu e mos 
më zemëro më keq!" 

Vizitori shurdh jo vetëm që s'i dëgjonte fjalët e të sëmu- 
rit, por as përpiqej të kuptonte gjë nga gjestet e tij, por vetëm 
radhiste pyetjet që kishte menduar. Ai vazhdoi: 

"Aa, ai ka këmbë të mbarë! Sa mirë, s'po thua? Duhet të 
gëzohesh shumë!" 

Dhe u ngrit për të shkuar. 

Duke dalë nga shtëpia e të sëmurit, vizitori shurdh po 
mendonte: 

"Sa mirë bëra që erdha! Edhe nderin e shpëtova, edhe të 
sëmurin e gëzova!" 

Në të vërtetë, vizitori kishte dalë me humbje nga kjo vizi- 
të. Ai e kishte zemëruar shumë komshiun e vet të sëmurë që 
po mendonte shumë keq tani për të dhe po e mallkonte! 


Poeti Mevlana thotë: 

"Duke dashur t'ia fitonte zemr'en të sëmurit, shurdhi ia theu 
zemrën. Me parashikimet dhe bisedën e sajuar sipas mendimit të 
vet, e zemëroi shumë të sëmurin. Meqë shkoi për vizitë jo me sin- 
qeritet, por vetëm sa për t'u dukur, nuk fitoi gjë, u turpërua dhe 
humbi fqinjësinë dhe miqësinë shumëvjeçare! 

Nga ana tjetër, edhe i sëmuri, nuk duroi dot dhe u mposht nga 
zemërimi. Në vend që, duke menduar mirë për fqinjin, të përpiqej 
ta kuptonte ngatërresën, mendoi keq për të dhe ra në gabime të 
rënda!" 

Ajo që na takon neve në këtë botë të përkohshme, është 
që, brenda mundësive njerëzore, të mos qëndrojmë indife- 
rentë ndaj Krijuesit dhe shkaqeve të krijimit, përkundrazi, të 
li-dhemi me gjithë zemër pas Kur'anit dhe Traditës Profetike 
dhe të jemi në gjendje për të bërë gjithmonë gjykim dhe vetël- 
logari të drejtë! 

Njeriu që është dhunti e botës, duhet të jetojë pranë Kri- 
juesit. Ne e kemi të domosdoshme ta adhurojmë Zotin që 
na ka dhënë vlera jetësore, që na i fal mëkatet, që na i njeh 
zemrat dhe të fshehtat. Faljet dhe ritet kanë kohë të caktuara, 
kurse besimi dhe adhurimi i Zotit përfshin gjithë jetën. 

Zoti na bashlcoftë me njerëzit e mençur e të zgjuar që 
ecin në rrugën e drejtë! Zoti na bëftë pjesëtarë të bashkësisë 
së të Dërguarit të Tij! 

Amin, ashtu qoftë! 


w 

cK. 


• jeriu është krijuar me natyrë dhe mundësi të pri- 
rur edhe për të mirën, edhe për keqen. Kjo cilësi e realizuar 
sipas caktimit dhe vendimit hyjnor dhe që ka të bëjë me fak- 
tin që kjo botë është një botë prove, është shkaku i lëkundjes 
së përjetshme të njeriut mes të mirës dhe të keqes, të bukurës 
dhe të shëmtuarës. Ndërkaq, ata që munden ta arrijnë pikën 
e përsosmërisë në të mirë dhe bukuri, janë, sikurse majat 
e maleve, të numërueshëm, të rrallë. Për këtë arsye, gjeniu 
Saadi, duke bërë një vlerësim të përgjithshëm për njeriun, 
pyetjes se ç'është njeriu i është përgjigjur kështu: 

"Ca pika gjak dhe një mijë e një dyshime!.." 

Një grumbull dyshimesh... Ndërkaq, shumë të paktët fat- 
mirë që munden të shpëtojnë nga shqetësimi i shkaktuar prej 





23 Në origjinal: hirs, ambicje; hased, zili e keqe, smirë; kanaat, ngopje, 
kënaqje me atë që ke, me atë që të ka dhënë Zoti ose që të ka rënë 
në pjesë, duke mbajtur parasysh se përpjesëtimi hyjnor i dhuntive 
dhe cilësive mbështetet mbi pabarazinë me qëllim që të mbahet në 
këmbë shoqëria njerëzore ku secili të ketë nevojë për shërbimet e të 
tjerëve, pra, ku secili individ ka vlera që s'i ka një tjetër. 

prirjeve negative si dëshirat dhe pasionet e pafrenuara dhe 
zilitë dhe smirat e skajshme, përbëjnë, brenda këtij cilësimi të 
përgjithshëm, një përjashtim. 

Zoti ka dëshiruar që njerëzit të përbëjnë një shoqëri dhe, 
për ta siguruar këtë, i ka përpjestuar të mirat nga individi 
në individ në mënyrë të pabarabartë. Kështu, Ai i ka bërë 
individët nevojtarë ndaj njëri-tjetrit. Kjo pabarazi ose ky dal- 
lim në shpërndarjen e dhuntive mes individëve që vihet re 
në të gji-tha periudhat e historisë së njerëzimit dhe që është 
i domosdoshëm për vënien e njeriut në provë, është një 
parim themelor i mbështetur në caktimin hyjnor, për pasojë, 
i pashmang-shëm. Nevoja për solidaritetin shoqëror është 
një shfaqje e këtij dallimi ose e kësaj pabarazie. Ndërkaq, ky 
dallim ose kjo pabarazi lind tek disa njerëz një sërë negativi- 
tetesh të padë-shirueshme, në krye të të cilave vijnë ambicja, 
urrejtja, smira, etj. 

Po qe se ambicja nuk frenohet, përfundon në sëmund- 
jen e quajtur smirë. Ata që e lëshojnë veten në vorbullën e 
ambiq'es dhe zilisë, herët a vonë e humbin qetësinë. Këto 
prirje negative që e dëmtojnë esencën e pastër të njeriut, janë, 
në të njëjtën kohë, edhe një mospajtim me programin hyjnor 
të caktimit dhe përpjesëtimit të dhuntive, gjë që përbën faj. 
Ndërkaq, ata që kapen nga kjo sëmundje egoistike, e humbin 
aftësinë për ta dalluar këtë të keqe në veten e tyre. 

Pasionet dhe zilitë që e mbysin njeriun në vorbullën e 
qëllimit të gjatë e të pafund, e bëjnë atë ta harrojë botën tje- 
tër për t'u dhënë me dashuri pasionante pas kësaj bote. E 
thënë ndryshe, e bëjnë njeriun të mundet prej dëshirave të 
egos dhe të bëhet skllav i gjërave materiale. Sytë e ambiciozit 
nuk ngopen kurrë, prandaj ai jeton vazhdimisht me ndjen- 

- 

jën e varfërisë. Ai ndjen vazhdimisht uri shpirtërore. Ndërsa 
çdo plotësim dëshire duhej t'i jepte ngopje, i zgjon një oreks 
dhe ambicje të re. Shfaqjet e zilisë dhe smirës te egoja janë të 
ndry-shme. Smira i paralizon prirjet e pastra me të cilat është 
i pajisur krijimi i njeriut, ia dobëson logjikën, i dënon me 
mundje shfaqjet e natyrshme të besimit dhe dorëzimit. Pran- 
daj, Profeti (s.a.s.) ka thënë kështu për smirën: 

"Ajo është gërryesja e besimit..." (I. Xhanan, Kutubi Sitte, V, 278) 

Ziliqari dhe smirëziu kërkon t'i merret gjëja që ka nje- 
riu që ka zili dhe smirë, e t'i jepet atij vetë. Kur kjo është 
e pamundur, thotë: "As mua, as atij!" Atij nuk i vjen mirë 
aspak që tjetri ka dhe dëshiron shkatërrimin e tij. Ziliqari 
ushqen kundër njeriut që ka zili, urrejtje dhe hakmarrje 
si dhe dëshirë për ta përfolur dhe poshtëruar atë. Shkurt, 
e kalon jetën e vet të shkurtër mes dyshimesh e mendimesh 
të këqia. 

Mendimet e shqetësuara që e bëjnë njeriun ta ketë syrin 
te gjëja që ka tjetri, janë një lloj mospëlqimi ndaj përpjesëti- 
mit hyjnor dhe mospajtim ndaj caktimit hyjnor. Njeriu s'e di 
se ndoshta ajo çka i ka rënë në pjesë është më e dobishme për 
të! 


Marufi Kerhi thotë: 

"Njeriu i pjekur i sheh të pasurit jo me zili, por me 
dë-shirën për të marrë mësim prej tyre, i sheh të varfërit jo 
me mendjemadhësi, por me thjeshtësi, i sheh femrat jo me 
epsh, por me dhembshuri!" 

Kur shpirti bëhet delikat, të gjitha zilitë dhe smirat mate- 
riale zhduken. Kështu, për besimtarët, sipas nivelit të tyre 
ndjesor, ndryshojnë edhe masat e vlerësimit të të mirave dhe 
realizohet konsiderata e sheriatit (ligjit), sipas së cilës, mall 
yt është yti, malli im është imi ; konsiderata e mistikës, sipas së 
cilës, malli yt është yti, edhe malli im është yti; konsiderata e të 
vërtetës absolute, sipas së cilës, as malli yt s'është yti, as mall im 
s’është imi, të gjitha janë të Allahut". 

Sa bukur e shpreh poeti Junus Emre faktin që zilia dhe 
ambiq'a janë vetëmashtrim, kurse rezultati i tyre, iluzion 
optik në shkretëtirë: 


Ti beson në këtë botë, 

Ke mall, thua, ke pasuri; 

Pse gënjen kot më kot? 

S'është aspak si thua ti! 

Kam mall, kam pasuri, 

Po pronari i tyre i parë? 

Rrenë mall, rrenë pasuri, 

Gënjehu dhe ti si të tjerë... 

Sipas kësaj, qysh në krye të herës, pasuria vazhdon të 
qarkullojë dorë më dorë. 

Duke kaluar së bashku me të tjerë pranë një varreze, Sha- 
kik Belhi u tha shoqëruesve: 

"Shumica e këtyre kanë qenë gënjeshtarë!.." 

Të habitur, shoqëruesit e pyetën: 

"Për ç'shkak?" 

Shakik Belhiu u përgjigj: 

"Kur ishin gjallë, a nuk thoshin ata, kam mall, kam pasuri, 
kam shtëpi, kam kalë shale, kam farefis, kam kopshte..."? Mirëpo 
edhe ju e shihni tani se s'paska qenë ashtu!" 

Meqë besimi dhe nënshtrimi i ambiciozit janë vazhdi- 
misht të dobët për shkak të zilisë, jeta shpirtërore e tij kthehet 
në burg. 

Duke bërë çudi me gjendjen e ambiciozit, poeti Mevlana 
shprehet kështu: 

"Ç'është kështu me njeriun që bëhet skllav ifloririt dhe i pasu- 
risë së kësaj bote? Ç'janë ato që nuk shpenzohen në rrugën e Zotit? 
Çshprehin ato? A nuk është zvarrisja skllavërore pas pasurisë shka- 
ku që e dërgon njeriun në qiej me duar bosh?" 

Me të vërtetë, shembulli i Salebes 24 që u bë skllav i pasu- 
risë dhe u mbyt në vorbullat e varfërisë shpirtërore, është 
shumë domethënës. 

Salebe që ishte nga muslimanët medinas, kishte ambiqe 
të madhe për mall e pasuri. Ai donte të bëhej i pasur. Për këtë, 
ai i kërkoi Profetit të lutej për të. Profeti iu përgjigj: 

"Pasuria e pakët që i dihet vlera (për të cilën falenderohet Zoti), 
është më e dobishme se pasuria e shumtë që s'i dihet vleral" 

24 Kanë qenë 29 sahabe, bashkëkohës të Profetit, me emrin Salebe, 
por personi për të cilin bëhet fjalë këtu, nuk është Salebeja që njihej 
për devocion dhe që pati marrë pjesë në Iuftën e Bedrit. 

Salebe hoqi dorë një herë për një herë nga ambicja e tij, 
por sërish shkoi te Profeti dhe i kërkoi të lutej për të që të 
bëhej i pasur: 

"O i Dërguari i Allahut, lutu për mua që të bëhem i 
pasur!" 

Kësaj radhe Profeti i tha kështu: 

"A s'jam unë për ty një shembull i mjaftueshëm? Betohem në 
Allahun se, po të desha, do të më derdhej nga pas ar e argjend sa 
këto male! Por unë kam mbetur i ngopur e i kënaqur me kaql” 

Salebe hoqi dorë përsëri nga dëshira për t'u bërë i 
pasur, por ambicja s'e la të qetë. Ai nisi përsëri ta dëshirojë 
pasurinë duke u vetëjustifikuar se, po të bëhej i pasur, do t'i 
ndihmonte të varfërit dhe do të fitonte më shumë të mira. 
Me këto mendime, Salebe shkoi për herë të tretë te Profeti 
dhe i tha: 

"Betohem në Atë që të ka dërguar ty si profet të vërtetë 
se, po të më bëjë të pasur, do t'i ndihmoj dhe mbroj të varfërit 
dhe se do t'i jap gjithkujt të drejtën që i takon!" 

Më në fund, pas gjithë kësaj këmbënguljeje, Profeti u 

lut: 


"O Zof/, jepi Salebes pasurinë që dëshiron!.." 

Pa shkuar shumë kohë, Zoti i dha Salebes pasuri të 
mëdha. Tufat e tij të bagëtive mbushën fushat e malet. 
Mirëpo, duke u marrë me pasurinë e shumtë, Salebe që 
njihej gjer aty si njeri që shkonte rregullisht në faltore, nisi 
të mungonte gjithmonë e më shumë gjersa filloi të shkonte 

- 

vetëm në namazet e xhumasë. Kurse më vonë i harroi edhe 
ato! 


Një ditë, pasi pyeti dhe mësoi se ç'kishte ndodhur me 
Saleben, Profeti tha: 

"Sa keq për Saleben!.." 

Por indiferentizmi dhe injoranca e Salebes nuk mbe- 
tën me kaq. Ai që premtonte dikur se do t'i ndihmonte dhe 
mbronte të varfërit, arriti puna që t'i përzente nëpunësit e 
mbledhjes së zeqatit duke kundërshtuar të jepte më të paktën 
e të drejtës së të varfërve të përcaktuar në Kur'an. Salebe u bë 
hipokrit dhe hezitant. 

Në Kur'an thuhet kështu: 


"Dhe dikush prej tyre i dha fjalën Allahut se, po t'i 
jepte Allahu nga mirësia dhe bujaria e Tij, do të jepte sada- 
ka dhe do të bëhej nga të mirët. 

Por, kur Allahu i dha nga favori i Tij, ai e ktheu fjalën!" 

(et-Tevbe: 75-76) 


Për jetën materiale me të cilën nuk ngopet ambiciozi, në 
ajetin e 46 të sures Naziat thuhet: 

"Dhe kur ta shohin ditën e kiametit, do të pandehin se 
kanë ndenjur në këtë botë vetëm një mbrëmje ose sa një 
paradite!" 



Shkatërrimi që i sjell ambicja shpirtit të njeriut të kujton 
përshkrimet që i bën Zoti në Kur'an xhehennemit: 

"Atë ditë do t'i themi xhehennemit: "A u mbushe?" 
Kurse ai do të përgjigjet: "A ka dhe më?" (Kaf: 30) 

Në një ajet, Zoti thotë kështu për ambiciozët: 

"Lërini ata! Të hanë, të dëfrejnë dhe qëllimet boshe t'i 
mashtrojnë, se shpejt do ta kuptojnë..." (el-Hixhr: 3) 

Historia e zilisë dhe smirës është e vjetër sa njeriu. Zilia e 
parë fillon me kundërvënien e Iblisit, djallit, ndaj Hz. Ademit 
të krijuar prej dheu. 

Megjithëse ishte mësues i engjëjve, Iblisi e kishte prej- 
ardhjen nga xhindët, pra, sikurse ata dhe njerëzit, zotëronte 
ego. Duke mos e njohur urtësinë hyjnore, ai bëri një krahasim 
mes vetes të krijuar prej flake pa tym dhe Ademit të krijuar 
prej dheu, për pasojë, e pati smirë Ademin i cili, megjithë- 
se, sipas tij, me krijim më të ulët, qe nderuar me sexhden e 
en-gjëjve. 

Edhe të vëllezërit e profetit Jusuf që e patën smirë atë, 
nuk e ruajtën dot veten dhe e hodhën në pus të vëllanë duke 
kryer një mëkat të rëndë. 

Në hadithin profetik porositet: 

"Kurrë mos kini smirë, sepse smira i ha dhe i asgjëson të mirat 
si zjarri drurin!" (Ebu Davud, Edeb, 44; Ibni Maxhe, Zuhd, 22) 

A nuk ishte zilia dhe smira shkaku i fundosjes nën tokë 
të Karunit së bashku me thesaret e tij që s'i barteshin dot as 
çelësat? 

Allahu i Lartë e përshkruan kështu fundin e Karunit: 

"Më në fund, Ne i fundosëm në tokë edhe atë, edhe 
pallatin e tij. Tani ai as ka kënd për ta ndihmuar, as dhe vetë 
është i aftë për ta shpëtuar veten!" (el-Kasas: 81) 

Megjithëse zilia është e ndaluar, në rastet kur ajo është 
një ndjenjë pozitive që e shtyn njeriun të pajiset me cilësi të 
mira pa ia dëshiruar të keqen tjetrit, lejohet. Në hadithin pro- 
fetik porositet: 

"Vetëm dy veta kihen zili. Njëri, i pasuri që nga pasuria që i 
kafalur Allahu, shpenzon në rrugë të Allahut dhe tjetri, i dituri që 
diturinë që ia ka dhënë Allahu, ua mëson edhe të tjerëve!" (Buhari, 
Ilm, 15; Muslim, Musafirin, 268) 

Kihen zili vetëm një i pasur që dhuron në këtë mënyrë 
dhe një i ditur që e bën të dobishme për njerëzit diturinë e 
tij. Kjo lloj zilie është trajta pozitive, e lartë e zilisë së kthyer 
në virtyt. Kihen zili profetët dhe personalitetet e lartë dhe në 
këtë rast kemi të bëjmë me një emocion moralo-shpirtëror të 
lartë. Zilia e shpirtrave të pastër për të pasur virtyte të larta 
dhe për ta fituar botën tjetër është domosdoshmëri e fisnikë- 
risë së tyre. 

Ndërkaq, mjekimi i vetëm i ambicjes, zilisë dhe smirës 
që janë nga cilësitë më të rrezikshme të moralit të ulët, është 
i mundur me anë të veshjes me frymën e qetë të ngopjes dhe 
kënaqjes, sepse thesaret hyjnore që i përfton zemrës ngopja 
dhe kënaqja me atë që të ka dhënë Zoti, pra, që ke në dorë, 
as pakësohen, as mbarojnë. Kështu, Profeti (s.a.s.) ka thënë: 

''°r 

as -LaJl 

"Ngopja dhe kënaqja është një thesar i pafund... " (Dejlemi, Mus- 
ned, 4699) 

Prandaj, kriteri i vërtetë i të qenit i pasur është ngopja dhe 
kënaqja, është pajtimi me përpjesëtimin hyjnor, është të mos 
i shohësh me zili ata që kanë më shumë se ti. Shija e vërtetë e 
pasurisë mund të shijohet vetëm me ngopje dhe kënaqje. 

Poeti Mevlana thotë: 

"Vdisni që të ringjalleni, që të meritoni bukurinë dhe 
pasurinë e vërtetë!" 

Ndërkaq, duhet ditur se bukuritë kërkojnë sy që t'i shi- 
kojnë, zemra që t'i dashurojnë. Ashtu siç nuk u tregohen 
bukuri syve të verbër, ashtu siç nuk iu ekzekutohen melodi 
ve-shëve të shurdhër, ashtu dhe s'pritet që të pangopurit që 
s'dinë se ç'është prehja dhe lumturia e ngopjes dhe kënaqjes, 
të ngopen e të kënaqen. 

Njeriu i përkryer nuk heq keq për nevojat e përditshme. 
Ai nuk vrapon pas ushqimit, por pas Ushqyesit. Ai nuk e ka 
syrin te mundësitë dhe kamja e të tjerëve. Ai është gjithmonë 
i pajtuar e i kënaqur. 

Kurse fundi i atyre, gjëllimi i të cilëve përbëhet vetëm 
nga shijet trupore dhe dëshirat materiale e sensuale, është, 
gjithsesi, i hidhur e për të ardhur keq. Nuk mund të men- 
dohet që njerëzit që i dënojnë mundësitë dhe përpjekjet për 
shijet trupore, të kenë ndonjë pasuri shpirtërore. 

Zemra e njeriut të mirë është përtej mallit dhe pasuri- 
së. Ajo s'bëhet e pasur me mall e pasuri, sepse ajo është e 
mbushur plot dhe e pasur me dashurinë për Allahun, Zotin 
e gji-thësisë! 

- 

Zoti ynë! Mbrona ne nga flakët e ambicjes dhe zilisë 
që i djegin dhe shkatërrojnë punët e mira dhe na pajis me 
thesarin e pafund të ngopjes dhe kënaqjes me atë që na 
është dhënë! 

Amin, ashtu qoftë! 


w 








Mposhtja e Zemerimit 


chZ 


1 jenu qe vjen ne 
në vetvete ose në ego cilësi 
devocioni. E thënë ndryshe, 
mirën, edhe për të keqen. 


botë si një tufë bukurish, fsheh 
të këqia, kurse në shpirt, prirje 
njeriu është i prirur edhe për të 


Prandaj, njeriu e ka të domosdoshme t'i pastrojë cilësi- 
të dhe prirjet e ulta me anë të pastrimit të egos, kullimit të 
zemrës dhe zbukurimit të moralit si dhe t'i përsosë atributet 
shpirtërore. Ndërkaq, morali i keq që duhet ta hedhë posh- 
të para së gjithash njeriu, është, pa dyshim, zemërimi, sepse 
zemërimi është tipari më i rrezikshëm i moralit të keq, është 
një gjendje egërsie që i bëhet pengesë arsyes dhe zemrës. Nje- 
riu i zemëruar është një gjë e keqe e mbushur plot hakmarrje, 
urrejtje, zënie dhe krim. 


Pjesa e zemërimit e librit të jetës është një histori fat- 
keqësie. Shpëtimi nga ky rrezik tragjik është vëllazëria dhe 

përdorimi i forcës së durimit, ruajtja e qetësisë pa e prishur 
ekuilibrin. Ebu Derda (r.a.) i pati thënë Profetit (s.a.s.): 

"Më mëso diçka nga ato gjëra që duhen për të hyrë në 
xhennet!" 

Dhe Profeti i qe përgjigjur: 

"Mos U zemëro !" (Buhari, Edeb, 76; Tirmidhi, Birr, 73) 

Edhe një tjetër i pati thënë, po kështu, Profetit: 

"O i Dërguari i Allahut! Nuk kam mundësi të mbaj mend 
shumë gjëra, prandaj më thuaj shkurt ç'të bëj që të jem i lum- 
tur!" 


Dhe Profeti i pati thënë: 

"Mos U zemëro!" (Buhari, Edeb, 76; Tirmidhi, Birr, 73) 

Edhe në hadithe të tjera porositet: 

"Atij që e mban veten pa u zemëruar, Allahu ia mbulon të 
metat!" (ihja, m, 372) 

"Nuk ka gjë më të dobishme për të fituar pëlqimin e Allahut 
sesa gëlltitja e zemërimit!” (ihja, m, 392) 

"Pehlivani (ekuilibristi) më i aftë nuk është ai që i tund dhe i 
rrëzon përtokë të gjithë partnerët! Hero i vërtetë është ai që e mban 
veten kur i dllhet të zemërohet!" (Buhari, Edeb, 102; Muslim, Birr, 106- 
108) 


Profetët, të urtët dhe dijetarët janë karakterizuar gjithmo- 
në nga kujdesi dhe përpjekja për ta zotëruar zemërimin dhe, 
ndaj të tjerëve kanë mbajtur gjithmonë rrugën e faljes. Të vë-1- 








MPOSHTJA E ZEMERIMIT 


lezërit i patën shprehur pendimin Hz. Jusufit për veprimin e 
tyre që do ta kishte çuar atë në vdekje: 


&Ip aUi lii aIslj 


"... Betohemi se Allahu të ka shquar ty ndër ne! Me të 
vërtetë, ne kemi bërë gabim!" (Jusuf: 91) 


Kurse Jusufi, me një virtytshmëri të lartë, i pati falur ata 
kur i kishte të gjitha mundësitë për t'i dënuar: 

y-°j y] aJJI yk, yj) I Çj 

"... Sot nuk ka qortim për ju! Allahu ju faltë! Ai është 
mëshiruesi më i madh!" (Jusuf: 92) 


Shembujt më të bukur të mëshirës dhe faljes gjenden në 
jetën e Profetit (s.a.s.). Në ditën e triumfit të Mekës ai e pati 
falur Hindin, gruan që ia kishte kafshuar mëlçinë të ungjit 
Hamza. Ai e pati falur, në shkëmbim të thënies së Fjalës së 
Njësisë, Habir bin Esedin që ia kishte rrëzuar nga deveja të 
bijën Zejnep shtatzënë, e ciia qe plagosur rëndë. Jeta e Profe- 
tit është e mbushur plot me raste të tilla. Kur zemërohej, ai 
s'ngrihej nga vendi. Ai nuk zemërohej veçse kur kundërsh- 
tohej Zoti, kur merreshin nëpër këmbë e drejta dhe e vërteta. 
Ai zemërohej edhe kur shkelej një e drejtë por askush nuk e 
vinte re dhe nuk qetësohej gjersa ajo e drejtë të çohej në vend. 
Ai kurrë nuk zemërohej për vete, nuk e mbronte veten dhe 
nuk hynte në debate me të tjerët për këtë. 

Në Kur'an janë pohuar qëndrimet e shquara të Profetit 
për mposhtjen e zemërimit: 

"(O i Dërguar!) Atëherë, me një mëshirë nga Zoti yt, 
u solle butë me ta! Po qe se ti do të tregoheshe i ashpër e 

- 









ENIGMA E DASHURISE PER ALLAHUN DHE PROFETIN 


zemërgur, ata do të shpërndaheshin e largoheshin. Fali ata 
dhe lutu për faljen e tyre dhe këshillohu me ta në çështjet 
e përditshme, por, kur të vendosësh, mbështetu te Allahu, 
sepse Allahu i do ata që mbështeten dhe besojnë te Ai!" (Al-i 
Imran: 159) 


Në një ajet tjetër, Zoti i cilëson si njerëz të mirësisë nje- 
rëzit që dhurojnë, që e mposhtin zemërimin dhe i falin të 
tjerët: 


x ^ ^ 51 * ss ^ .* 0 j ^ 'Zf 

yj LxJlj çJ^jjpJlj £-1 Oyij&i JJl 





"... të devotshmit që japin për Allahun si në bollëk, 
ashtu dhe në ngushticë, që e mposhtin zemërimin dhe që 
ua falin të metat të tjerëve. Edhe Allahu i do njerëzit e mirë- 

sisë!" (Al-i Imran: 134) 


Siç rrëfehet, Xhafer Sadik kishte një skllav që i bënte shër- 
bime personale. Një ditë, skllavi i solli një tas me supë që ia 
derdhi pa dashje mbi rroba. Xhaferi e pa skllavin me shumë 
zemërim. Atëherë skllavi i tha: 

"Imzot, në Kur'an thuhet: " iUl " "ata që e 

mposhtin zemërimin"! 

Xhafer Sadik i tha: 


"E mposhta zemërimin!" 
Skllavi vazhdoi: 




"Imzot, po aty, në Kur'an, thuhet: " ^Lii "ata që 

u falin të metat të tjerëve"! 

Xhafer Sadik i tha: 

"Të kam falur, pra!" 

Skllavi i tha për herë të tretë: 

"Në fund të ajetit thuhet: " " "Allahu i do 

njerëzit që u bëjnë mirë të tjerëve!" 

Xhafer Sadik i tha: 

"Shko, pra, je i lirë! Për hir të Allahut, të kam dhënë liri- 

në!" 


Kjo ngjarje tregon se sa bukur është të pajisesh me mora- 
lin e Kur'anit dhe Profetit (s.a.s.)! 

❖ 

Ndërkaq, duhet pohuar se zemërimi përbuzet kur e ka 
burimin te egoja dhe motivet djallëzore, por ndryshon puna 
kur është fjala për cënimin e besimit. Kur cënohen besimi, e 
drejta dhe e vërteta, indiferentizmi është i gabuar. Kështu, sa 
ç'është e rëndësishme mposhtja e zemërimit për hir të Alla- 
hut, është i rëndësishëm edhe zemërimi për hir të Allahut. 

Megjithëkëtë, është mjaft e vështirë për ta dalluar qartë 
kufirin mes këtyre dy situatave të zemërimit dhe për të vep- 
ruar drejt. Për ta bërë këtë dallim duhet pjekuri dhe ndjesh- 
mëri e madhe. Për rrjedhojë, shprehjen e Kur'anit, "ata që e 
mposhtin zemërimin" mund ta kuptojmë si "ata që e kontro- 
llojnë zemërimin". Shembulli më i bukur në lidhje me këtë 
është veprimi i Hz. Aliut (k.v.). 

- 

Gjatë një beteje, Hz. Aliu kishte vënë poshtë një armik 
dhe po e vriste. Njeriu që po e shihte vdekjen me sy, bëri një 
gjest të shëmtuar duke e pështyrë Hz. Aliun në fytyrë. 

Për Hz. Aliun, një pjesëtar trim i familjes profetike dhe i 
cilësuar luan i Allahut, nuk ishte e vështirë t'ia priste me një 
të rënë të shpatës kokën një armiku që e kishte vënë nën vete. 
Por, duke pasur frikë se, pas gjestit të armikut, vrasja e tij do 
të bëhej një fitore e egos së vet, u ndal, e uli shpatën që e kish- 
te dhuratë prej Profetit dhe hoqi dorë nga vrasja e armikut. 

Armiku u habit! Pas gjestit të ulët kundër Hz. Aliut, 
armiku priste që ai ta vriste me një zemërim shumë të 
madh për t'ia shpaguar fyerjen. Por nuk ndodhi siç e kish- 
te menduar! Armiku u ndodh ballëpërballë me një të vër- 
tetë të paimagjinueshme për të. Duke mos e kuptuar dot 
sjelljen e Aliut, heroit të Islamit dhe të zemrës, e pyeti me 
kureshtje: 

"O Ali! Pse qëndrove? Pse s'po më vret? Pse u qetësove 
kështu, papritmas?.." 

Hz. Aliu i tha kështu: 

"Këtë shpatë që ma ka dhuruar i Dërguari i Allahut, 
unë e vërtis në rrugë të Allahut dhe për pëlqim të Tij ua 
pres kokën mohuesve dhe hipokritëve! Dhe në këtë punë 
kurrë nuk e ngatërroj veten, sepse unë jam luani dhe shpa- 
ta e Allahut, jo e vetes, mendjemadhësisë dhe krenarisë 
sime! Duke më pështyrë në fytyrë, ti deshe të më fyesh dhe 
zemërosh dhe unë do të të vrisja ty për një shkak të thjeshtë 
që s'i ka hije kurrë muslimanit. Por unë kam dalë të luftoj 
jo për të kënaqur krenarinë time, por për hir të Allahut!" 

Para një modeli të tillë të moralit të lartë, armiku u bë tje- 
tër njeri. Ai e rroku konceptin e miqësisë së vërtetë dhe, duke 
përfituar nga kapaciteti i Hz. Aliut në mirëkuptim, falje, butë- 
si dhe qëndresë kundër egos, besoj dhe e deklaroi besimin! 

Ç'portë të lartë hapi Hz. Aliu para njeriut që e pështyu në 
fytyrë! Ai i fali jetën armikut, njeriut që mund ta kishte vrarë! 
Ai e quajti me vend t'i dhuronte lumturinë e vërtetë njeriut që 
deshi ta fyente, hidhëronte dhe zemëronte! Ai i zgjati atij një 
urë që e ngjiste në qiejt e favorit hyjnor dhe pavdekësisë! Ai 
i zgjati trëndafila mëkatarit dhe fajtorit që e goditi me gjem- 
bat e fyerjes dhe armiqësisë, duke e bërë që të shndërrohej 
në një gonxhe! Ai u soll si profeti Musa që i bëri magjistarët 
që de-shën ta trembnin me magjira, të shijonin kënaqësinë e 
besimit! Para moralit të tij të lartë, djalli i mallkuar plasi nga 
inati dhe u përkul! 

Allahu i Lartë urdhëron: 

"(O i Dërguar!) Ti zër rrugën e faljes, këshillo për mirë 
dhe largohu prej injorantëve!" (el-Araf: 199) 

Kurse në një ajet tjetër, Zoti i përshkruan kështu cilësitë e 
robve të sinqertë ndaj Tij: 

"... ata robtë e Mëshiruesit që ecin mbi tokë me seriozi- 
tet dhe thjeshtësi dhe, kur injorantët u hedhin ndonjë fjalë 

(fyese), u përgjigjen me selam (urim për paqe)!" (el-Furkan: 
63) 

Imam Shabiu i qe përgjigjur kështu një heretiku që e pati 
fyer: 

"Po qe se ç'thua janë të vërteta, Allahu më faltë! Por po qe 
se je gënjeshtar, Allahu të faltë ty! 

- 

Dhunun Misri thoshte kështu: 

"Duhet të jesh mik i Allahut dhe armik i egos dhe jo mik 
i egos dhe armik i Allahut!" 

Zoti ynë! Mbrona ne që të mos bëhemi robër të egos 
sonë! Dhe na i stolis zemrat me moralin e përlavdëruar për 
të cilin shpreh pëlqimin dhe kënaqësinë Tënde! 

Amin, ashtu qoftë! 


w 

Adlahu i ALarlë urdhërori: "Tdhua/U: 
cHe kurrës'naprek dot ndenfërpjë (e keepe ose e mirë) 
veç asaj cfë ka shkruar AkIMcu për neJ". 

(Kur’ani, Tevbe: 51) 


















Jeta dhe Vdekja 




shte një bakall që e kishte dyqanin në portën e 
daljes të qytetit. Përmes asaj porte nxirreshin të vdekurit për 
te varrezat. Bakalli mbante pranë një shtambë ku hidhte një 
bërthamë fruti sa herë që kalonte një i vdekur, duke thënë: 


"Edhe ky ra në shtambë!" 

Pastaj, në fund të muajit, i zbraste bërthamat, i numëron- 
te dhe thoshte: 


"Këtë muaj kaq vetë ranë në shtambë!" 

Një ditë edhe ai vdiq! Ndërkaq, kishte kaluar shumë 
kohë kur i erdhi për vizitë një mik i largët që s'dinte gjë për 
vdekjen e tij. Meqë s'e pa, miku i pyeti fqinjët: 

"Ç'u bë ai bakalli që e kishte dyqanin këtu?" 

"Ra në shtambë!" - Iu përgjigjën fqinjët... 

Ja, pra, historia e udhëtarëve të kësaj bote të përkohshme! 
Vjen një ditë që njeriu të harrohet aq shumë, sa të thonë për 
të: "Na ishte se ç'na ishte!" 

- 








ENIGMA E DASHURISE PER ALLAHUN DHE PROFETIN 


Poeti Junus Emre thotë: 

Nga mitra e nënës erdhëm në ipazar, 

Morëm një qefin dhe u kthyem në varr!.. 

Me të vërtetë, qoftë i pasur, qoftë i varfër, në fund mbetet 
vetëm me një qefin! Prandaj, e rëndësishme është se ç'gjëra të 
pavdekshme bëjmë në këtë botë, të tilla që mund t'i marrim 
me vete në botën tjetër! 

Kurse poeti Nexhip Fazëll shprehet kështu: 

Sarrafi pangopur, qep një qese me vete për ta marrë 

Dhe mblidh atë monedhë që të ketë vlerë në varr! 


Zoti e ka bërë aftësinë njohëse të njeriut të përshtatshme 
për të rrokur vetëm me anë të të kundërtave. Prandaj gjithë- 
sia mbështetet mbi të kundërtat. Për rrjedhojë, sa e plotë që të 
jetë kontradikta, aq e qartë është njohja. Dashuria dallohet me 
anë të urrejtjes, bukuria, me anë të shëmtisë, e mira, me anë 
të së keqes, mençuria, me anë të marrëzisë, vdekja fisnike, e 
cila është dëshmi, me anë të vdekjes së ulët... 

Në rrjedhën e jetës, njeriu lëkundet vazhdimisht mes dy 
gjërave tmerrësisht kontradiktore siç janë gëzimi i jetës dhe 
rrëqethja nga vdekja. Pa u rrokur kuptimet e vërteta të jetës 
dhe vdekjes që janë në një rrjedhë të pandërprerë, nuk mund 
të rroken as enigma dhe urtësia e krijimit, as natyra e vërtetë 
e njeriut. 



Njeriu me mendje të shëndoshë a nuk mendon se çdo gjë 
në gjithësi, nga plasja e farës te festa e pranverës, nga lindjet 
në vdekjet, nga makrobota në mikrobotë, nga molekulat te 
trupat qiellorë ekzistojnë dhe zhvillohen brenda një harmonie 

të përcaktuar nga rregulla të pamundura për t'u rrokur den- 
jësisht në të gjithë përmbajtjen dhe cilësinë e tyre? Mirë, po 
kush është artisti dhe krijuesi i kësaj rregullsie dhe harmonie? 
Kjo përsosmëri në gjithësi që e lë të paaftë njohjen njerëzore, 
a nuk është një poezi urtësish dhe shembujsh mësim-dhënës? 
Përgjigjja e këtyre pyetjeve ndodhet në formën më të bukur 
në Kur'an. Allahu i Lartë thotë: 


U^Uj j olj^>_Ul LULs- Uj 


"Ne nuk i krijuam për zbavitje qiejt, tokën dhe gjithç- 
ka ndodhet mes tyre..." (ed-Duhan: 38) 

"A mos pandehni se ju krijuam juve pa ndonjë qëllim 
dhe se s'kemi për t'ju kthyer sërish tek Ne?" (el-Muminun: 
115) 

"A mos pandeh njeriu se do të lihet të bëjë si të dojë?" 

(el-Kijame: 36) 

Urtësia e krijimit të njeriut është që, brenda aftësive dhe 
mundësive të veta, ta njohë Zotin dhe, duke e pajisur këtë 
njohje me kulturën shpirtërore, ta madhërojë Zotin me anë të 
akteve të mira e të bukura. Ne këtë e quajmë shkurt adhurim, 
detyrë të robit ndaj Zotit (krijesës ndaj Krijuesit). Dhe synimi 
i këtij adhurimi është që, duke e pastruar egon dhe kulluar 
zemrën, të arrihet bashkimi me Zotin, të bëhet robi konfi- 
dent i Zotit, gjë që gjen përsosmërinë e vet me shenjtërinë 25 
që është niveli më i lartë pas profetësisë që shpreh afrimin 
te Zoti. 


25 Në origjinal: velajet, kujdestari, shenjtëri. 

Shenjtëria është ngjitja mbi përmasat egoistike, është afri- 
mi shpirtëror te Zoti duke e ulur personalitetin në minimum 
dhe ky nivel quhet fena fil'lah, humbje në Zotin, gjë që i ngjet 
humbjes së lumit në det ose të lëndëve ushqimore në trup pas 
tretjes dhe përvetësimit nga trupi. 

Vdekja e ardhur pas arritjes së këtij niveli është, në kup- 
timin e vërtetë të tij, një bashkim hyjnor. 

Shprehja " I 01 Jls t "vdisni para se të vdisni", është 
pohimi më i saktë i kësaj situate. Poeti Mevlana thotë: 

"Vdisni nëse dëshironi të ringjalleni!" 

Me këtë ai e ka fjalën për vdekjen shpirtërore, gjë që është 
lindje në jetën e pasosur, ringjallje në një botë tjetër. 

Profeti (s.a.s.) i përgëzon dhe i paralajmëron për shpërb- 
lim ata që munden të vdesin kështu duke e asgjësuar egon 
mes haresë së besimit në një Zot të vetëm (tevhid) dhe njohjes 
intuitive të Zotit (marifetullah). 

Prandaj ndodh që poeti Mevlana ta quajë shpëtimin nga 
bota e vdekshme dhe lindjen në botën e përhershme "nata e 
martesës". Ai thotë kështu në vargjet e tij: 

"Atë ditë kur të vdes dhe të jeni duke ma bartur tabutin, mos 
pandeh se po më dhimbset kjo botë! 

Dhe mos qaj e mos vajto për mua dhe, kur të më vësh në dhë, 
mos thuaj “lamtumirë"! 

Varri është një perde, pas së ciiës është kënaqësia dhe prehja e 
xhennetit, parajsës! 

Unë isha i vdekur dhe iinda, isha iot dhe u bëra buzëqeshje, u 
kredha në detin e pasionit dhe arrita, më nëfund, pavdekësinë!.." 

Pa dyshim, vdekja që do t'i ndodhë pa përjashtim çdo 
udhëtari të jetës, është një mister që është i detyruar ta zgji- 
dhë çdo qenie që kupton. Në ajetin e 35-të të sures Enbija 
thuhet: 

Ji/ / o/ 

O 

o 

"Çdo qenie do ta shijojë vdekjen. Ne ju provojmë ju 
me anë të së mirës dhe së keqes dhe pastaj do të ktheheni 
tek Ne!" 


0 aJI j ius Jif^y J J-Ji J 



Edhe në ajetin e 2-të të sures Mulk thuhet: 

'ffS SjJ^JIj LLpl jLJ ^ill 

"Ai që i ka krijuar vdekjen dhe jetën për t'ju provuar se 
cili nga ju do të sillet më mirë!.." 


Vdekja nuk ka ndonjë gjuhë të njohur. Ç'kuptime të 
frikshme ka groposur ajo në atë heshtjen e saj të thellë! Profeti 
(s.a.s.) porosit: 


"fu kam l'ëriëjuve dy këshilltarë: njëri hesht, tjetriflet. Këshill- 
tari që hesht është vdekja, kurse këshilltari që flet është Kur'ani!” 
(Fezaili amal, f. 383) 


Vdekjet janë mësime pa tinguj e pa fjalë që u flasin nje- 
rëzve të ndjeshëm që kuptojnë, për pësimet, fundet dhe të 
vërtetat, më përsosmërisht se gojët më kompetente! 

Supet e dobëta të fjalëve nuk mund ta durojnë rëndesën 
tronditëse të vdekjes. Përballë vdekjes, të gjitha pushtetet 
shkrihen dhe marrin fund! 

- 

Para vdekjes, dashuritë kalimtare, dëshirat e çmendura, 
dëfrimet e përkohshme dhe filozofitë sakate që i shkatërroj- 
në njerëzit në rrugët pa dalje, duken më të mjera se gjethet e 
zverdhura të vjeshtës që i zvarrit era! 

Varrezat janë plot me adresa prindërish, fëmijësh, famil- 
jesh, të dashurish, të afërmish, shokësh e miqsh që e kanë 
konsumuar jetën. Në çfarëdo kushtesh që të jetë jetuar jeta, 
në pallate të shkëlqyera ose mbi kashtë, të gjitha rrugët e saj 
me të gjitha lakimet e tyre kanë vetëm një pikë daljeje: varrin! 
Nuk ekziston as ndonjë vend tjetër e as ndonjë kohë tjetër kur 
e ku të mund të iket për të shpëtuar prej tij! 

Në hadithin profetik thuhet: 

, „ 0 0 s 

oljJJlpU 

"Dhe kujtojeni shpesh vdekjen, atë që i pret si me thikë të gji- 
tha kënaqësitë e kësaj bote!" (Tirmidhi, Zuhd, 4; Nesai, Xhenaiz, 3) 

Kurse në Kur'an thuhet: 

jUdl jLU*yi (JjU 

"Atë ditë (në ditën e kiametit) njeriu thotë: "Ku mund të 
iket?" (el-Kijame: 10) 

Në lidhje me varrin që do të marrë formë me sjelljet tona 
të klasifikuara në bazë të zbatimit apo jo të urdhrave të Alla- 
hut, Profeti shprehet: 

"Ose një lulishte nga lulishtet e xhennetit, ose një gropë nga 
gropat e xhehennemit! (Tirmidhi, Kijamet, 26) 

Duke u shprehur kështu, ai ka dashur të shënojë lidhjen 
shumë të ngushtë të vdekjes me jetën. 

Ebu Derja (r.a.), një njeri me sytë e zemrës të hapur, ishte 
ulur në krye të një varri dhe kishte thënë: 

"O varr! Sa i heshtur je nga jashtë, por me sa frikëra të 
tmerrshme je i mbushur brendaL" 

Dhe kishte qarë me ngashërim! 

Një sahabi e pati pyetur Profetin: 

"Kush quhet njeri i mençur, o i Dërguari i Allahut?" 

Dhe ai i qe përgjigjur: 

"Ai që e mendon shumë vdekjen dhe që preokupohet shumë për 
t'u përgatitur për të!.." (Ibni Maxhe, Zuhd, 31) 

Shtëpitë e njerëzve indiferentë që i janë nënshtruar egos 
së vet, janë pothuaj si varre familjare të vdekurish të gjallë. 
Ata nuk mendojnë se herët a vonë, vdekja nuk mungon të 
vijë, por vjen pikërisht në kohën e duhur! Atyre që kërkojnë 
t'i ikin vdekjes, Kur'ani u bën zë kështu: 

"(O i Dërguar!) Thuaju: "Vdekja ka për t'ju gjetur kudo 
që të jeni, edhe sikur të jeni mbyllur brenda kalash me 
mure të trashë!" (en-Nisa: 78) 

"Thuaju: "Vdekja që ju i ikni, do t'ju arrijë dhe pas- 
taj do të dilni para Allahut që e njeh të dukshmen e të 
padukshmen dhe do t'ju tregojë juve se ç'keni bërë!" 

(el-Xhuma: 8) 

❖ 

Njeriun e gëlltit vaniteti dhe kotësia nëse s'arrin ta rrokë 
urtësinë e krijimit të gjithësisë duke përfshirë në të edhe qeni- 
en e vet. Njeriu që nuk mediton për ardhjen dhe largimin e 

- 

vet nga kjo botë dhe nuk arrin ta kuptojë këtë gjë, do të thotë 
se është indiferent si dhe i painformuar edhe për të vërtetën 
e ekzistencës së vet, madje! Njeriu nuk është produkt rastësor 
i një aventure të pakuptim!.. 

Për besimtarët që e arrijnë këtë të vërtetë, vdekja është 
etapa e parë e konfidencës hyjnore, më të madhes ndër dhun- 
titë që i falen njeriut! 

Në Kur'an, devocioni 26 është ndër fjalët më të shpeshta 
pas fjalës "Allah". Devocioni është ruajtja e zemrës, është 
zotërimi nga njeriu mbi egon dhe personalitetin e vet, është 
ngjitja e shpirtit në majat e përsosmërisë. Në Kur'an thu- 
het: 



"Më i vlefshmi ndër ju është ai që e ka frikë më shumë 
Allahun (që është më i devotshëm ndaj Allahut)!.." (el-Huxhu- 
rat, 13) 

Duke u përsosur me anë të devocionit dhe adhurimit, 
aktet fitojnë cilësinë e "aktit të mirë" 27 . Për njerëzit që karak- 
terizohen për akte të mira, Allahu i Lartë thotë: 

"Ata që besojnë dhe bëjnë punë të mira (kryejnë akte 
të mira), do t'i vendosim në xhennete nën të cilët rrjedhin 
lumenj, ku ata do të mbeten përgjithmonë!.." (en-Nisa: 122) 

Adhurimi, devocioni dhe akti i mirë janë ndjeshmëri në 
zemër, dritë në ndërgjegje, prehje në shpirt dhe përsosmëri 
në moral. 


26 Në origjinal: takva, përkushtim i thellë ndaj urdhrave të Allahut. 

27 Në origjinal: salih amel. 

Në përfundim të largimit prej mashtrueshmërisë së botës 
dhe pamjeve iluzive, shpirti arrin një nivel të tillë që mund të 
arrihet vetëm me anë të fitoreve materiale e moralo-shpirtë- 
rore. Në një hadith të tij, Profeti porosit: 

"Luftëtari i vërtetë në rrugën e besimit është ai që lufton kun- 
dër vetvetes (egos)!” (Tirmidhi, Fezailu Xhihad, 2) 


Me gjithë veprimtarinë orientuese të profetëve, çështja 
e vdekjes e ka preokupuar njerëzimin qysh në krye të herës. 
Kjo pengesë e tmerrshme e ulur rrafsh në mendjen e njeriut 
si një gjarpër i përdredhur rreth vetes por gjithnjë kërcënues, 
është kërkuar të heshtet me anë të shprehjeve egoistike të 
shumëlloj shme. 

Vdekja e cila ka për ta thithur çdo njeri në dredhat e vor- 
bullës së saj, konceptohet ose si një perspektivë e frikshme, 
ose si një fatkeqësi, ose si një mëshirë. Mundësia për ta zgji- 
dhur këtë nyje të perspektivës sonë, e cila qëndron larg rrok- 
jes ashhi siç duhet me anë të meditimit njerëzor, bëhet reale 
duke e kapërcyer pengesën ego për t'i vënë veshin zbulesës 
hyjnore, duke përfituar edhe nga klima ndjesore e profetëve 
dhe të urtëve! 


Faktin që çdo çast i kapërcyer i vijës kohore na afron ne 
në mëngjesin e të vërtetës, Kur'ani e shpreh në këtë mënyrë: 


' * e' ' ° ' °, . * o 

0 jiiç Mil aJLSo 




"Atij që i japim jetë të gjatë, ia prishim krijimin (rininë 
dhe bukurinë). A nuk e kuptojnë ata këtë gjë?" (Jasin: 68) 

Zoti ynë! Na e stolis dhe beko jetën dhe vdekjen me 
anë të begative, dhuntive dhe bukurive të larta me të cilat 
i ke favorizuar robtë e Tu të mirë, si dhe me bashkimin me 
Ty! 

Amin, ashtu qoftë! 


w 








Ta Zbukurosh Vdekjen 


VLVshte një furrtar i çuditshëm. Edhe po t'i jepnin para 
kallpe, i pranonte dhe, pa i thënë gjë dhënësit, pa ia përplasur 
syve mashtrimin, i jepte bukën që kërkonte. Ndërkaq, të gji- 
thë habiteshin me të dhe askush nuk e kuptonte pse e bënte 
këtë. Më në fund, kur i erdhi ora e vdekjes, furrtari hapi duart 
drejt rezidencës së lartë dhe u lut këshhi: 

"Imzot, Ti e di se për vite të tëra njerëzit më sollën para 
kallpe, kurse unë, pa i qortuar, pa ua përplasur syve mashtri- 
min, u dhashë bukën që më kërkonin! Imzot, edhe unë po vij 
tani para Teje me bindje kallpe dhe të lutem të mos më qor- 
tosh për to, të mos m'i përplasësh syve mëkatet!" 

Veprimi i furrtarit flet për qëllimin dhe përpjekjet e sin- 
qerta të tij për ta vlerësuar veten në këtë botë dhe për t'u për- 
gatitur për botën tjetër. 


Shkurt, kësaj mund t'i themi ta zbukurosh vdekjen që 
është urë kalimi mes dy botëve. Sipas kësaj, synimi i të ashtu- 

quajturit zbukurim i vdekjes është që të vdesësh para se të të 
ndodhë vdekja e pavullnetshme, siç thotë edhe porosia: 

t °" " * , 

"Vdisni ipara se të vdisni!" 


Kjo do të thotë që, sa të jesh gjallë, t'i asgjësosh në mëny- 
rë të vullnetshme situatat negative dhe të shëmtuara të egos, 
gjë që përbën pjekuri personaliteti, dhe të kalosh nga cilësia e 
njeriut të zakonshëm në cilësinë e njeriut të përkryer! 


Para njeriut që arrin këtë nivel përkryerjeje, hapen perdet 
që e ndajnë nga Krijuesi dhe shijet e përkohshme e humbin 
vitalitetin, njeriu përjeton qetësi në adhurim, delikatesë në 
trajtim dhe virtyt në moral, shpirti i tij fillon të shijojë çdo 
ra-dhë kënaqësinë e përjetshme të afrimit te Zoti. Eshtë për 
këto arsye që poeti Mevlana e ka cilësuar etapën e parë të tij 
para se ta shijonte kënaqësinë e afrimit te Zoti, me shprehjen 
"isha një gjë e papërpunuar", etapën kur e shijoi atë kënaqësi, 
me shprehjen "u poqa" dhe etapën kur shfaqjet e enigmave të 
gjithësisë iu hapën parasysh si një libër dhe iu bënë të qarta, 
me shprehjen "u poqa"! 

Në të njëjtën kohë, këto shprehje janë një pohim i shfaq- 
jeve të përpjekjeve në rrugën për afrimin te Zoti. Megjithëse 
rrugët që të çojnë te Zoti janë, siç thotë një shprehje e njohur, 
sa frymët e krijesave, rruga më me ndikim është "rruga e 
mohimit të vetvetes" 28 . "Mohim i vetvetes" do të thotë shpë- 
tim nga identiteti si rezultat i dashurisë dhe afërsisë ndaj 
Zotit dhe heqje dorë me zemër dhe praktikisht nga çdo vani- 
tet. Dhe ky është zbukurimi i vdekjes me anë të të fshehtës 




28 Në origjinal: fakr u fena. 

"\ J" "vdisni -para se të vdisni" në gjendjen e humbjes 
te Zoti ose gjendja e një konfidence të përjetshme. Vetëm se 
meritimi i njohjes së shfaqjes së kësaj të fshehte është i mun- 
dur duke i respektuar në praktikë esencialisht këto parime 
kryesore që vlejnë për të gjithë: 


Pendesa 

Mëkatet shfaqen nga prirjet si injoranca, epshi, mendje- 
madhësia, krenaria, ambiq'a, koprracia, smira, shpërdorimi 
dhe zemërimi. Këto gjendje janë pengesa mes Krijuesit dhe 
njeriut. Po ta hapë perden e indiferentizmit, njeriu e ndjen në 
ndërgjegje peshën e mëkatit që ka bërë, në zemër i zgjohet 
ndjenja e fshehur e virtytit dhe zemra, duke u djegur thellë 
me një pendim të madh, strehohet te Zoti. Ja kjo është pen- 
desa. Eshtë kthimi te Zoti. Prandaj, pendesa shpreh kthimin 
e vullnetshëm te Zoti para se t'i vijë vdekja që është kthim i 
pavullnetshëm te Zoti. Pendesa është largimi me anë të pen- 
dimit i pengesave mes Zotit dhe robit. 

Në kthimin kah Zoti, pendesa është domosdoshmëria e 
parë që duhet realizuar. Sepse mëkatet janë një pengesë që e 
pakësojnë ndjeshmërinë e zemrës dhe e bëjnë inerte atë, krejt 
si turbullimi i pamjeve te një pasqyrë e pluhurosur. Ashtu siç 
duhet pastruar me një leckë të pastër pasqyra e pluhurosur 
për ta bërë sërish të ndritshme, edhe në kthimin kah Zoti, 
zemra duhet pastruar më parë nga papastërtitë morale me 
anë të pendimit dhe pendesës. Prandaj ndodh që në të gjitha 
degët e mistikës mësimi fillon me pendesë. Kjo i përngjet fja- 
lës mohuese " 'J " "la" me të cilën fillon Fjala e Njësisë ku në 
fillim mohohet, pastaj pohohet. Pra, në fillim duhet eliminuar 

negativiteti që i bëhet pengesë arritjes te synimi dhe, kështu, 
përgatitet trualli i përshtatshëm për qëllimin bazë. 

Për këtë arsye, pendesa kryhet pothuajse si një detyrim 
për lutjet e bëra me zemër të pastër. 

Poeti Mevlana thotë kështu për pendesën: 

"Pendohu me zemr'ën plot me zjarrin e pendimit dhe me sytë 
plot lot! Sepse edhe lulet çelin në vende me diell dhe lagështirë...” 


Tërheqja nga bota 29 

Eshtë heqja dorë me zemër nga stolitë, kënaqësitë, pasu- 
ritë dhe pozitat materiale. Vdekja është ndërprerje brenda një 
çasti e të gjitha lidhjeve të njeriut me këto gjëra. E vërteta e 
tërheqjes nga bota është ndërprerja e vullnetshme me zemër 
e lidhjeve në fjalë para se të ndodhë ndërprerja e pavullnetsh- 
me, vdekja! 

Fudajl bin Ijadh thotë: 

"Po qe se kjo botë e përkohshme që e mban këdo në gju- 
min e indiferentizmit, do të ishte prej floriri dhe xhenneti i 
përhershëm, prej dheu, njerëzit e zgjuar do të zgjidhnin jo atë 
prej floriri, por atë prej dheu!" 

Përsa kohë njohja njerëzore e shtrënguar mes dy të vërte- 
tave madhështore e të tmerrshme siç janë ardhja në këtë botë 
dhe largimi prej saj, nuk do të mundë të arrijë në një konkluzi- 
on vlerësues përfundimtar mbi këtë botë dhe përjetësinë dhe 
qëndrimet dhe veprimet e njeriut nuk do të rregullohen sipas 
atij konkluzioni, njeriu, si lojrat e fëmijëve, nuk do të mund të 


29 Në origjinal: zuhd, asketizëm. 

shpëtojë nga bota e hijeve relative dhe nuk do të mund të dalë 
në udhëtimin jomaterial drejt vendit të së vërtetës. 

Njëri prej dijetarëve të kulturës shpirtërore e ka përshk- 
ruar këtë botë-ekspozitë të urtësive dhe pësimeve për të men- 
çurit si "soditje e bukurive", kurse për kokëtrashët, "ngrënie 
dhe epsh". 

Po qe se zemra nuk mban një qëndrim të caktuar ndaj 
jetës së kësaj bote që jetohet materialisht, pra, me anë të 
përceptimeve, ndijimeve dhe ndjenjave si dhe funksioneve 
biologjike, përfundimi bëhet një disfatë që çon në shkatër- 
rim. 


Dorëzimi 30 


Eshtë mbështetja dhe nënshtrimi i robit, para se të vdesë, 
te Zoti. Me besimin dhe nënshtrimin te Zoti, nuk arrihet dot 
shmangia nga shkaqet dhe vlerësimi i tyre, por arrihet të 
kuptohet se po qe se masa paraprake nuk përputhet me para- 
caktimin hyjnor, nuk ka ndonjë dobi. Kështu, vdekja në pers- 
pektivë është pikërisht gjendja kur asnjë lloj mase nuk mund 
ta parandalojë atë çast. Allahu i Lartë urdhëron: 


^ aIji 


"... Kush i dorëzohet Allahut, Allahu i mjafton atij..." 

(et-Talak: 3 ) 


E thënë ndryshe, dorëzimi është fakti që njeriu, zemra e 
të cilit është e mbushur plot me dashurinë për Allahun, ka 
siguri vetëm për Të dhe mbështetet vetëm te Ai. Zoti e pati 


30 Në origjinal: tevekkul, dorëzim (në dorë të dikujt që merr përsipër 
dorëzaninë në fjalë). 

pyetur profetin Musa për shkopin që mbante në dorë dhe 
pastaj e pati urdhëruar: "Hidhe atë!" Sepse, duke i dhënë 
Musait ndjenjën e sigurisë, shkopi hidhte hije mbi dorëzi- 
min e plotë të tij te Allahu. Gjithashtu, Allahu i lartë urd- 
hëron: 

"... Po qe se jeni besimtarë, dorëzojuni vetëm Allahut!" 

(el-Maide: 23) 

Dorëzimi nuk është hedhja mënjanë e masave dhe ini- 
ciativave, përkundrazi, duke i përdorur ato, mbështetja në 
shfaqjet e fuqisë së Zotit. 

Zjarri nuk e dogji profetin Ibrahim pikërisht si rezultat 
i këtij dorëzimi dhe nënshtrimi. Sepse kur dorëzimi u bë i 
plotë, Allahu e urdhëroi zjarrin: "Bëhu i ftohtë dhe shpëtim 
për Ibrahimin!" 

Në fakt, dorëzimi është nënshtrimi i njeriut te Zoti në 
mënyrë të vullnetshme, sa është gjallë, para se t'i vijë vdekja 
që është dorëzim i pavullnetshëm. 

Poeti Mevlana na flet neve për matjen dhe llogaritjen e 
dorëzimit: 

"Kërko të mësosh nëse ka tek ti cilësi të Ibrahimit, sepse zjarri 
njeh dhe nuk djeg vetëm ata që i dorëzohen denjësisht Allahut si 
Ibrahimi!" 

Ngopja 31 

Eshtë të mos kërkosh ose ndjesh kërkesë për më shumë 
se nevoja. Me vdekjen, njeriu hyn në një klimë të detyruesh- 


31 Në origjinal: kanaat. 

me ngopjeje. Mjekimi i vetëm i ambiq'es dhe smirës si më të 
rrezikshmet e moralit të ulët është i mundur vetëm me hyrjen 
në frymën qetësuese dhe prehëse të ngopjes dhe kënaqjes me 
atë që të është dhënë, sepse thesaret hyjnore që i jep ngopja 
zemrës as konsumohen, as mbarojnë. Kështu, Profeti (s.a.s) 
thotë: 

yS kpbiJI 

"Ngopja është një thesar i pashtershëm e i pafund!" (Dejlemi, 
Musned, 4699) 

Prandaj, njësia e vërtetë e masës e të qenit i pasur është 
ngopja. Eshtë ta pranosh dhe pëlqesh përpjesëtimin hyjnor të 
të mirave. Eshtë të mos i kesh smirë ata që kanë më shumë 
se ti. Kënaqësia e pasurisë së zemrës mund të shijohet vetëm 
me anë të ngopjes. 

Fakti që përpjestimi i të mirave është bërë në pafil- 
limshmëri ose, e thënë ndryshe, ka karakter eternal, është 
një e vërtetë besimore. Pavarësisht nga kjo, një pjesë njerë- 
zish, megjithëse e vënë re se, në shumicën e rasteve, fituesi 
dhe konsumuesi janë dy njerëz të ndryshëm, nuk munden 
të shpëtojnë lehtë nga ambicja për të shtënë në dorë mall e 
pasuri. Në nënvetëdijen e njerëzve të tillë ekziston një shfaq- 
je egoizmi e vështirë për t'u eliminuar. Malli e pasuria për 
ta vetë si dhe për të tjerët përreth ekziston në formën e një 
iluzioni fuqie. Miratimi dhe interesimi që mbledhin përgjit- 
hësisht prej zemrave ziliqare, u jep një kënaqësi dhe ëndje 
tro-nditëse. 

Ja, pra, ngopja është ilaçi i vetëm hyjnor që i eliminon 
këto sëmundje. Vetëm me begatinë e ngopjes mund të mbe- 
tet njeriu larg lidhjeve dhe interesimeve të rrjedhura si një 

fatkeqësi nga malli e pasuria e kësaj bote, që e shkatërrojnë 
zemrën. Prandaj, shmangia që është pjesë e gjendjes së ngop- 
jes, duhet të veprojë jo vetëm ndaj mallit e pasurisë, por edhe 
ndaj miratimit dhe interesimit që zgjojnë përreth shfaqjet e 
fuqisë që lindin malli e pasuria. 

Shkurt, është e domosdoshme që njeriu të bëhet i vetë- 
dijshëm se malli dhe pasuria i përkasin Allahut dhe se njeriu 
është vetëm një arkëtar i tyre. Për njerëzit indiferentë që nuk 
e sjellin ndërmend vdekjen, Aliu (r.a.) ka thënë: 

"Shumë njerëz përpiqen të mbledhin pasuri vetëm që trashë- 
gimtarët e tyre të grinden me njëri-tjetrin!" 


Vetveçimi nga masa 32 

Vetveçimi nga masa është, në përkushtimin mistik, kusht 
për të arritur përkryerjen. Ndërkaq, për të mos u penguar 
domosdoshmëritë e jetës shoqërore, forma e përgjithshme e 
këtij veçimi nuk është një vetmi praktike, por, ndoshta, një 
veçim ndjesor mes masës. Kuptimi i kësaj është kthimi kah 
Allahu duke e izoluar zemrën me sa të jetë e mundur nga 
lidhjet dhe interesat materiale. 

Krahas kësaj, vetveçimi praktik i disa mistikëve nuk e 
dëmton jetën shoqërore sepse numri i tyre është i pakët. Kjo 
është një gjendje e posaçme. Kurse vetveçimi nga masa në 
kuptim të përgjithshëm dhe duke pasur parasysh shumicën 
e njerëzve, është jo izolimi në një skaj duke hequr dorë nga 
të gjithë e nga gjithçka, përkundrazi, është mundësia për 
të qenë së bashku me Zotin duke qenë mes masës. Ndërsa 

32 Në origjinal: uzlet (halvet der-enciimen) 

- 

vdekja është një veçim ose izolim i pavullnetshëm, vetveçimi 
që nënkupton afërsinë me Zotin duke qenë mes masës, është 
i vullnetshëm. 


Zikri 33 

Frymëzimi dhe begatia hyjnore 34 janë të pranishëm me 
intimitetin dhe dashurinë 35 , kurse intimiteti dhe dashuria 
realizohen në raport me vendin që zë zikri ose përmendja e 
emrit të Zotit në zemër dhe mendje. Që i dashuri të zërë vend 
në zemër dhe mendje, duhet që të kujtohet. Sa më shumë që 
të kujtohet, aq më i madh është intimiteti, aq më e madhe 
është dashuria që ndjehjet për të. 

Emri individual i Zotit, Allah, është, ndër emrat hyjno- 
rë, më i ndikueshmi si burim frymëzimi dhe begatie hyjno- 
re. Eshtë për arsye të peshës së madhe të shfaqjes së tij që 
nxënësi i fushës së mistikës bën më parë një periudhë për- 
gatitore me pendesë, pastaj fillon nga zikri, përmendja e 
emrit Allah. 

Zikri ose përmendja e emrit të Allahut ndikon fuqimisht 
në zemra, gjë që ka si rezultat një frymëzim dhe begati hyjno- 
re të madhe. Në Kur'an thuhet: 

, *X° i ° , ° ' ' 

. j jl all Alll 

33 Shkrimi dhe leximi i kësaj fjale në origjinalin arabisht është dhikr, 
por tek ne është ngulitur për traditë trajta zikr që, për këtë arsye, po 
e lëmë kështu. 

34 Në origjinal: fejz, frymëzim dhe begati hyjnore moralo-shpirtëro- 
re. 

35 Në origjinal: muhabbet, intimitet dhe dashuri. 

- 

"Zemrat vetëm me përmendjen e Allahut kënaqen!" 

(er-Rad: 28) 

Po qe se Fjala e Lartë, Allah, nuk gjen vend në esencën e 
zemrës, njeriu mbetet i mbërthyer pas mallit, pasurisë, gjëra- 
ve materiale dhe pas një sërë dëshirave egoistike e trupore. 
Në Kur'an thuhet: 

* , , ' / 

"(O i Dërguar!) A i ke parë ata që i bëjnë dëshirat dhe 
pasionet e veta për zot?.." (el-Furkan: 43) 

Në zemrat e mbushura plot botë shpirtërore, zënë vend 
morali i bukur, punët e mira dhe situatat shpirtërore, nje- 
riu fiton cilësinë e krijesës më të mirë. Kurse në zemrat e 
mbu-shura plot egoizëm dhe ndjenja të ulta, zënë rrënjë 
mohimi, idhujtaria, veset, epshi dhe lëkundjet të cilat filloj- 
në ta sundojnë zemrën dhe zemra, duke marrë një kahje të 
kundërt me synimin e krijimit të vet, verbohet. Për pasojë, 
disa herë njeriu bie në një nivel më të ulët se krijesat e tjera. 
Fundin e atyre që i mposht egoja, poeti Nizami e përshk- 
ruan kështu: 

"Kënaqësitë e kësaj bote (materiale) janë si kruarja e një dore 
me zgjebe. Nëfillim kruarjajep kënaqësi, pastaj dora merrflakë dhe 
nuk ngopet me të kruar..." 

Xhunejd Bagdadi e shpreh kështu zbukurimin e vdekjes 
me anë të dekretit "vdisni para se të vdisni": 

"Zoti të vdes ty duke të shkëputur nga vetja (egoja) jote dhe të 
ringjall pranë Tij!” 

Kthimi kah Zoti 36 

Eshtë shmangia nga çdo ftesë tjetër tërheqëse veç ftesës 
së ardhur nga Zoti. Vdekja është pikërisht kjo: heqja dorë nga 
çdo ftesë tjetër duke iu përgjigjur vetëm ftesës së Zotit! Robi i 
mirë i Zotit, në kuptim të vërtetë, nuk mund të ketë as kërke- 
së, as mik dhe as synim tjetër veç Zotit të vet dhe as që mund 
të rrijë indiferent ndaj Tij. Me vdekjen, njeriu indiferent lar- 
gohet në mënyrë të pavullnetshme prej çdo gjëje ndaj së cilës 
u prir në këtë botë veç Zotit. Lumturia e vërtetë është që qysh 
në këtë botë të priresh dhe të kapesh pas Zotit dhe çdo gjëje 
që ka pëlqimin e Tij! 


Durimi 37 

Eshtë, përballë ngjarjeve të pakënaqshme dhe dhimbë- 
se, ruajtja e qetësisë pa e prishur ekuilibrin e jashtëm e të 
brend-shëm dhe dorëzimi te Zoti. Varri do të jetë një mjedis 
i durimit të detyruar ndaj të gjitha dëshirave materiale. Për 
të duruar, na duhet detyrimisht të përdorim aftësitë tona 
moralo-shpirtërore, si falja, butësia, thjeshtësia, nderi, ngjop- 
ja, dhe-mbshuria, delikatesa dhe mirëkuptimi. Eshtë shumë e 
rëndësishme që të bëhet durim ndaj çdo gjëje që largon prej 
pëlqimit të Zotit. Në ajetin e 109 të sures Junus thuhet: 

"... Duro gjersa të vijë urdhri i Allahut!.." 

Durimi është një mburojë e madhe përballë vështirësive. 
Kurse vdekja është fundi i durimit ndaj dëshirave sensuale e 
egoistike. Dhe varri është mjedisi i detyruar i durimit gjer në 
kiamet. 





36 Në origjinal: tevexhxhuh. 

37 Në origjinal: sabr. 

Tërheqja në botën e brendshme 38 

Eshtë braktisja e fuqisë dhe forcës vetiake. Edhe vdekja 
është një humbje e tillë. E thënë ndryshe, duke e ndjerë veten 
çdo çast nën vëzhgimin hyjnor, njeriu të largohet nga e keqja 
dhe burimet e saj. Asnjë qenie nuk mund të mbetet jashtë 
administrimit të Zotit, nuk mund të shpëtojë nga vdekja 
dhe nga ringjallja. Mosekzistenca me ekzistencën, vdekja 
me jetën, përkohshmëria me përhershmërinë janë çdo çast 
në marrëdhënie të dyanshme mes tyre. Çdo çast në trupin 
tonë vdesin mijra qeliza dhe çdo çast mijra qeliza lindin për- 
sëpari. Çdo çast mijra njerëz lindin dhe çdo çast mijra njerëz 
i japin lamtumirën jetës. Çdo çast mijra njerëz indiferentë 
e humbin veten në kënaqësitë sensuale e materiale, dehen 
dhe bëhen tapë, ndërsa në të njëjtën kohë mijra njerëz tejet 
të ndjeshëm i drejtohen Zotit me lutje e përgjërim. Va-rri, 
domethënë stacioni i fundit i kësaj bote, pret njeriun pa bërë 
ndonjë përjashtim. Në tërë gjithësinë vepron vetëm admi- 
nistrimi, sundimi dhe rregulli i Zotit. Që njeriu të fitojë nivel 
në ekzistencën e vet, është e rëndësishme të ndodhet brenda 
përmbajtjes së administrimit hyjnor. Duke e menduar dhe 
përfytyruar çështjen kështu, njeriu arrin ta rrokë sekretin e 
parimit: 

4j j uSjÇ' 

"Kush e njeh vetveten, e njeh Zotin!" 

Dhe, duke e kuptuar këtë të vërtetë, njeriu mund të ori- 
entohet drejt konfidencës së Zotit. 


38 Në origjinal: murakabe. 

Pëlqimi hyjnor 39 

Eshtë largimi i njeriut nga pëlqimi i vetvetes (egos) dhe 
jetesa sipas pëlqimit të Zotit. Edhe vdekja është nënshtrimi 
përfundimtar ndaj pëlqimit të Zotit. 

Pëlqimi është ngritja e njohjes në një nivel më të lartë si 
rezultat i pastrimit të egos dhe purifikimit të zemrës. Kështu, 
duke u çliruar nga robëria e materies mashtruese dhe vdekë- 
tare, njeriu i nënshtrohet vetëm Zotit. 


Meditimi mbi vdekjen 

Bota është shkollë hyjnore e besimit, kurse vdekja, ligj i 
detyrueshëm kalimi nga një gjendje në një tjetër. Poeti Mev- 
lana thotë: 

"Vdisni që të ringjalleni!" 

Ringjallja e zemrës është e mundur vetëm me anë të 
braktisjes së sensualizmit dhe egoizmit. Profeti (s.a.s.) porosit: 

"Mendojeni shpesh atë (vdekjen) që i zhduk me rrënjë të gjitha 
kënaqësitë! " (Tirmidhi, Zuhd, 4; Nesai, Xhenaiz, 3) 

Meditim mbi vdekjen do të thotë ta kujtosh vdekjen e 
pavarur nga vullneti yt para se të të vijë. Kështu, duke u 
larguar nga sensualiteti dhe egoizmi, nga e gjithë qenia e 
tij materiale, njeriu e përgatit vullnetarisht veten për të dalë 
para Zotit. Ky është meditimi dhe vetëdija mbështetur mbi 
besimin. 





39 Në origjinal: riza. 

Pa asnjë dyshim, dëshirat e kësaj bote, shpresat dhe 
ngushëllimet e përkohshme janë si gjethe vjeshte që bien mbi 
dheun e varrit. 

Çdo gur varri është një këshillues i zjarrtë që flet me 
gjuhën e vdekjes dhe heshtjes. Varret brenda qytetit, anës 
rrugëve dhe në oborret e xhamive janë për një lloj meditimi 
mbi vdekjen. 

Meditimi më i qartë mbi vdekjen fshihet në enigmën e 
heshtjes së pazbërthyeshme të ngrirë në buzët e nxira të të 
vdekurve. 

Peshën tronditëse të vdekjes nuk mund ta mbajnë supet 
e dobëta të fjalëve! Përballë vdekjes, të gjitha pushtetet shkri- 
hen e mbarojnë! 

Para oratorisë së këshillave të vdekjes, përgjigjet që vijnë 
nga bota janë vetëm lot dhe ngashërime të thata! 

❖ 

Po qe se njeriu heq dorë me vullnetin e vet nga cilësi- 
të sensuale e egoistike, pa dyshim që Zoti, me bujarinë dhe 
favorin e Tij, e ripërtërin atë. Në Kur'an thuhet: 

"A mund të jetë ai që, ndërsa qe i vdekur, Ne e ringja-1- 
lëm dhe e pajisëm me dritë që të mund të ecë mes njerëzve, 
si ai që ka mbetur mes errësirash pa mundur të dalë prej 
tyre?.." (el- En'am: 122) 

Ky njeriu që hoqi dorë nga cilësitë sensuale e egoistike sa 
qe në botë, u bë ndër ata që u ringjallet zemra. Profeti (s.a.s.) 

© porosit: 

- 

"Frikësohuni nga zgjuarsia e hesimtarit sepse ai sheh me dritën 
e Allahut..." (Xhemiu'l-Fevaid, V, 329) 

Kjo botë është një iluzion optik mashtrues, kurse bota e 
pasme, një jetë e pavdekshme. Vdekja është kiameti vetiak 
i posaçëm i personit. Le të zgjohemi para kiametit tonë në 
mënyrë që të mos biem në pendim. Se është e padyshimtë 
që, në një kohë dhe vend të panjohur, çdo vdekëtar ka për 
t'u përballur me Azrailin. Nuk ka ndonjë vend ku njeriu 
të mund t'i ikë vdekjes. Atëherë, duke marrë pjesë nga e 
fshehta " A' Jn ” "vraponi te Allahu (pa humbur kohë)" 
(edh-Dharijat: 50) njeriu duhet ta pranojë mëshirën hyjnore si 
strehim të vetëm! 


Po qe se njeriu jeton nën sovranitetin e egos duke besuar 
vetëm te kjo botë, varri i duket si një vrimë e zezë. Tmerri i 
vdekjes e tmerron atë sa nuk mund ta tmerrojë asgjë tjetër. 
Në këto kushte, po qe se e kapërcen egon sipas parimeve të 
përshkruara më sipër dhe ecën para duke kapërcyer largësi 
në drejtimin që i tregon atributi engjëllor që përmbahet në 
shpirtin e tij, vdekja i duket si një kusht i detyrueshëm i kon- 
fidencës me Zotin e vet transcendental dhe madhështor përtej 
çdo përfytyrimi! Kështu, vdekja që tek shumica e njerëzve 
shkakton djersë të ftohta, kthehet në zemra në emocionin e 
bashkimit me Mikun e Madh. 

Dhe, kështu, sipas shprehjes së poetit Mevlana Xhela- 
leddin Rumi, vdekjet janë "net dasme". Dhe shndërrimi i 
vdekjes në natë dasme bëhet "duke e zbukuruar" atë, duke e 
adhuruar Zotin ashtu siç thuhet në Kur'an: 

- 

"Adhuroje Allahun gjersa të të vijë fakti (vdekja)!" 

(el-Hixhr: 99) 

Zoti na e bëftë të mundur ta vështrojmë gjithësinë me 
syrin e intimitetit dhe dashurisë hyjnore, ta sodisim atë 
nga këndi i vetëdijes, ndjenjës, dridhjeve të ndërgjegjes 
dhe emocioneve të besimit, të arrijmë në klimën e faljes 
hyjnore me lotët e pendesës dhe, duke e kuptuar të fsheh- 
tën e "vdekjes pa vdekur ende", të zgjohemi në botën e të 
vërtetës! 

Ç'lumturi për ata që munden të kthehen te Zoti pa u 
ardhur ende vdekja! 

Amin, ashtu qoftë! 


w 








Enigma e Nates 




'anë të panumërta vlerat që i ka dhënë Zoti natës 
dhe tershehtat e vendosura brenda saj. Në lidhje me këtë, e 
fshehta e betimi të Zotit mbi natën është një dritare hyjnore e 
hapur për t'i treguar njohjes dhe zemrës sonë shumë të vër- 
teta: "Betohem mbi natën dhe gjërat e saj!" (el-lnshikak: 17); 
"Betohem në natën kur bie qetësia, se..." (ed-Dua: 2); "Beto 
hem në natën kur bie errësira dhe në mëngjesin kur fillon 
të zbar-dhë!" (et-Tekvir: 17-18) 

Gjithashtu, në Kur'an theksohet: 

"E bëmë për ju natën një mbulesë." (en-Nebe: 10) 

Fakti që Kur'ani flet për natën si një mbulesë, bart një 
sërë të vërtetash për të cilat e meriton të flitet posaçërisht. 


Me të vërtetë, netët janë një mbulesë shëndetësore, sho- 
qërore, moralo-etike dhe estetike. Janë një mbulesë fuqie, 
prehjeje dhe dhuntie e prerë sipas shtatit të tokës. Janë, edhe 
sipas ligjit të martesës, një mbulesë paqeje dhe lumturie. Në 
të njëjtën kohë, janë një perde enigmatike që fsheh dhe mbron 

- 

intimitetin e martesës. Janë një strehim për ata që kërkojnë 
të fshihen fizikisht dhe shpirtërisht. Në këtë kuptim, ndërsa 
nga njëra anë netët janë për të dashurit e pasionuar pas Zotit 
një kohë bashkimi me Të, nga ana tjetër janë një vetëmasht- 
rim i madh për mëkatarët dhe të nënshtruarit ndaj egos dhe 
sensualitetit. 

Ditët nuk mund ta japin qetësinë shëndetësore të netëve. 
Për rrjedhojë, njeriu nuk mund ta hedhë nga supet peshën 
materiale dhe shpirtërore të lodhjes së ditës pa u mbështjellë 
në qetësinë e natës. Po të mos ishte nata, sa e sa njerëz ambi- 
ciozë e të pangopur, duke e shtyrë gjumin, do ta shkatërro- 
nin veten siç plasin kuajt e lodhur në padurim nën nxitjen e 
kalorësve të pamëshirshëm. Ja, pra, si rezultat i përpjesëtimit 
hyjnor, koha është ndarë në ditë dhe natë. 

Ngjarjet më të rëndësishme si për mirë, ashtu dhe për 
keq, kanë ndodhur e ndodhin më shumë natën se sa ditën. Në 
ajete të ndryshme theksohet se ndëshkimi hyjnor ka ndodhur 
përgjithësisht natën. Në një ajet, Allahu thotë kështu: 

"A mos qenë të sigurtë popullsia e atyre vendeve se 
ndëshkimi ynë nuk do t'u vinte natën kur të ishin në 
gjumë?" (el-Araf: 97) 

Nga ana tjetër, Profetit i ka ardhur vahji, zbulesa hyjno- 
re, përgjithësisht natën. Profeti ka lindur natën e 12 të muajit 
Rebiulevvel në të gdhirë. Një nga ngjarjet më të shënuara 
të jetës profetike të profetit Muhammed (s.a.s.) është "Isra", 
udhëtimi natën nga Qabeja në Jeruzalem, kurse "Miraxhi" i 
tij ka ndodhur natën e 27 të muajit Rexhep. Zbritja e përmb- 
ledhur e Kur'anit në qiellin e tokës ka ndodhur natën e Bera- 
tit, kurse zbritja e hollësishme, natën e Kadrit. 

Si rrjedhojë e qetësisë dhe begatisë që përmbajnë, netët 
janë një dhunti përjashtuese për besimtarët që kanë arritur 
pjekuri besimore. Ata që e njohin mirë vlerën e kësaj dhuntie, 
veçanërisht pas mesit të natës gjejnë truallin më të begatshëm 
për t'iu lutur dhe përgjëruar Zotit. Për ta në Kur'an thuhet 
kështu: 




"Ata flinin pak gjatë netëve, kurse në të zbardhur bënin 
pendesë!" (edh-Dharijat: 17-18) 


Megjithëse gjatë natës nuk ka adhurime të detyrueshme 
(farz), namazet dhe tesbihet e kryera natën kanë një rëndësi 
të madhe përsa i përket afërsisë ndaj Allahut. Të hysh në kli- 
mën mëshirore të Krijuesit Transcendental ndërsa të gjithë 
flenë, do të thotë të jesh ndër robtë e Tij të zgjedhur, pjesëtarë 
të kuvendit të Tij plot mëshirë dhe dashuri! 


Zoti urdhëron: 


S £& jb ' ' , J S S , Sr 

"(O i Dërguar!) Ai që të sheh ty kur ngrihesh (për nama- 
zin e natës) dhe kur përsillesh mes atyre që bëjnë sexhde..." 

(esh-Shuara: 218-219) 


Në lidhje me këtë ajet, Kadi Bejzaviu thotë: 

"Kur pesë kohë namaz u bënë të detyruara për ummetin, 
kurse namazi i natës, sunnet, Profeti (s.a.s.) qe ngritur natën, 
pati shëtitur rreth shtëpive të sahabeve dhe pati vënë re se 
ato gumëzhinin si koshere nga këndimi i Kur'anit, zikri dhe 
tespihet." 

Ndërsa sytë e lodhur me pamjet e luftës për ekzistencë, 
veshët e mbushur me zhurmat e përpjekjes për t'u përshkuar, 
mendjet e turbulluara me meditimin për jetën, buzët me zem- 
rat e lodhura e të raskapihira nga tregimi i halleve, krahët 
dhe këmbët e rënduara nga lloj-lloj punësh, trupat e rënduar 
nën peshën e ditës ndjejnë mall për një pushim të plotë, hori- 
zontet zbehen, mbrëmjet fillojnë të bjenë... 

Materia, gjithësia nënshtruar plotësisht qetësisë së një 
nate të errët, merr pamjen e një asgjësimi dhe bota duket si 
një varrezë, kurse njerëzit, të vdekur... Tashmë nuk duket 
shenjë nga pamjet e dhimbshme të spitaleve dhe burgjeve, 
kurse ata që jetojnë në pallate, janë shkëputur nga zhurma e 
gjallërisë së pushtetit dhe dëfrimit... 

Çdokush ka marrë një pamje të mjerë nën shtypjen e 
përgjithshme të natës. Ndërsa endacakët dhe mjeranët janë 
shtrirë gjatë e gjerë mbi truall, adhuruesit që e kanë shndë- 
rruar frymën e vet në një apoteozë të përjetshme ndaj Zotit, 
janë kah i afrohen Atij edhe më shumë. 

Në Kur'an thuhet: 

"... Ndërrimi i ditës me natën është vepër e Tij. Akoma 
s'po kuptoni?" (el-Muminun: 80) 

E vërteta e zgjatjes së natës gjer në mëngjes na lidh ne, 
me të drejtë, me shpresën e një zbardhjeje rozë, me shpresën e 
mëngjesit. Sipas ligjeve të kësaj bote, me të cilat jemi mësuar, 
dita na kthehet në natë dhe nata, në ditë. Ndërsa të vuajturit 
presin mëngjesin me ngushëllimin e vargjeve si më poshtë, 
ne kridhemi në natë me urtësinë, sipas së cilës nuk ka ditë që 
të mos bëhet natë: 

Mos i mbyll sytë nga dielli sado që të t'i verbojë, 










ENIGMA E NATES • ■—, 


Çdo natë, një ditë do ta pasojë! 

Qëllimi më i rëndësishëm i ndërrimit ditë-natë është ligji 
i përgjithshëm sipas të cilit, "jeta përbëhet prej dy ditësh dhe 
një nate". Sipas pikëpamjes së përgjithshme, jeta është nata e 
vdekjes mes ditës tokësore dhe ditës së botës së përjetshme. 
E thënë ndryshe, kjo botë është një ditë që ka mbarim, vdekja 
është një natë kalimtare, kurse jeta e pasme, mëngjes i një të 
vërtete të amshuar. 


Siç është gjumi pika e takimit të jetës materiale me jetën 
shpirtërore, edhe vdekja e tillë është. Në një hadith, Profeti 
(s.a.s.) porosit: 

"Varri është ifundit i konaqeve të kësaj bote, i pari i etapave të 
ahiretit (jetës së pasme)." (Ahmed b. Hanbel, Musned, I, 63) 

Me këtë ai u tërheq njerëzve vëmendjen për faktin që 
va-rri është një etapë e ndërmjetme që bashkon veçoritë e 
botës dhe jetës së pasme. 

Kur'ani bën këtë përshkrim të figurshëm të gjumit si 
vdekje dhe të zgjimit si ngritje në mëngjesin e kiametit: 

"Eshtë Ai që ju bën juve të vdisni natën (që ju vë në 
gjumë si të vdekur) dhe që e di se ç'bëni ditën, pastaj që ju 
ringjall (ju zgjon) ditën që të plotësohet jeta juaj e përcak- 
tuar. Pastaj ju do të ktheheni përsëri te Ai dhe Ai do t'ju 
tregojë se ç'keni bërë!" (el-En'am: 60) 

Me të vërtetë, ndërsa veprimtaria e organeve të një nje- 
riu të rënë në gjumë vazhdon 40 , veprimtaria mendore dhe 

40 Të kihet parasysh se veprimtaria biologjike në gjumë bie në nivelin 
më të ulët të domosdoshëm. 

- 

ndjesore ndërpritet. Ndryshimi i gjumit nga vdekja është te 
vazhdimësia e frymës shtazore te njeriu në gjumë. Pastaj, kur 
njeriu zgjohet pa ditur gjë për kohën që e kaloi në gjumë, të 
gji-tha funksionet jetësore rifillojnë me intensitetin normal të 
ty-re. Për këtë arsye, Profeti ka thënë: 

"Gjumi është vëlla me vdekjen...” (Ahmed b. Hanbel, Kitabu'z- 
Zuhd, 43) Me këtë, ai ka dashur të theksojë se, përsa i përket 
meditimit mbi vdekjen, rrokja e të vërtetës së saj bëhet më e 
lehtë kur njeriu gjykon mbi të me anë të gjumit të vet, sesa 
kur gjykon duke marrë pjesë në funebrin e të tjerëve. 

Në një ajet tjetër të Kur'anit thuhet: 

"Allahu ua merr shpirtin atyre që kanë për të vdekur, 
në çastin e vdekjes, kurse atyre që s'kanë për të vdekur, 
gjatë gjumit dhe shpirtin e atyre për të cilët ka vendosur të 
vdesin, e mban, kurse të atyre që kanë për të jetuar gjer në 
një afat të caktuar, e lë. Pa dyshim, këtu ka mësime për ata 
që mendojnë!" (ez-Zumer: 42) 

Ky ajet sugjeron se gjumi bart cilësi të vdekjes. Gjumi i 
mbulon njerëzit në gjumë siç i mbulon qefini të vdekurit. E 
rëndësishme është që njeriu që ndodhet nën mbulesë, të jetë 
së bashku me Zotin e vet. Në Kur'an thuhet: 

"Dhe kujtoje emrin e Zotit tënd mëngjes e mbrëmje. 
Dhe bëji sexhde në një pjesë të natës. Dhe madhëroje Atë 
në një pjesë të shtyrë të natës!" (el-lnsan: 25-26) 

Duke e ftuar Hz. Omerin (r.a.) për t'i respektuar me 
ndjeshmëri të vërtetat e ditës dhe natës, Hz. Ebu Bekri (r.a.) e 
ka këshilluar atë kështu: 

"O Omer! Allahu ka një të drejtë mbi ty në lidhje me gjë- 
rat që duhet të kryesh natën dhe atë të drejtë nuk ta pranon 
ditën; por ka edhe një të drejtë mbi gjërat që duhet të kryesh 
ditën dhe atë të drejtë nuk ta pranon natën!" (Ihjau Ulumiddin, 
IV, 851) 

Po qe se besimtari e përdor natën me një qëllim të caktuar 
dhe përfiton nga fryma e zikrit, nata i bëhet më e ndritshme 
se dita. Kurse një natë e lëshuar një gjumi të paqëllim, është e 
pafryt sikurse shiu që bie mbi gurishte e shkretëtirë, dhe një 
humbje e pazëvendësueshme. 

Përfitimi nga nata fillon me pendesën. Profeti na poro- 
sit: 

"Pasi të ndahem prej jush, do t'ju kem lënë si mbrojtës gjer në 
kiamet pendesën!..” (Tirmidhi) 

Edhe sikur të mos kemi fare mëkate, duhet të falende- 
rojmë për të mirat hyjnore që na jepen, gjë që e kemi krejt të 
pamundur ta bëjmë plotësisht dhe ashtu siç duhet, prandaj 
pendesa është një nga detyrat tona më kryesore. 


Megjithëse Profeti (s.a.s) ishte i mbrojtur nga mëkati, ishte 
vazhdimisht i shqetësuar se mos nuk e falenderonte Zotin siç 
duhej, prandaj i kalonte netët me adhurim. Hz. Aisheja (r.anha) 
e pati pyetur: 

"O i Dërguari i Allahut, pse e lodh kaq shumë veten me 
adhurim kur Allahu i Lartë ka bërë të ditur në suren Feth se 
të ka falur plotësisht?" Dhe ai i qe përgjigjur: 

"A të mos jem një rob që falenderon?" (Xhem'u'l-Fevaid, i, 330) 

Kurse në hadithet e tjera, Profeti na porosit kështu: 

“Rinojeni besimin me Fjalën e Njësisë!" (Fezail-i Amal, 475; 
Ahmed b. Hanbel; Taberani) 

"Çdo njeri ringjallet në po atë gjendje që ndodhet kur vdes!" 
(Muslim, Xhennet, 83) 


Kjo ka të njëjtin kuptim me porosinë tjetër të tij: “Si të 
jetoni, ashtu do të vdisni!" 


Duke e vlerësuar lart figurën e Profetit dhe duke na 
porositur edhe ne për ta dashur dhe respektuar atë, Kur'ani 
thotë: 


IIju*l Jul Ljjjl L; ^pJl ^Lp 0j-w2j ^L»j aJJI L)l 

I jwJw< j aJ-p 


"Allahu dhe engjëjt luten shumë për mëshirë dhe paqe 
për Profetin. O besimtarë, edhe ju lutuni për mëshirë dhe 
paqe për të dhe përshëndeteni me përulësi!" (el-Ahzab: 56) 


Pas natës së jetuar në klimën e një lumturie familjare dhe 
të gdhirë me prehje, vjen një mëngjes jete i mbushur me vlera 
jetësore. Kështu, në Kur'an thuhet: 


"Pa dyshim, veprimtaria e natës është më e fuqishme 
dhe fjala e saj, më e qartë, sepse ditën ti ke një preokupim 
të madh. Por ti përmende Zotin tënd dhe iu përkushto Atij 
me të gjithë qenien tënde!" (Muzzemmil: 6-8) 


Po ta shohësh jetën brenda periodës kohore ditë-natë, 
do të vësh re një pamje hyjnore madhështore dhe mësimd- 
hënëse. Shpenzimi i natës vetëm për gjumë duke e privuar 

veten nga frymëzimi dhe begatia hyjnore, është një humbje 
e ma-dhe, sepse ne jemi udhëtarë të jetës tjetër që do të na 
heqin duarsh kënaqësitë e përkohshme të kësaj bote. Po qe 
se jeta e kësaj bote që vjen e shkon si një re vere, jetohet pa u 
shqetësuar për jetën që vjen pas, kjo s'është gjë tjetër veçse ta 
mendosh ditën pa perëndim, domethënë se pas ditës nuk ka 
për të ardhur nata! 

Zoti ynë! Në këtë jetën tonë shumë të shkurtër, na ruaj 
nga disfata e kalimit të netëve në indiferentizëm dhe pasi- 
vitet si pasojë e nënshtrimit ndaj kërkesave dhe dëshirave 
të vetvetes! Dhe na jep pjesë neve nga e fshehta e netëve! 
Dhe na e stolis zemrën me shirat begatues të netëve të gdhi- 
ra! 

Zoti ynë! Na e mundëso t'i kalojmë netët nga njëra anë 
duke i dhënë pushim trupit e, nga ana tjetër, duke i dhënë 
shpirtit një kënaqësi hyjnore të veçantë në klimën e konfi- 
dencës dhe mëshirës hyjnore! 

Amin, ashtu qoftë! 


w 










Furnizimi 41 


GL 


'bu Hazmi thotë: 


"Krejt botën e pashë në dy gjëra të veçanta: në pjesën 
time dhe në pjesën e tjetrit dhe kuptova se, edhe sikur të hip 
mbi një re për të fluturuar e për t'i ikur pjesës sime, ajo do të 
më zërë, më në fund, kurse edhe sikur të hip mbi një re për të 
fluturuar e për ta kapur pjesën e tjetrit, kurrë nuk do të mund 
ta arrij e ta kap!" 


Furnizimi përbën qendrën e rëndesës së programit të 
kaderit ose fatit të paracaktuar. Ai fillon me formimin e nje- 
riut në mitrën amësore dhe vazhdon, në përputhje me shë- 
nimet në regjistrin e kaderit, gjer në çastin e vdekjes. Në një 
kuptim, çasti i vdekjes është pika e mbarimit të furnizimit 
përsa i përket kësaj bote. 





41 Në origjinal: rizk, furnizim, nevojat elementare të jetesës si dhe pje- 
sa që i takon çdo krijese (njeriut dhe të gjitha krijesave të tjera të 
gjalla) nga të mirat e kësaj bote sipas paracaktimit hyjnor. Ideja e 
rizkut në Islam ka gjëra të përbashkëta me antropocentrizmin e fi- 
lozofisë idealiste por nuk është identik me të. Gjithashtu, duhet sqa- 
ruar se, sipas Islamit, Allahu quhet Rezzak, furnizues, ushqyes. 

Furnizimi është përcaktuar në mënyrë eternale për të 
gjitha krijesat. Ai nuk shtohet e nuk pakësohet. Kurse furnizi- 
mi i varur, në dukje, nga shkaqet, jep rezultat gjer në atë masë 
sa ç'është përcaktuar. Prandaj, furnizimi i të gjitha krijesave i 
përket vetëm Allahut. Kur'ani thotë: 


"Furnizimi i çdo gjallese që ecën mbi tokë i takon 
vetëm Allahut..." (Hud: 6) 


Kurse në një ajet tjetër tregohet se Zoti ua siguron furni- 
zimin (ushqimin) edhe gjallesave më të vogla, të dobëta, të 
plagosura e të paafta për t'u ushqyer vetë: 

"Sa kafshë ka që nuk mund ta kursejnë dhe bartin me 
vete ushqimin, sepse furnizimin edhe të tyre, edhe tuajin e 
bën Allahu. Ai dëgjon dhe di gjithçka!" (el-Ankebut: 60) 


Nga ana tjetër, duhet ta dimë se gjëja më e rëndësishme 
në furnizim është pabarazia dhe diferencimi në përpjesëtim, 
gjë që siguron arritjen e përsosur të rregullsisë dhe harmonisë 
shoqërore. Në Kur'an thuhet: 

"... Ne e përpjesëtuam furnizimin e tyre në jetën e 
kësaj bote, duke i dhënë dikujt më shumë se dikujt tjetër 
në mënyrë që t'i shërbejnë njëri-tjetrit, por mëshira e Zotit 
është më e dobishme se gjëja që ata grumbullojnë!" (ez-Zuh- 
ruf: 32) 

Përpjesëtimi i furnizimit në këtë gjithësi të pajisur me 
urtësi dhe rrjedha të fuqisë hyjnore, është njëra nga shenjat 
më madhështore të kësaj fuqie. Për këtë mjafton të vërehet 

- 

ushqimi krejt i veçantë në sasi dhe cilësi i gjallesave që jetojnë 
në ujë, në tokë dhe ajër. Në Kur'an theksohet: 

"A nuk e sheh njeriu se Allahu kujt të dojë i jep shumë 
furnizim, e, kujt të dojë, pak? Në këtë, për besimtarët e 
vetëdijshëm ka mësime!" (ez-Zumer: 52) 

Në kuadër të kësaj të vërtete, Profeti (s.a.s.) porosit: 

"Dikush nga ju, pasi ta shohë atë që qëndron më lart se vetja 
në krijim dhe pasuri, t'ia hedhë vështrimin edhe atij që ka më poshtë 
vetes, gjë qëju mjafton për të mos i nënvleftësuar të mirat qëjujanë 
dhënë!" (Buhari, Rikak, 30; Muslim, Zuhd, 8) 

Prandaj, besimi dhe bindja se ç'na është dhënë, është në 
të mirën tonë, janë të nevojshëm për të qenë të qetë e të lum- 
tur në jetë. Sa e sa ngjarje persekutive ka që fundin e kanë të 
lumtur. Si varfëria pas së cilës vjen xhenneti. Dhe sa gjendje 
në dukje favor e lumturi ka që fundin e kanë një disfatë të 
hidhur. Si pasuritë që shpenzohen vetëm për qëllime egoisti- 
ke pa bërë asnjë mirësi. Në Kur'an thuhet: 

"Dhe hani ju nga gjërat e pastra me të cilat ju kemi 
furnizuar, pa e tepruar dhe pa u treguar mosmirënjohës. 
Ndry-she, ju qëllon ndëshkimi ynë! Dhe kush të qëllohet 
nga ndëshkimi ynë, ai me të vërtetë është shlcatërruar!" 

(Taha: 81) 

Dorëzimi dhe nënshtrimi gjer në fund ndaj Zotit për fur- 
nizimin nën dritën e këtyre të vërtetave bëhet pretekst për 
lumturinë e njeriut në të dy botët. Duke u mbështetur mbi të 
vërtetën se furnizimi është përpjesëtuar nga Zoti qysh para se 
të jetë krijuar njerëzimi, njerëzit duhet të jetojnë të nënshtru- 
ar ndaj Tij në mënyrë që ndjejnë kënaqësinë e furnizimit që u 

është caktuar, si dhe shijen e besimit te kaderi, fati i paracak- 
tuar! Në Kur'an theksohet: 

* ' ° \, fo' ° ° °'“hu *' ° " 

"... Kurse kush ka frikë Allahun, Ai krijon për të një 
rrugëdalje dhe e furnizon atje ku s'e pret..." (et-Talak: 2-3) 

Ndërkaq, njeriu duhet të bëjë edhe përpjekjet e veta për 
ta siguruar furnizimin dhe mirëqenien. Shfaqje të moralit të 
ulët si përtacia, koprracia, smira, dëshira për të mos pasur 
fëmijë, etj., janë konsiderata të shtrembra e të gabuara mbi 
furnizimin. 

Gjithashtu, instinkti i vetëruajtjes është pjesë përmbajtë- 
sore e krijimit. Prandaj, përpjekjet e njeriut për t'u furnizuar 
dhe ushqyer si dhe për t'u ruajtur nga rreziqet janë urdhër 
hyjnor. Në Kur'an theksohet: 

G V) jL~. jt J 

"Për njeriun nuk ka gjë tjetër veç asaj që fiton me përp- 
jekjen e vet!.." (en-Nexhm: 39) 

Profeti (s.a.s.) porosit: 

"Eshtë më e dohishme dhe e bekuar që njeriu të marrë sëpatën 
dhe litarin, të shkojë në mal, të ngarkojë dru e t'i shesë, sesa të lypë, 
edhe sikur t'i japin...” (Buhari, Zekat, 50) 

Sipas rrëfimit të Ibnul Firasiut, i ati e kishte pyetur Pro- 
fetin: 

"O i Dërguari i Allahut! A t'i kërkoj tjetërkujt (për nevojat 
e mia)?" 

- 

Dhe Profeti i ishte përgjigjur: 

"Jo, mos i kërko! Por, po të mbetesh i detyruar të kërkosh, të 
paktën kërko nga njerëzit e mirë!" (Ebu Davud, Zekat, 28) 


Ushqimi hallall 

Këtu është një pikë shumë e rëndësishme që duhet sqa- 
ruar: ushqimi hallall. Faktori bazë që e rrit figurën dhe përkr- 
yerjen e njeriut është ushqimi i fituar me rrugë legjitime. 

Ushqimet haram (jo legjitime, të pabekuara, të paleju- 
ara, të ndaluara) janë helm që e helmon jetën, janë zjarr që e 
përvëlon zemrën dhe disfatë. Poshtërimi në këtë botë dhe në 
tjetrën, mungesa e dinjitetit dhe fatkeqësitë janë rezultate per- 
sekutuese të ushqimeve të fituara me mënyra jolegjitime. 

Ushqimi dhe pasuria hallall (legjitime, e lejuar, e bekuar) 
janë pretekste për të fituar pëlqimin e Zotit. Kurse ushqimi 
dhe pasuria të fëlliqura me haram janë disfatë e madhe. Poeti 
Mevlana thotë: 


"Uji që i hyn anijes brenda, efundos, kurse uji që ka poshtë, e 
mban dhe ijep mundësi të vozisë!” 


Allahu i Lartë urdhëron: 

jLA)I a1)I j a1)I Jl fSi J-ll)l ll 


"O njerëz! Ju të gjithë jeni të varfër, kurse i pasur, i ngo- 
pur dhe i denjë për lavdërim është vetëm Allahu i Lartë!" 

(Fatir: 15) 

Profeti (s.a.s.) porosit: 

"Pa dyshim, edhe hallalli, edhe harami janë të qartë. Por 
mes këtyre të dyve ka edhe gjëra të dyshimta që shumica e 
njerëzve nuk i dinë. Kush ruhet prej gjërave të dyshimta, e ka 
ruajtur edhe besimin dhe nderin e vet. Dhe kush bie në gjërat 
e dyshimta, ka rënë brenda në haram. Kjo i ngjan punës së 
atij bariut që, duke mos u kujdesur siç duhet për tufën, e lë 
atë të futet në livadhin e tjetrit. Ta dini mirë se çdo sundim- 
tar ka një livadh ku hyrja është e ndaluar. Livadhi i ndaluar i 
Allahut janë gjërat që Ai i ka ndaluar!.." (Buhari, Iman, 39; Mus- 
lim, Musakat, 107) 

Shpenzimet tona materiale janë për jetesën tonë perso- 
nale dhe familjare, prandaj, ruajtja nga shpërdorimi është e 
detyrueshme, sepse pasuritë dhe mundësitë në botë janë të 
kufizuara, janë amanet dhe llogaridhënia për to është e pash- 
mangshme. Në Kur'an theksohet: 

"Nuk ka gjë që të mos të jetë e depozituar tek Ne. Dhe 
Ne e zbresim atë vetëm në një masë të caktuar!" (el-Hixhr: 
21 ) 

Ushqimet haram e nxijnë zemrën (ndjenjat), e bëjnë atë 
të shurdhër ndaj realitetit. Meqë qarkullimi i një ushqimi në 
trup plotësohet në rreth 40 ditë, lutja e njeriut që ka ngrënë 
një ushqim haram është e dënuar të mos pranohet për 40 ditë 
me radhë. Prandaj, ushqimi me gjëra haram është një helmim 
shpirtëror për trupin, pra, në këto kushte është e pamundur 
të shijohet adhurimi. 

Në tregun e kësaj bote duhet të tregojmë kujdes për kapi- 
talin tonë të jetëgjatësisë. Frymërat tona të numërueshme 

duhet t'i mbajmë lart ndaj vulgariteteve të kësaj bote për të 
mos e lënë të na ikë prej dore fitimi i përjetshëm! 

Ne duhet të jemi udhëtarë të së vërtetës dhe virtytit, të 
cilët e japin të vdekshmen për të blerë përjetësinë, të cilët e 
lënë mënjanë perversitetin për të pëlqyer rrugën e drejtë! 

Zoti ynë! Furnizona ne me ushqime të pastra e të beku- 
ara dhe na jep sukses në punë të mira! 

Amin, ashtu qoftë! 


w 

oti e ka bërë vetminë të posaçme vetëm për vete, 
kurse të gjitha krijesat i ka krijuar çift. Pastaj, duke vënë ligjin 
e tërheqjes dhe shtytjes mes tyre, e ka kushtëzuar përkryerjen 
materiale e moralo-shpirtërore me bashkimin dhe njësimin e 
tyre me njëri-tjetrin. Pa asnjë dyshim, prirja për intimitet dhe 
dashuri që është e natyrshme te njeriu si krijesë e nderuar, 
përbën shkallën e parë të lartësimit në dashurinë pasionan- 
te hyjnore. Nisur nga kjo, Zoti, për ta mbrojtur këtë shkallë 
të lartë të dhënë prej Tij dhe për t'i dhënë vazhdimësi në 
mënyrë të pastër dhe të bekuar brezit njerëzor, e ka bërë të 
detyrueshme jetën familjare, për nisjen e së cilës ka urdhëruar 
kurorën martesore. 

Për njeriun e krijuar në formën e krijimit të bukur, kurora 
kryen detyrën e mbrojtësit moralo-shpirtëror dhe shoqëror të 
nderit dhe dinjitetit njerëzor. Si rrjedhojë e kësaj, kurora është 
kushti më esencial i ngritjes së familjes, ose, e thënë ndryshe, 
shtylla qëndrore e çatisë familjare. 

Për femrën, kurora është dorëzimi i ndjenjave femërore, i 
aftësive dhe mundësive të posaçme të saj, seksit tjetër, gjë që 
është mbrojtje hyjnore e seriozitetit dhe dinjitetit të saj. Kurse 
për mashkullin, kurora është një shtrat sublim që e shpëton 
atë nga përfundimi i keq i dorëzimit ndaj sensualitetit dhe që 
i jep mundësi të bëjë një jetë familjare të ndershme. 


Pas devocionit, pasuria më e çmuar e besimtarit është një 
grua e mirë. Në Kur'an thuhet: 


l$Jl IJjJjS- d! AjIjI 
J JjSsJUj Ç C->L) j! 4_«^-j j Jt-Suu; j 


"Dhe një ndër argumentet e Tij është se krijoi për ju, 
nga vetja juaj, shoqe që të bashkoheni dhe që mes jush të 
lindë mëshirë, afërsi dhe dashuri. Me të vërtetë, në këtë 
fakt ka mësime për njerëzit që mendojnë!" (er-Rum: 21) 


Në lidhje me zgjedhjen e bashkëshortes me të cilën njeriu 
do të kalojë jetën, Profeti (s.a.s.) na porosit: 


"Gruaja merret për katër gjëra: pasurinë, bukurinë, fisin dhe 
përsosmërinë e besimit. Ju zgjidheni për besimin në mënyrë që të 
gjeni bekim!..” (Buhari, Nikah, VI, 132; Muslim, Rada, 53) 


Meqë faktori më me ndikim për mbrojtjen e moralit të 
shoqërisë është kurora, Profeti (s.a.s.) e ka paralajmëruar kësh- 
tu bashkësinë e tij për të mos krijuar vështirësi në kurorë: 


"Kurora më e dobishme dhe me të ardhmen më të mirë është 
kurora e pasforcuar." (Ebu Davud, Nikah, 32) 


Vështirësitë, kushtet e rënda, shtrëngesa dhe të gjitha llo- 
jet e sforcimeve që nxirren para kurorës ose që e shoqërojnë 

atë, bëhen shkak për lindjen dhe përhapjen e prostitucionit, 
gjë që do të thotë vetëvrasje për shoqërinë. 

Muheddini Arabiu (k.s.) është shprehur kështu për vlerën 
e nxitjes së kurorës dhe ndihmën që duhet t'u jepet të mar- 
tuarve: 

"Sadakaja xharije (gjithëvepruese) më e madhe është 
të bëhesh pretekst për martesën e dikujt, sepse ai që bëhet 
pretekst për martesën e një çifti dhe i ndihmon ata, ka për të 
ma-rrë shpërblim nga çdo e mirë e kryer prej pasardhësve të 
atij çifti!" 

Nga ana tjetër, ceremonitë e martesave duhen bërë në 
mënyrë të thjeshtë duke u shmangur nga çdo shpenzim i 
tepërt. 

Gjithashtu, në ngritjen e familjes duhet vepruar me 
shumë seriozitet, sepse foleja familjare e ngritur me men- 
dimin e një bashkëjetese të thjeshtë përfundon me ndarje të 
rënda. Profeti na porosit: 

"Martohuni, por mos U ndani!.." (Muhtaru'l-Ehadisi'n-Nebevijje, 

228 ) 

Veçanërisht, ndarja e gruas për qejf dhe dëfrim është një 
padrejtësi dhe mëkat i madh me ndëshkim të rëndë. 


Të drejtat e burrit dhe gruas 

Individualiteti dhe personaliteti i vërtetë i njeriut del në 
pah në formën më të qartë në folenë familjare. Po qe se në 
familje sundon mirësia, ajo fiton nivel moralo-shpirtëror. 

- 









ENIGMA E DASHURISE PER ALLAHUN DHE PROFETIN 


Lumturia e familjes varet nga përdorimi i mirë i të drej- 
tave nga ana e të dy palëve. 

Kryetari i familjes është burri. Ndërkaq, kryerja e mirë e 
kësaj detyre varet kryesisht nga burri. Kur'ani thotë: 

"Burrat janë administrues të grave..." (en-Nisa: 34) 

Kryesia e familjes i është dhënë burrit dhe jo gruas për 
shkak të ndjeshmërisë së tepërt të saj. Në mënyrë të veçantë, 
mbrojtja e brezit mund të bëhet vetëm me anë të ndjenjave të 
dhembshurisë. 

Kryesia e burrit nuk ka për qëllim sigurimin e epërsisë 
dhe sundimit të tij mbi gruan, por sigurimin e rregullit të 
familjes dhe mbrojtjen e jetës bashkëshortore. Edhe gruaja 
kryeson dhe përgjigjet për punët brenda shtëpisë. 

Fakti që mashkulli merr përsipër përgjegjësi të tilla si 
sigurimi i ushqyerjes dhe veshmbathjes së pjesëtarëve të 
familjes, sigurimi i banesës, pjesëmarrja në luftë, imameti në 
namaz, sundimi politik, etj., tregojnë se mashkulli është poli i 
bindjes. Ky është argumenti më i rëndësishëm i faktit që nuk 
ka pasur femra profete. 

Në lidhje me ndërtimin e lumturisë së familjes, është 
shumë e rëndësishme që të merret pjesë nga burimi i devoci- 
onit që përmbahet në fjalën itteku të ajeteve kur'anore. Sepse 
gjatë gjithë historisë, kur është respektuar ligjshmëria mbi 
respektimin e të drejtave të gruas, bota është kthyer në xhen- 
net, kurse kur është shkelur, është kthyer në xhehennem. Në 
hutben e tij të lamtumirës, Profeti (s.a.s.) u drejtohet muslima- 
nëve kështu mbi të drejtat e grave: 

"0 njerëz! Respektoni të drejtat e grave! Trajtojini ato me da-s- 
huri dhe dhembshuri! Ju porosis të keni frikë Allahun për to! Ju i 
morët gratë si amanet nga Allahu dhe, në emër të tij, u bekuat me 
nderin dhe virtytet e tyre!" (Sahih-i Buhari Muhtasari, x, 398) 

Përsosmëria e gruas arrihet me anë të ruajtjes së mundë- 
sive dhe aftësive të dhëna asaj nga Allahu. Po qe se femra i 
orienton veçoritë e veta në anë të kundërt me kahjen hyjnore 
dhe e braktis të vërtetën e vet, e shkatërron vlerën e vet dhe 
bëhet fatkeqe, e varfëron folenë familjare dhe, kështu, jeta 
shoqërore bëhet djerr. Në kohën tonë ka filluar një garë për 
barazinë artificiale burrë-grua. Kjo garë që bie në kundërsh- 
tim me veçoritë e krijimit, i dobëson aftësitë amësore dhe 
bashkëshortore të femrës dhe e plagos familjen. Nga ana tje- 
tër, abortet e kohëve të sotme s'janë veçse një formë tjetër e 
modernizuar e groposjes përsëgjalli të vajzave në periudhën 
paraislame të injorancës idhujtare e politeiste si dhe krimi 
i shekullit. Mes femrës së lodhur e të rrëgjuar të këtij she- 
kulli dhe femrës së periudhës paraislamike të injorancës ka 
vetëm një dallim veshjeje. Dhe kjo gjë është një krim shoqë- 
ror i rrjecih ur nga edukimi materialist i ftohtë e pa shpirt. 

Paralajmërimi hyjnor mbi përgjegjësinë e groposjes për- 
sëgjalli të vajzave të vogla është mjaft i rëndë: 

"Dhe kur të pyetet vajza e groposur përsëgjalli në tokë 
se për shkak të ç'mëkati e kanë vrarë, ..." (et-Tekvir: 8-9) 

Të mos duash të kesh fëmijë, është mosmirënjohje ndaj 
favorit hyjnor, kundërshti ndaj qëllimit serioz të kurorës, 
pandjeshmëri ndaj vlerave dhe shijeve shoqërore, shpirtërore 
e morale! 

- 

Etërit, nënat, vëllezërit e motrat në familje 

Babai është autoriteti i rregullit, qetësisë dhe lumturisë 
së familjes. Eshtë kartvizita e familjes. Duke e bërë burrin 
përgjegjës për luftën për jetën dhe për jetesën e familjes, Alla- 
hu (xh.xh.) e ka bërë atë më të fuqishëm fizikisht dhe më të 
fortë shpirtërisht se gruan. 


Pa dyshim, sigurimi i lumturisë së familjes mbështetet 
mbi administrimin e pjekur të një babai të mirë. 

Roli edukativ i babait në familje është t'i aftësojë pjesëta- 
rët e familjes fetarisht dhe moralisht. 


Babai dhe nëna duhet t'i ruajnë pjesëtarët e familjes nga 
bisedat, programet televizive, letërsia, etj. me karakter nega- 
tiv. Allahu i Lartë urdhëron: 




Ul jSj IjU •_^d-*>lj —a>! IjS IjU*I ^jj-UI U 


SjLst>sJl J 


"O ju që keni besuar! Ruajeni veten dhe familjen nga 
zjarri, lënda djegëse e të cilit janë njerëzit dhe gurëtL" 

(et-Tahrim: 6) 


Me rregullin dhe pamjen e brendshme të shtëpisë, me 
administrimin e saj si dhe me lindjen dhe rritjen e brezit të 
ri është e ngarkuar nëna. Prandaj nëna është e pajisur me 
aftësi të tilla si thellësia e ndjenjave, delikatesa, dhembshuria, 
mëshi-ra, vetëmohimi dhe sakrifica, mirërritja e fëmijëve dhe 
mbro-jtja e brezit. 


Nëna është kryetari i dytë i familjes pas babait. Nga ky 
këndvështrim, nënat janë për shtëpitë burimi i lumturisë, 
drita e kënaqësisë dhe begatia e brezit! 

Nuk ka një krijesë tjetër që të meritojë atë dashuri dhe 
respekt që meriton nëna që na ka mbajtur në bark, pastaj në 
krahë dhe pastaj në zemër gjatë gjithë jetës! Në lidhje me këtë, 
Allahu i Lartë urdhëron: 

"Ne e porositëm njeriun që të sillet mirë ndaj nënës 
dhe babait. Sepse e ëma e ka bartur atë duke përballuar 
shu-më shqetësime. Pastaj i ka dhënë gji që vazhdon dy 
vjet. Prandaj e kemi urdhëruar të na falenderojë së pari Ne, 
pastaj nënën dhe babanë. Pastaj kthimi i tyre do të jetë tek 
Ne!" (Lukman: 14) 

Ndërkaq, koncepti nënë është, në vetvete, si syzet pa 
numër. Ndërsa akrepi, madje, e bart pjellën e vet mbi shpinë, 
edhe nëna që e braktis fëmijën e saj të bukur në anë të rrugës, 
edhe nëna që e rrethon me mëshirë dhe dhembshuri fëmijën 
e saj të gjymtuar, është nënë! Profeti porosit: 

^lJil c—><J aIsJI 

"Xhenneti ndodhet nën këmbët e nënave!" (Dejlemi, Mus- 
ned, 2611) 

Nëna është një prehër i zgjeruar me mëshirën hyjnore. 
Nënat janë bartëset e posaçme e të zgjedhura të emrave hyj- 
norë Rahman dhe Rahim në këtë botë! 

❖ 

Bijtë janë, për familjet ku s'janë prishur harmonia e ndje- 
njave, delikatesa e ndërgjegjes dhe rregulli moral, dhunti të 
posaçme që, duke forcuar lidhjet e dashurisë, bëhen pretekst 
për lumturi. 

Në hadithin profetik theksohet: 

- 

"Fëmijët janë fryti i zemrës, drita e syve!.." (Tenbihu'l-Gafilin, 

838) 

Ndërkaq, fëmijët kanë përgjegjësi për mbrojtjen e të drej- 
tave të prindërve dhe për respektin ndaj tyre. 

Allahu i Lartë urdhëron: 

"Zoti yt ju urdhëroi ta adhuroni vetëm Atë dhe të sille- 
ni mirë me prindërit. Po qe se njëri prej tyre ose të dy pla- 
ken pranë teje, mos u thuaj as "uf", mos i qorto, por thuaju 
fjalë të mira!" 

"Hapi krahët mbi ta me thjeshtësi dhe falje dhe lutu 
për ta kështu: "Zoti im! Siç patën treguar mëshirë ata për 
mua kur isha i vogël dhe më rritën, ashtu dhe Ti tani ki 
mëshirë për ta!" (el-lsra: 23-24) 

Ndërkaq, "nuk mund të ketë bindje ndaj krijesave në 
kundërshtimin e Zotit". Prandaj Allahu e urdhëron kështu 
fëmijën: 

"Por po qe se prindërit të shtrëngojnë ty të njohësh zota 
të tjerë veç Meje, për ty s'ka asnjë argument, prandaj mos iu 
bind atyre! Megjithëkëtë, në punët e kësaj bote sillu mirë 
me ta dhe ec në rrugën e atyre që kthehen nga Unë. Pastaj 
ju do të ktheheni tek Unë!" (Lukman: 15) 

❖ 

Të gjitha që u thanë këtu tregojnë se familja është guri 
themelor i qetësisë, lumturisë dhe paqes individuale e shoqë- 
rore. Prandaj është thënë se: 

SjL 

"Xhenneti i personit është shtëpia e tij!.." 

Kjo do të thotë se, na ruajttë Zoti, shtëpia e vet mund t'i 
bëhet njeriut edhe xhehennem, skëterrë! 

Zoti ynë! Na mundëso neve dhe familjeve tona një jetë 
devocioni me të cilën Ti do të ishe i kënaqur dhe na i bëj 
banesat parajsa favori dhe lumturie, jo skëterra mundimi 
ku marrin flakë mijra akte indiferentizmi dhe kundërshti- 
mi ndaj Teje! 

Amin, ashtu qoftë! 


w 








Drite dhe Erresire 




?z. Ebu Bekr Varrak e kishte dërguar të birirr në 
shko-llë për të mësuar Kur'an. Një ditë, i biri iu kthye në shtë- 
pi i bërë dyllë e i tmerruar. I çuditur kur e pa, Hz. Ebu Bekr 
Varrak e pyeti: 

"Të qoftë për mbarë, biri im, ç'ke kështu?" 

I biri iu përgjigj: 

"O im atë, sot, nga Kur'ani kënduam ajetin: 

ol-LSjJl Jjcs-o lijl 0 j-aJ 

"Po qe se mohoni, si do të mbroheni nga ajo ditë (e 
kiametit) kur fëmijët do të kthehen në pleq flokëbardhë?" 

(el-Muzzemmil: 17) 

Kur e mendoj këtë, më zënë drithmat dhe tmerri! 

Pak kohë pas kësaj, djali vdiq. Ebu Bekr Varrak e viziton- 
te shpesh varrin e të birit dhe thoshte me dëshpërim: 

"Unë kam shumë kohë që këndoj Kur'an por nuk u preka 
dot kaq shumë sa ky djalë! Sa keq për mua!" 

Profeti (s.a.s.) ka porositur: 

"Mësojini fëmijët të falin namaz kur të bëhen shtatë vjeç...” 
(Ebu Davud, Salat, 26) Me këtë porosi ai ka tërhequr vëmendjen 
mbi domosdoshmërinë e fillimit të edukimit fetar në mosha 
të hershme, sepse sugjerimet e sinqerta që u bëhen fëmijëve të 
vegjël nguliten në mendjen e tyre si shkrimi mbi mermer. 

Zoti e ka krijuar njohjen njerëzore të tillë që mund ta arri- 
jë të vërtetën vetëm me anë të kontradiktave. Prandaj është 
e pamundur që njohja njerëzore të kapë diçka që nuk ka të 
kundërtën e saj. Kështu, ne mund ta njohim dhe kuptojmë të 
mirën bashkë me të keqen, të bukurën, bashkë me të shëmtu- 
arën, të drejtën, bashkë me të shtrembrën, lartësinë e besimit 
bashkë me ultësinë e mohimit. Këto vlera ekzistojnë gjithmo- 
në dhe vetëm me të kundërtat e tyre. 

Për të gjithë njerëzit, aventura e besimit dhe mohimit zhvi- 
llohet me atributit hyjnor Hadi (orientues) dhe të kundërtës 
së tij, atributit Mudil (shmangës, çorientues) 42 . Fakti që toka u 
nënshtrohet rrymave të dritës dhe errësirës, përbën shkak që 
dukuritë dhe ngjarjet jetësore të trajtohen nën cilësitë antago- 
niste dritë dhe errësirë. 

Përballë alternimeve dritë-errësirë, Kur'ani i orienton 
njerëzit duke i shmangur nga errësira për t'i shtyrë në dritë. 

42 Sipas Islamit, Allahu e prezanton veten si Hadi, orientues, drejtu- 
es, që e orienton atë që do në rrugë të drejtë e të mbarë, dhe si 
Mudil, çorientues, që e çorienton atë që do nga rruga e drejtë dhe e 
mbarë për ta futur në rrugën e perversitetit. 

- 

Përgjegjësia e njeriut në jetën e kësaj bote është që ta 
nxje-rrë fitues "dritën" që zotëron si një favor hyjnor, ndaj 
errësirës që ekziston në vetveten (frymën, egon) e tij. Eshtë 
për këtë arsye që Kur'ani është plot urdhra dhe ndalime për 
njeriun me qëllim që ai ta bëjë fituese dritën në botën e tij të 
bre-ndshme dhe në shoqërinë ku jeton. Në Kur'an urdhëro- 
het: 


jlSI j\ l^j jjjjL*j i_j jiS jjSoi ^ jvl®! 

^jifl i_j jiiJl j^J j jbjsjVI LfjLj L^j jj *^>—j 

*i . ' ' 

jjj^J! ^ 


"(O i Dërguar!) Ata që të kundërshtojnë ty, a nuk shë- 
titën mbi tokë për të parë? Po të kishin shëtitur, do të ishin 
bërë me zemra për të ndjerë dhe veshë për të dëgjuar. Por 
e vërteta është se sytë nuk verbohen, por verbohen zemrat 
brenda gjoksit!" (el-Haxh: 46) 


Në Kur'an që është një gjithësi në formë fjalësh, u flitet 
kështu zemrave indiferente e të pandjeshme: 

* 

"A nuk e mendojnë Kubanin me hollësi? Apo mos i 
kanë zemrat të drynosura?" (Muhammed: 24) 


Kur'ani na e ka bërë të njohur neve krijuesin e qiejve, të 
tokës e të çdo gjëje tjetër dhe na e ka tërhequr vëmendjen mbi 
dukuritë e dritës dhe errësirës. 


Dritërat kozmologjike dhe diturore që i përkasin botës 
së jashtme dhe botës ndjesore nuk mund të jenë një dritë 










DRITE DHE ERRESIRE 


dhe argument më i lartë se shkëlqimi i deklaratës mrekullore 
kur'a-nore me mësime, urtësi dhe enigma hyjnore. 

Në Kur'an theksohet se " jr " "Allahu 

është drita e qiejve dhe tokës..." (en-Nur: 35) Nga ky ajet rrje- 
dhon se mosnjohja e Allahut është verbëria më e madhe. 

Feja islame na kërkon që në mendje, ndjenjë, trup, art 
dhe tregti, në përgjegjësi dhe nëpunësi, në pasje e papasje, 
përgjithësisht, në të gjitha marrëdhëniet individuale e sho- 
qërore ta ndjekim të vërtetën e dritës dhe errësirës me një 
parashikim serioz për të jetuar të ndriçuar e për të vdekur 
të ndriçuar! 

Ardhja në botë e profetit Muhammed është një dritë 
madhështore e favorizuar gjithë kohëve dhe vendeve si dhe 
gjithë njerëzimit. Ajo përkoi me atë kohë kur e drejta dhe e 
vërteta ishin zhdukur, kur mohimi e kishte shëmtuar jetën, 
ishte periudha pagane e injorancës, një periudhë errësire e 
tmerrshme. Në Kur'an urdhërohet: 

"Besoni në Allahun, në të Dërguarin e Tij dhe në atë 
dritë (në Kur'anin) që zbritëm! Allahu e di se ç'bëni!" (et-Te- 
gabun: 8) 

Këndimi i Fjalës së Allahut është, pa dyshim, adhurimi 
më i vlershëm. Edhe sikur në namaz të mos kryhen elementët 
e tij për shkaqe të justifikueshme, namazi është i vlefshëm, 
por nuk mund të ketë namaz pa këndim Kur'ani. Në të njëj- 
tën kohë, duhet edhe që ai të këndohet sa më bukur. Zoti 
ur-dhëron: 


"... këndoje Kur'anin fjalë për fjalë!" (Muzemmil: 4) 

Këndimi i Kur'anit është sunnet, kurse dëgjimi, farz. Në 

Kur'an urdhërohet: 

< 



"Kur të këndohet Kur'an, heshtni dhe dëgjojeni që të 
mëshiroheni!" (el-Araf: 204) 

Heshtja ndihmon për ta dëgjuar mirë, dëgjimi i mirë, për 
ta kuptuar qartë dhe kuptimi i qartë, për shtimin e begatisë së 
tij dhe meritimit të mëshirës hyjnore. Profeti (s.a.s.) e vinte Ibni 
Mesudin të këndonte Kur'an, kurse vetë e dëgjonte me sy të 
përlotur dhe me një kënaqësi shpirtërore të madhe. 

❖ 

Njëri prej shkaqeve më të rëndësishëm të mosbesimit 
është se disa indiferentë dhe mohues janë të paaftë për ta 
rrokur kufirin e kompetencës së zgjuarsisë dhe dijes njerëzo- 
re. Këta janë njerëz të mjerë që tentojnë t'i interpretojnë për 
mohim dijet që nuk janë të aftë për t'i kuptuar. 

Për këtë tip mohuesish që nuk e njohin vetveten dhe injo- 
rancën e vet, Kur'ani thotë kështu: 

"A nuk e sheh njeriu se e kemi krijuar prej embrioni? 
Dhe ja tek është bërë armik i hapurL" (Jasin: 77) 

Këta mohues që nuk kanë as ndjenja, u thonë atyre që 
kërkojnë t'ua tërheqin vëmendjen dhe t'i ndriçojnë: "Sot jemi 
në shekullin e shkencës, këto janë përrallat e të parëve!.." Për 
këta, Kur'ani thotë: 

"Kur u kanë ardhur profetët me prova të hapura dhe 
mrekullira, ata janë mburrur me dijen e vet. Krenimi veti- 
ak dhe përbuzja e tyre ndaj fesë i ka futur ata në rrethin e 
ndëshkimit!" (el-Mumin: 83) 

Eshtë detyrë e ne të gjithëve që t'i shtojmë përpjekjet për 
ta njohur mirë Kur'anin vetë dhe për t'ua mësuar edhe fëmi- 
jëve tanë, për të siguruar qetësinë dhe mbarëvajtjen e shoqë- 
risë kundër injorancës, imoralitetit dhe anarkisë. Në Kur'an 
theksohet: 



"Ne zbresim nga Kur'ani një gjë të tillë që është shërim 
dhe mëshirë për besimtarët, kurse mizorëve vetëm sa ua 
shton dëmin!" (el-Isra: 82) 


Si dhe: 



"... kurse thesaret e qiellit e të tokës janë të Allahut. Por 
hipokritët nuk e kuptojnë këtë!" (el-Munafikun: 7) 

Bota është një sofër e hapur për shfaqjen e të gjitha emra- 
ve hyjnorë duke filluar me atributet Rahman dhe Rahim. 
Nuk duhet të harrojmë se jemi ulur në sofrën e kësaj bote të 
ëmbël me favorin e Zotit dhe se një ditë do të ngrihemi e do 
të shkojmë. Dhe duhet ta dimë se jemi të detyruar ta respek- 
tojmë etikën e kësaj sofre! 

Dita e llogaridhënies para Allahut është e pashmangsh- 
me. Pesha, tronditja dhe tmerri i asaj dite përshkruhen kështu 
në Kur'an: 

"Një ditë e ashpër, plot ngatërresa..." (el-lnsan: 10) 

Dhe: 

"Atë ditë njeriu do të thotë: "Ku ka vend për të ikur?" 

(el-Kijame: 10) 

Fjala e Allahut është më e bukura e fjalëve. Rruga e 
mbarë dhe e bekuar e Profetit (s.a.s.) është më e bukura e rru- 
gës së drejtë. 

Trashëgimi më i bukur është shtresimi ndër zemra i këtij 
amaneti të shenjtë. Në Kur'an, si një paralajmërim hyjnor, 
thuhet: 

"O njerëz! Ruajeni veten dhe familjen tuaj nga zjarri, 
lënda e të cilit janë njerëzit dhe gurët!" (et-Tahrim: 6) 

Zoti ynë na i pajistë zemrat me drojtje dhe mirësi! Na 
bëftë udhëtarë të jetës tjetër me ndërgjegje të pastra dhe 
zemra të ndriçuara! Na e mundësoftë të gjithëve ta jetoj- 
më lumturinë e amshuar në ekstazën e klimës pranverore 
kuhanore e muhammediane që e ka fillimin në këtë botë! 
Na stolistë të gjithëve me vëllazërinë e besimit, me begati- 
në kuhanore dhe moralin muhammedian! 

Amin, ashtu qoftë! 


w 









PERGJEGJESIA JONE PARA KUR'ANIT 







\r c ti.V- J 


“A mund tëjmë jëllj të paditunt nw të diturit? 

(Kur’ani, Zumer: 9) 























Pergjegjesia Jone Para Kur'anit 


oti që e ka krijuar njeriun me formën më të përso- 
sur, e ka pajisur atë me aftësi të posaçme si mendja, arsyeja 
dhe njohja. Dhe përfundimi i natyrshëm dhe i logjikshëm i 
këtyre aftësive është përgjegjësia. Përgjegjësia më e madhe e 
njeriut i cili zë një vend të pashoq mes qenieve, është kryerja 
denjësisht e detyrës së adhurimit ndaj Zotit të vet. 

Një prej favoreve dhe dhuratave më të mëdha nga Zoti 
për njeriun në këtë botë është se e ka bërë atë bashkëbisedu- 
es të KuTanit. Ndërkaq, pa dyshim, kjo e rrit përgjegjësinë e 
njeriut. Sepse është domosdoshmëri logjike që çdo e mirë të 
shpërblehet me një detyrim. 

Po qe se njeriu e kupton denjësisht kuptimin dhe përm- 
bajtjen e meritimit të kësaj dhurate, me entuziazmin shpirtë- 
ror që do ta pasonte këtë gjë, do të ngrihej në nivele të larta të 
pakrahasueshme. Sepse njohja e kuptimit të të qenit ummet, 
bashkësi e Muhammedit, kërkon konceptimin e rëndësisë së 
kësaj përgjegjësie. Zoti që e ka caktuar dhe rregulluar këtë 
botë si botë prove, e ka lënë njeriun me të metën e indiferen- 
tizmit me qëllim që të kryhet dhe vërtetohet prova. 

- SsgpgS 

Eshtë për këtë arsye që, kohë pas kohe, ndërsa një pjesë 
njerëzish, duke u larguar nga frymëzimi dhe begatia e meri- 
timit të Kur'anit, jepen pas dëshirave dhe pasioneve frymore 
e egoistike, njerëzit e mirë dhe besnikë të besimit ngjiten, në 
saje të tij, në nivele të larta. Me këto zigzake rrjedh jeta njerë- 
zore, me këto ngjitje dhe zbritje. Prej këtyre ngjitje-zbritjeve 
përbëhet historia si për individët, ashtu dhe për shoqëritë! 

Allahu (xh.xh.) ia ka dorëzuar si amanet gjithësinë njeri- 
ut me të gjitha gjërat që përmban. Brenda kësaj përmbajtjeje 
duhen menduar edhe fëmijët, pasuria, shëndeti, etj. Njeriu ka 
përgjegjësi për t'i përdorur dhe mbrojtur këto me korrektesë 
dhe ndjeshmëri. Ndërkaq, kulmin e këtyre amaneteve e për- 
bën Kur'ani i dërguar njerëzimit si udhëzues i rrugës së drejtë 
nga Zoti me anë të përfaqësuesit të Tij, profetit Muhammed 
(s.a.s.)! Prandaj, në hutben e tij të lamtumirës, Profeti e pati 
përmendur Kur'anin të parin ndër amanetet dhe pati kërkuar 
miratimin e muslimanëve se e pati kryer plotësisht detyrën e 
kumtimit të tij dhe, pastaj, dëshminë e Zotit. 

Sado e lartë të jetë fjala e njeriut, ajo është e kufizuar. 
Këshhi, tefsiret dhe interpretimet e bëra për shtjellimin e kup- 
timeve që përmban Kur'ani, i përngjajnë nxjerrjes së ujit nga 
deti me enët tona. Në lidhje me këtë, poeti Mevlana thotë: 

"Fjalët e Kur'anit mund të shkruhen me një sasi boje, kurse 
për shkrimin e të fshehtave të tij s’mjaftojnë lumenj, s'mjaftojnë 
dete pa breg!" 

Në lidhje me pafundësinë e të vërtetave kur'anore, Zoti 
thotë kështu: 

"Edhe sikur pemët mbi tokë të bëhen pena dhe detrat 
bojë, fjalët e Allahut nuk mbarojnë. Pa dyshim, Allahu 
është fitues dhe i urtë absolut!" (Lukman: 27) 

Nuk ka dyshim se Kur'ani është zbritur për t'u falur nje- 
rëzve lumturinë e të dy botëve. 

Profeti ynë na ka porositur: 

"Mbahuni fort pas Kur'anit dhe njiheni atë për udhëheqës dhe 
komandant, sepse ai ështëfjala e bekuar e Allahut, edukuesit të botë- 
vel Erdhi prej Tij dhe te Ai do të kthehet!" 

Ajetet e Kur'anit janë plot me mrekulli që ndriçojnë errë- 
sirat e historisë, që zgjidhin të panjohurat e pazgjidhshme, që 
dhurojnë pranverën e jetës së kësaj bote e të botës së pasme. 

Duke na treguar për ndodhitë e kohëve të vjetra, e popujve të 
kaluar, Kur'ani na favorizon shumë mësime dhe urtësi dhe na 
jep shumë mësime jetësore e shoqërore mbi të ardhmen! 

Vetëm se indiferentët që vetëm i vënë veshin zërit të Kur'a- 
nit pa arritur dot te urtësitë e përmbajtjes së tij, mbeten të 
privuar nga begatia e tij për jetën e njeriut. Njerëz të tillë vra- 
pojnë pas kënaqësive të kësaj bote të përkohshme pa mundur 
ta adhurojnë Zotin siç duhet. 

Edhe shumë vetë që kanë futur të afërmit në dhë, s'dinë 
gjë për aventurën që zhvillohet atje. Sepse ata s'kuptojnë nga 
gjuha e selvive, kurse kur hanë një shpullë paralajmëruese 
me anë të tërmeteve, furtunave dhe fatkeqësive të ndryshme, 
bërtasin me të madhe mbi "dukuri të natyrshme" dhe kërkoj- 
në strehim. Sa e çuditshme është që jetojnë në pronën hyjno- 
re, por ose mbeten indiferentë ndaj Zotit, ose bëhen armiq të 
Tij! Në lidhje me këtë, në Kur'an thuhet: 

- SsgpgS 

"A nuk e sheh njeriu se e krijuam prej një embrioni? 
Kurse ai ja tek bëhet armik i hapur!" (Jasin: 77) 


Sipas përshkrimit islam, varret janë ose gropa xhehen- 
nemi, skëterre, ose lulishte xhenneti, parajse. Edhe njeriu 
pa Kur'an nuk ka ndryshim nga të varrosurit në ato varre 
si gropa skëterrore. Ai është pothuaj si një varrezë shëtitë- 
se. Kurse besimtarët me zemrën të mbushur me dritën e 
Kur'anit, mendojnë vazhdimisht mbi të vërtetat e larta. Fjala 
hyjnore u su-gjeron zemrave të tyre gjithmonë këto ide: 

"Ti je rob i Allahut, jeton në pronën e tij, ushqehesh 
me ç'të jep Ai, prandaj kridhu në urtësinë dhe enigmën e 
KuTanit dhe, me zemër të pastër, udhëto drejt Zotit tënd!" 

Duke u mbështetur në këtë të vërtetë, poeti Junus Emre 
shprehet kështu poetikisht: 


Njeriu që s'këndon Kur’an një herë, 
Çdo punë i vjen e vështirë; 

Kështu shkon dimër e verë, 

I habitur, i hutuar shkon e vjen!.. 

Njeriu që Kur'an s'diti, 

Në këtë botë zëre se s'erdhi, 

Shërim për hallet s'gjeti; 

Për punët që ka bërë, pendesë ndjen!.. 


Në Kur'an, Zoti urdhëron: 

"(O i Dërguar!) Thuaj: "Allahu im që je pronari i vërtetë 
i pasurisë! Ti i jep pasuri kujt do dhe ia merr pasurinë kujt 
do. Ti e lartëson kë do dhe e poshtëron kë do. Të gji-tha të 
mirat janë në dorën tënde dhe Ti ke mundësi për çdo gjë!" 

(Al-i Imran: 26) 

"Sundimi i qiejve e i tokës i përket Allahut dhe ai ka 
fuqi për çdo gjë!" (Al-i Imran: 189) 

"Thesaret e qiejve e të tokës janë të Allahut, por hipok- 
ritët nuk e kuptojnë këtë!" (el-Munafikun: 7) 

Këto ajete e deklarojnë hapur se fuqia e vetme që dhu- 
ron suksesin e sotëm dhe të ardhmen është Allahu, Krijuesi 
i gji-thësisë. Perspektiva e vërtetë është jeta e pasme e ams- 
huar, kurse suksesi i sotëm i vërtetë është meritimi i pëlqimit 
hyj-nor. 

Nuk ka dyshim se detyra e parë e çdo njeriu me zemër të 
pastër dhe e çdo muslimani të zgjuar është t'i mendojë fatke- 
qësitë e mëdha që do të rridhnin nga nënvleftësimi dhe brak- 
tisja e Kur'anit që i çon njerëzit në pjekuri dhe lumturi dhe 
popujt në nder dhe lartësim, ndëshkimet e rënda përkatëse, 
dhe të veprojë siç duhet. 

Në Kur'an theksohet: 

l^JUSI uji$ l)I*/./USI j j/j Jjo 

* 

"A nuk mendojnë ata mbi hollësitë e KuTanit? Apo i 
kanë zemrat të drynosura?" (Muhammed: 24) 

❖ 

Në këtë botë ku ndodhemi si udhëtarë, nuk duhet ta 
ndjej-më veten si vendas. Shekujt dhe njerëzit janë një kar- 
van hyj-nor emigrantësh. Ligji i kalimit nga kjo botë hijesh 

- 

në vendin e të vërtetave është thelbi i jetës dhe një e vërtetë e 
pashma-ngshme! 

Për ta rrokur të vërtetën e faktit se do të vijë një ditë që do 
të bëhemi një copë nga ai dhë që e shkelim me këmbë për ditë 
dhe për ta rregulluar jetën tonë nën dritën e kësaj ideje, na 
duhet që të përkulemi me besim dhe dashuri para përmbajt- 
jes së gjerë të Kur'anit! Ndërkaq, prindërve u bie për detyrë 
që t'i përgatisin fëmijët me një kuptim të qartë mbi jetën dhe 
perspektivën e saj. 

Ç'lumturi për ata që marrin përsipër dhe e çojnë në 
vend përgjegjësinë e tyre para KuPanit për të sotmen dhe 
për të ardhmen e brezit njerëzor! 

Zoti ynë! Bëna ne rob të Tu të vërtetë dhe njerëz të tillë 
të përgjegjshëm dhe na e mbro atdheun dhe kombin nga 
mungesa e Kur'anit, nga mosbesimi dhe imoraliteti! Dhe 
na e bëj të mundur të jetojmë në këtë botë të vdekshme jetë 
xhenneti të mbështjellë me shkëlqimin e vërtetë të Kur'anit 
dhe na e bëj të mundur vazhdimësinë e brezit të Kur'anit 
të begatshëm! 

Amin, ashtu qoftë! 


w 









Per te Qene Nje Kur'an i Gjalle 


C>^umturia e kësaj bote dhe e përjetësisë i është prem- 
tuar njeriut vetëm në shpërblim të bindjes ndaj Kur'anit. Çdo 
e vërtetë ndodhet e fshehur në KuTan, çdo lumturi ndod- 
het e dukshme në besim! Njerëzit më të të dobishëm e më të 
lumtur të botës janë njerëzit e mbledhur nën hijen e Kur'anit 
dhe të ndriçuar me dritën jetësore të tij si dhe njerëzit e shkri- 
rë me të, domethënë njerëzit që kanë mundur të bëhen një 
Kur'an i gjallë! 

Në Kur'an shprehet kështu mbi Profetin (s.a.s.): 



"(O i Dërguar!) Pa dyshim, ti qëndron mbi një moral të 
lartë!" (el-Kalem: 4) 

Në lidhje me këtë pohim, e pyetën Hz. Aishenë se cili 
ishte morali i Profetit dhe ajo u përgjigj kështu: 

“Morali i tij ishte Kur'ani!.." (Muslim, Kitabu-s-Salat, 746) 

Prandaj, ajeti i mëposhtëm: 

"Rahmani ua mësoi Kur'anin. Ai e krijoi njeriun dhe e 
mëSOi Si të shprehej!" (Rahman: 1-4) 

është komentuar kështu: 

"Zoti e krijoi njeriun për t'ia mësuar Kur'anin dhe e 
mësoi të shprehej që ta kuptonte Kur'anin." 

Kur'ani që është vendshfaqja më e madhe e mëshirës së 
Allahut mëshirues për njerëzimin, është për njerëzimin një 
thesar dhe një dhunti pakrahasimisht e madhe dhe e lartë. 
Kur'ani është interpretuesi më i drejtë e më i përsosur i njeri- 
ut dhe i ligjeve dhe rregullave themelore të gjithësisë. Eshtë 
i vetmi udhëzim i rrugës së drejtë i zbritur nga Levhi Mah- 
fudh 43 . 

Kur'ani na fton ne për të medituar, na zgjon ne nga indi- 
ferentizmi dhe përgjumja me qëllim që të mendojmë. Ai u jep 
përgjigje hyjnore pyetjeve: Ç'është njeriu? Nga e ka prejardh- 
jen? Si ka filluar ekzistenca e tij? Kush ia ka mësuar njeriut 
imtësitë e Kur'anit dhe shprehjes? 

❖ 

Zemrat e besimtarëve të bërë një me Kur'anin janë qiej të 
pakufi të mbretërimit të Allahut. 

Kjo veçori është shfaqur në formën më të bukur te saha- 
bet, shokët e Profetit, të cilët qenë mbështjellë me shkëlqimin 
e Kur'anit, patën jetuar në parajsën e të vërtetave kur'anore 
dhe i patën ndjerë në zemër delikatesat e tij. 

Në Kur'an thuhet: 

43 Sipas Islamit, Tabela e Kujtesës ku përmbahet informacioni i përg- 
jith-shëm dhe i detajuar i ekzistencës. 

"... dhe kush të bëjë një punë të keqe, ta vuajë ndëshki- 
min e saj!.." (en-Nisa: 123) 

Kur zbriti ky ajet, Ebu Bekri (r.a.) tha duke u dridhur the- 
llë nga frika e Allahut: 

"Më duket sikur m'u thye mesi, sikur u mpiva dhe mbeta 
ashtu..." (S. Uludag, Kelabazi, Taarruf, f. 113) 

Një ditë, ndërsa po kalonte kaluar para një shtëpie, Hz. 
Omeri (r.a.) dëgjoi se i zoti i shtëpisë po këndonte suren Tur 
me një zë që dëgjohej gjer jashtë. Dhe ja tek njeriu erdhi te 
ajeti që thotë: "Pa dyshim, ndëshkimi i Zotit tënd është i 
vërtetë dhe s'ka gjë që mund ta prapësojë atë!" (et-Tur: 7-8) 
Omeri zbriti nga kafsha, u mbështet te muri dhe vazhdoi të 
dëgjojë. Pastaj, tejet i prekur, shkoi në shtëpi ku ra i sëmurë 
disa ditë! 

Shprehja e mëposhtme e Hz. Omerit të bën të mendohesh 
thellë: 

"Suren Bakara e mbarova në dymbëdhjetë vjet dhe 
preva një kurban për falenderim!.." 

Sepse këndimi i Kur'anit s'ishte për të vetëm shqiptim i 
fjalëve të tij. Këndimi i tij ishte duke fituar kompetencë mbi 
urtësinë dhe enigmën e Kur'anit, duke i kuptuar dhe jetuar 
idetë hyjnore të tij. Sepse, përfitimi nga Kur'ani në kuptimin e 
vërtetë të kësaj fjale, mund të bëhej vetëm në këtë mënyrë! 

Morali i Kur'anit është një realitet tejet i thellë e sub- 
lim. Zemrat marrin pjesë nga Kur'ani në atë masë sa mund 
të mbruhen me të. Kështu, kjo pjesë, kjo masë përfitimi nga 

Kur'ani te dikush është e pakët, te dikush, mesatare dhe, tek 
dikush tjetër mjaft e madhe. Pra, sipas të veçantës së zem- 
rës! 

Prandaj, zemrat duhet të kthehen në Kuhan të gjallë në 
mënyrë që të mund të meritojnë favorin dhe enigmën e tij! 
Ndërkaq, për t'u bërë Kur'an i gjallë, duhet filluar me mësi- 
min sa më të bukur dhe përjetimin e tij! 

❖ 

Në këtë drejtim janë përgatitur shumë e shumë njerëz 
kompetentë të fjalës dhe kuptimit të Kur'anit që ia kanë kush- 
tuar fjalën dhe zemrën vetëm Kur'anit, që e kanë kërkuar çdo 
gjë nga Kur'ani duke lexuar ajetet e tij, që i kanë dhënë për- 
gjigje çdo pyetjeje duke lexuar ajetet e tij. Burri i madh i Isla- 
mit, Abdullah Ibni Mubarek, na e përqell kështu gjendjen plot 
mësime dhe urtësi të një gruaje që përmbante këto cilësi: 

"Kisha dalë në rrugë me qëllim për të vizituar Qaben 
për haxh dhe varrin e Profetit (s.a.s.). Diku, pashë një si gjë 
të zezë ndanë rrugës. Pasi e pashë me kujdes, e kuptova se 
ishte një grua e vetme me kokën mbuluar me një mbulesë të 
leshtë, kurse në shpinë kishte një lëmsh leshi. E përshëndeta 
me selam: 

"Esselamu alejkum ve rahmetullahi ve berekatuhu!" 
Kurse ajo ma ktheu përshëndetjen duke kënduar ajetin 
e Kur'anit: 

"(Dhe ky) është një selam nga Zoti i tyre shumë bujar!" 

(Jasin: 58) 

E pyeta: 

"E gjeç të mirën prej Allahut! Ç'bën këtu ti?" 

Ajo m'u përgjigj me ajetin 186 të sures Araf: 

"Atë që ta çorientojë Allahu, s'ka kush që mund ta sje- 
llë në rrugëL" 

E kuptova se ajo e kishte humbur rrugën, prandaj kishte 
mbetur aty. Dhe e pyeta: 

"Ku dëshiron të shkosh?" 

Ajo m'u përgjigj me ajetin 1 të sures Isra: 

"Ai që një natë e mori robin e vet nga Qabeja dhe e çoi 
në xhaminë Aksa..." 

E kuptova se kishte bërë haxh dhe donte të shkonte në 
Jeruzalem. E pyeta: 

"Sa ditë ke këtu?" 

Ajo m'u përgjigj me ajetin 10 të sures Merjem: 

"Tri net të plota..." 

I thashë: 

"Nuk shoh të kesh ndonjë gjë për të ngrënë!" 

Ajo këndoi ajetin 79 të sures Shuara: 

"Eshtë Ai që më ushqen mua.." 

E pyeta: 

"Me se merr abdest?" 

Ajo m'u përgjigj me ajetin 43 të sures Nisa: 

"... dhe po të mos gjeni ujë, bëni tejemmum me dhë të 
pastër!.." 

E pyeta: 

"Me vete kam gjëra për të ngrënë. A do të hash?" 

Ajo m'u përgjigj me ajetin 187 të sures Bakara: 

"... pastaj plotësojeni agjërimin gjer në mbrëmje..." 

Unë i thashë: 

- SsgpgS 

"Po tani nuk jemi në muajin e ramazanit!" 

Ajo më këndoi nga ajeti 158 i sures Bakara: 

"... dhe kush të bëjë një punë të mirë nga zemra. Sepse 
Allahu është ai që jep shpërblimin e bindjes dhe di çdo gjë 
me të drejtë!" 

Unë i thashë: 

"Mirëpo ne e kemi të lejuar ta prishim agjërimin në 
udhëtim!" 

Ajo më këndoi nga ajeti 184 i sures Bakara: 

"... sikur ta dinit se (me gjithë vështirësitë) agjërimi 
është për ju më i dobishëm!" 

E pyeta: 

"Pse nuk bisedon me mua siç po bisedoj unë me ty?" 

Ajo m'u përgjigj me ajetin 18 të sures Kaf: 

"S'ka fjalë që ta thotë njeriu e të mos shënohet nga një 
engjëll që i ndodhet pranë dhe e vëzhgon!" 

Unë i thashë: 

"Të të hip në devenë time e ta arrijmë karvanin tënd!" 

Ajo më këndoi nga ajeti 197 i sures Bakara: 

"... Allahu e di se ç'punë të dobishme bëni..." 

E ula përtokë devenë që të hipte. Ajo më këndoi pjesë nga 
ajeti 30 i sures Nur: 

"Thuaju besimtarëve t'i ruajnë sytë nga harami..." 

Dhe, pasi hipi në deve, më këndoi nga ajetet 13-14 të 
sures Zuhruf: 

"... sa e lartë është fama e Allahut që na i vë këto nën 
urdhër, ndryshe ne vetë nuk do të bënim dot gjë! Pastaj, pa 
dyshim, do të kthehemi tek Ai!" 

Pasi u vumë në udhë, më këndoi nga ajeti 20 i sures Muz- 
zemmil: 

"... lexoni nga Kur'ani atë që t'ju duket më e lehtë..." 

Kurse unë, duke u frymëzuar nga ajeti që thotë, "... kujt 
t'i jepet urtësi, do të thotë se i janë dhënë shumë dobi..." 
(Bakara: 269), i thashë: 

"Ty të janë dhënë shumë dobi!" 

Dhe ajo këndoi vazhdimin e këtij ajeti: 

"... nuk mendojnë mirë veçse ata që kanë mendje të 
shëndoshë!" (Bakara: 269) 

Më në fund, e arritëm karvanin dhe i thashë gruas: 

"Ja karvani yt! Kë ke aty?" 

Ajo m'u përgjigj me ajetin 46 të sures Kehf: 

"Pasuria dhe djemtë janë stoli e kësaj bote!.." 

E kuptova se në karvan kishte të bijtë. E pyeta: 

"Ç'kërkojnë ata në karvanin e haxhit?" 

Ajo m'u përgjigj me ajetin 16 të sures Nahl: 

"Dhe sa të mira të tjera krijoi. Ata e gjejnë rrugën me 
anë të yjeve..." 

E pyeta: 

"Cilët janë të tutë në këto çadra?" 

Ajo më këndoi me radhë pjesën e fundit të ajetit 125 të 
sures Nisa, një pjesë nga ajeti 164 i po kësaj sureje dhe fillimin 
e ajetit 12 të sures Merjem: 

"... Allahu e ka bërë Ibrahimin mik..." "... Allahu me të 
vërtetë bisedoi me Musanë..." "O Jahja, mbahu me të gjithë 
fuqinë pas Librit!.." 

Atëherë unë thirra: 

"O Ibrahim! O Musa! O Jahja!" 

Dhe ja ku dolën nga çadra tre të rinj si drita! 

Pasi erdhën e u ulën pranë nesh, e ëma u këndoi nga ajeti 
19 i sures Kehf: 

"... dhe tani dërgoni në qytet njërin prej jush me këtë 
para të argjendtë që t'ju sjellë diçka të pastër për të ngrë- 


Njëri nga djemtë shkoi e solli për të ngrënë. Gruaja kën- 
doi ajetin 24 të sures Hakka: 

"Hani e pini me shëndet si shpërblim për të mirat që 
bëtë ditët e kaluara..." 

Por unë u thashë kështu djemve: 

"M'u bëftë haram ushqimi juaj nëse s'më tregoi se kush 
është kjo nëna juaj!" 

Dhe djemtë më thanë kështu: 

"Ka dyzet vjet që kjo nëna jonë flet vetëm me ajetet e 
Kur'anit nga frika se mos bëjë gabim!" 

Atëherë unë u këndova atyre ajetin 4 të sures Xhuma: 

"Ky është një virtyt që Allahu ia jep kujt të dojë! Alla- 
hu është i virtytshëm dhe bujar!" 




(M.A.Koksal, Kitab ve Sunnet, 21-25) 
Ja, pra, njëra prej mënyrave të shumta për t'u bërë një 
Kur'an i gjallë! 

Ibni Abbas (r.a.) thoshte kështu: 

"Po të më humbej litari i devesë, edhe atë, në librin e Alla- 
hut e gjeja!" 

Sepse Kur'ani përmban informacion, njohuri, dituri, të 
fshehta, urtësi dhe mjeshtëri të pasosura: 

"Edhe sikur pemët mbi tokë të bëhen pena dhe detrat 
bojë, fjalët e Allahut nuk mbarojnë..." (Lukman: 27) 

Këtu duhet ta pohojmë se të mbahesh fort pas Kur'anit 
e të bëhesh një Kur'an i gjallë, nuk do të thotë t'i lësh mënja- 
në sunnetin dhe hadithet. Përkundrazi, do të thotë t'i jetosh 
Librin dhe Sunnetin si një e tërë, gjë që e urdhëron vetë 
Kur'ani: 

"... dhe ç't'ju japë i Dërguari, atë merreni dhe nga ç'gjë 
që t'ju largojë ai, nga ajo ruhuni!.." (el-Hashr: 7) 

Nuk duhet harruar se Islami ka dy burime që ia ka ofruar 
njerëzimit si një të tërë: 

I pari, Kur'ani, dhe, i dyti, sunneti i Profetit (s.a.s)! 

Zoti ynë! Na i zbukuro zemrat me diturinë, urtësi- 
në, dritën dhe gëzimin e Kur'anit dhe na bëj të dashur të 
pasionuar të profetëve që e kanë jetuar Islamin si Kuhan i 
gja-llë! 

Amin, ashtu qoftë! 

